Úloha 1.

Koncom zimy sa má uskutočniť náročná expedícia na Južný pól. Novák, Polák, Hronc, Mach a Bielik sú najlepšími uchádzačmi, no vyslať možno iba dvoch. Pokúste sa vytvoriť čo najviac dvojíc, ktoré možno vyslať na expedíciu.

Úloha 2.

Zo siedmich mužov a štyroch žien v istej firme sa má vybrať šesťčlenná skupina, v ktorej sú aspoň tri ženy. Určte, koľkými spôsobmi to možno urobiť.

Úloha 3.

Na stole je 10 figúrok rôznych zvierat a 6 rôznych autíčok. Danka si mala vybrať dve veci zo všetkých vecí, ktoré boli na stole. Janka má uhádnuť, čo má Danka vo vrecku. Koľko maximálne má na to tipov?