Sofolkes - Antigona

Úloha 1

***a) Určte postavu, ktorej patrí nasledujúca replika. Charakterizujte ju.***

***b) Opíšte situáciu, ku ktorej sa replika viaže.***

*Ukážka 1*

Nech mi to v ríši tieňov naši nebohí

odpustia — ale ja sa poddám presile

a tých, čo vládnu mestu, budem poslúchať.

Usilovať sa o nemožné? Šialenstvo.

Úloha 2

***a) Určte postavu, ktorej patrí nasledujúca replika. Charakterizujte ju.***

***b) Opíšte situáciu, ku ktorej sa replika viaže.***

*Ukážka 2*

Viac zapáčiť sa chcem

tým v podsvetí! Nie tu! Tam idem naveky!

A ty, keď chceš, maj, pre mňa za mňa, v neúcte,

čo v úcte mať nám prikazujú bohovia.

Úloha 3

***a) Určte postavu, ktorej patrí nasledujúca replika. Charakterizujte ju.***

***b) Opíšte situáciu, ku ktorej sa replika viaže.***

*Ukážka 3*

Sem, sluhovia!

Chopte sa lopát! Odvediem vás na lúku

za mestom. Pochováme tam tú mŕtvolu.

A keď už mením rozhodnutia, vypustím

aj dievča. Sám. Veď sám som ju dal uväzniť.

Iba ten žije dobre, koho zastaví

vždy úcta k božím zákonom. Mám obavy!

Úloha 4

***a) Určte postavu, ktorej patrí nasledujúca replika. Charakterizujte ju.***

***b) Opíšte situáciu, ku ktorej sa replika viaže.***

*Ukážka 4*

Keď niekto povie, že len sám je rozumný,

že len on má dar ducha a dar jazyka,

zaznie to duto. Ani pre muža, čo vie

už mnohé, nie je hanbou ešte mnohé sa

naučiť. Nebyť tvrdohlavý. Či aj strom

si v rozvodnenom prúde nechráni svoj kmeň

tak, že sa ohýba? Strom, čo sa neohne,

prúd od koreňa vyvráti. A takisto

sa s loďou prevrhne a plaví hore dnom

plavec, čo laná plachiet pevne napína

vtedy, keď ich má povoliť. Skús povoliť,

odvolaj ten svoj krutý rozsudok! Ak smiem,

hoci som mladší, povedať svoj úsudok,

vravím, že lepšej túžby niet, než túžba stať

sa mužom, čo si so všetkým vie poradiť.

Úloha 5

***a) Určte postavu, ktorej patrí nasledujúca replika. Charakterizujte ju.***

***b) Opíšte situáciu, ku ktorej sa replika viaže.***

*Ukážka 5*

Ó, moja hrobka, moja izba svadobná,

môj večný žalár! K svojim mŕtvym cez teba

sa poberám. Už Persefona v podsvetí

vítala mnohých predo mnou. I ja tam dnes

zostúpim, posledná a najbiednejšia z nich,

skôr než som stihla minúť svoje dni a mám

jedinú nádej — že tam budem otcovi

aj matke milá. Milá tebe, drahý brat.

Čítajte viac: <https://zlatyfond.sme.sk/dielo/2017/Feldek_Sofokles-Antigona/8#ixzz6LVcQcPV0>

Úloha 6

***Napíšte, čo bráni Krenovi zrušiť svoje rozhodnutie a odvolať svoj trest pre Antigonu?***

Úloha 7

***Napíšte, čo bráni Antigone oľutovať pred Kreónom svoj čin a zachovať si život?***

Úloha 8

***Napíšte, prečo podľa vás nechal Sofokles Antigonu umrieť a Kreona nechal nažive?***