**Dramatická literatúra – tragická dráma**

**Tragédia**

- z gréckeho slova *tragóidiá* (tragoidia**)** – capí spev

- patrí medzi najstaršie dramatické žánre

- najväčší rozvoj zaznamenala v 5. stor. p. n. l.

- bol to slávnostný žáner, ktorý spájal hovorené slovo so spevom a tancom

- hra s vážnym obsahom, do deja zasahoval zbor – chór

- konflikt: nerovný boj hrdinu, obdareného nadprirodzenými schopnosťami, so silami,

nad ktorými nemôže zvíťaziť a ktoré ho nakoniec zahubia

- dôležitá je jednota času, miesta a deja

- kompozícia: expozícia, kolízia, kríza, peripetia, katastrofa

- grécka tragédia výrazne ovplyvnila vývoj európskej dramatickej tvorby

**Sofokles: Antigona**

**Soofokles**

- rodák z dedinky Kolónos blízko Atén

- všestranne vzdelaný, zastával aj vysoké štátne funkcie

- venoval sa tragickému básnictvu, zdokonalil staroveké divadlo

- najznámejší grécky staroveký dramatik

Z tvorby: tragédie Kráľ Oidipus, Antigona

**Antigona**

**Téma**

Tragédia o boji tradície a ľudských túžob, demokracie a totality, božích prikázaní a svetských zákonov, osudu a vlastnej cesty životom.

**Útvar:** tragédia (asi 441 pr. n. l.)

**Kompozícia:** prológ, 5 dejstiev, epilóg

Zachované klasické vnútorné členenie:

- **expozícia** (prológ)

- **kolízia** (1. dejstvo)

- **kríza** (2. – 4. dejstvo)

- **peripetia** (5. dejstvo )

- **katastrofa** (epilóg)

**Postavy**

kráľ Oidipus, jeho dcéry Antigona a Isména, jeho synovia Polyneikos a Eteokles, nový kráľ Téb Kreon, Antigonin snúbenec a Kreonov syn Haimon, jeho matka Eurydika

**Dej**

Antigona je dcérou kráľa Oidipa. Po odstúpení otca z trónu žije na kráľovskom dvore matkinho brata Kreona. Jej brat Polyneikos padne v boji proti Tébam, ktorým vládne Kreon, druhý brat Eteokles padne pri obrane Téb. Antigona poruší kráľov zákaz pochovať Polyneika, pretože boží zákon Grékom prikazuje dôstojne pochovať svojich mŕtvych. Kráľ svojím zákazom chce viac ako boh. Antigonu dá zaživa pochovať, a tým spustí sled udalostí, typických pre vyvrcholenie antických tragédií .Antigona sa v hrobke obesí, Haimon sa na protest a zo žiaľu bodne mečom, čo nezvládne jeho matka Eurydika a tiež spácha samovraždu. Kreón vidí nešťastie, ktoré spôsobil, a je odsúdený žiť v samote.

**Forma**

Základné znaky antickej drámy:

- parodos – vstup chóru (ľudia, ktorí tancovali a spievali) v prológu, exodos – odchod

chóru v epilógu, katarzia (duševná, morálna očista hlavného hrdinu) ako

vyvrcholenie hry,

- trojjednota miesta, času a deja (mesto Téby, jeden deň, príbeh Antigony),

- prítomnosť rozprávača v podobe chóru a zboru,

- postavy sa nevyvíjajú, boj proti vôli bohov a osudu je potrestaný,

- bohovia hovoria ústami veštcov.

Jazyk – vyšší štýl jazyka (umelecký, patetický), konfrontačné dialógy, dlhé monológy.