**Ján Smrek: Cválajúce dni**

**Ján Smrek**

- vlastným menom Ján Čietek

- po smrti otca a matky sa stal chovancom evanjelického sirotinca v Modre

- vyštudoval v učiteľskom ústave v Modre

- bol priamym účastníkom 1. svetovej vojny a ako vojak sa dostal na palestínsky front

- pracoval ako redaktor, pôsobil aj v Prahe, kde vydával literárny časopis Elán

- na začiatku 2.svetovej vojny sa však vrátil späť na Slovensko, usadil sa v Bratislave

- patrí do slovenskej medzivojnovej poézie, je predstaviteľ vitalizmu

**Vitalizmus**

- nepovažuje sa za samostatný literárny smer (nemá vypracovanú poetiku)

- je to myšlienkový prúd, spôsob nazerania na svet

- názov získal z lat. *vitae* – život

- vznikol ako bezprostredná reakcia na koniec 1. svetovej vojny

- oslavuje mier, radosť zo života, mladosť, krásu, priateľstvo, chuť žiť naplno

- chce vnímať svet všetkými zmyslami – senzualizmus

- presadzuje poéziu každého dňa, zachytáva moment, hlavne radostnú chvíľku v

živote človeka, ktorú treba naplno vychutnať, tešiť sa z každodenných maličkostí

**Z tvorby:**

básnické zbierky*Odsúdený k večitej žízni,**Cválajúce dni, Božské uzly****,*** *Iba oči, Básnik a žena, Zrno, Hostina, Studňa, Noc, láska a poézia*

**Cválajúce dni:**

- významná zbierka s prvkami vitalizmu,

- polytematická zbierka,

- témy: očarenie životom, príroda, dedina, mesto, žena, láska, diaľky, cudzie kraje,

- dominuje radosť zo života, spontánnosť, optimizmus, citová úprimnosť

a sviežosť,

- lásku chápe ako prirodzený, bezproblémový vzťah,

- ženu zobrazuje ako ideálne krásnu, opisuje fyzický vzhľad bez psychických

vlastností, nemá povahu, ktorou by sa odlišovala od iných žien a bola by sama

sebou,

- oslavuje mladosť, civilizáciu, pokrok, opojenie životom,

- spracovanie témy lásky je pre Smreka príznačné – na ženu sa díva ako muž, jeho

nezaujíma, či je dievča chudobné, z čoho žije, či je Slovenska, ale či je pekná, alebo

nie; páči sa mu dedinčanka stepilá so štíhlymi bôčkami, zdravé nevesty – má

problém len s tým, že by svoje srdce najradšej dal viacerým (*Mne dedinčanka*

*stepilá),*

- autor nehovorí v zbierke len za seba, ale za celú svoju generáciu.

***Ján Smrek – Cválajúce dni***

*Bujní žrebci, neosedlaní*

*— nezasiahne ich blesk —*

*ženú sa vpred,*

*ženú sa vpred,*

*kopyty rozbíjajú lebky*

*a nechávajú za sebou*

*dokaličené ľudské mŕtvoly.*

*Stepilí kovboji*

*nad konské hrivy sklonení*

*sedia na pariacich sa chrbtoch*

*a stískajú ich koleny*

*kŕčovite.*

*Hurrá, hurrá!*

*Z cesty nám!!*

*Pádime!*

*Nevidíte?*

*Krasojazdcov sú stá,*

*divákov milióny.*

*Tie stá však jazdia ponad dómy,*

*ponad parížsku Notre Dame*

*a preskakujú Oceán,*

*ženú sa krkolomným cvalom,*

*že nestihne ich ani Parom,*

*chcú prelietať*

*zo stálic na stálice,*

*presedlať na Lucifera šiju,*

*vôbec: vtopiť sa v dáky fenomén,*

*možno: vo večnú energiu.*

*My mladí, jarí šarvanci,*

*ktorí sme život — svoju milú —*

*objali prvom pri tanci,*

*sme celým dúškom živí —*

*my sme tí jazdci diví!*

*Sedíme na paripách:*

*uháňajúcich dňoch,*

*a pevne držíme sa hrivy —*

*nič nevadí, že niektorý*

*pri skoku ponad piliere*

*oceľového mosta*

*drží sa už len chvosta.*

*Nemôžme znať, či nespadneme*

*a nezlomíme väz —*

*lež nechceme sa predsa vtopiť*

*v to driemajúce ľudské plemä,*

*v zakliaty živý les.*

Úloha: učebnica str. 47/úloha č.53 – a),b)

a) U mňa vyvolala dojem ako mladá generácia vníma život , ktorý je plný dobrodružstva. Mladá generácia sa ženie dopredu, nikdy sa nevzdáva aj keď život prinesie prekážky.

b) Autorovo posolstvo mladým som pochopila tak, že v básni oslavuje lásku, mladosť a krásu. Posolstvom pre mladých je šírenie životného optimizmu. Myslím si, že vek autora (27 rokov) sa podpisuje nad témou a tým pádom aj nad posolstvom. Ponúka svoje pocity a svoj pohľad na svet. Čím chce ovplyvniť aj svojich rovesníkov.