Predmet **OZD** –Prosím o doplnenie témy do zošita OZD- **DODACIE LEHOTY**

Prečítajte si a naučte sa nové učivo; dnes online 18.1.v programe Zoom; klik na link na email o 9,35 hod.

**DODACIE LEHOTY**

Dopravca prepraví zásielku zo stanice odchodu do stanice príchodu a pristaví ju prijímateľovi na odber v **dodacej lehote**, ktorá sa skladá z **výpravnej a prepravnej lehoty**, kde:

**výpravná lehota** .........................................................................................................**12 hodín**

**prepravná lehota** za každých i len **začatých 400 km** ...............................................**24 hodín**

Dopravca predĺži dodaciu lehotu o 12 hodín pri zásielkach prepravovaných z/do a cez stanice železničných uzlov: Bratislava, Košice, Zvolen, Žilina.

Ak nie je dohodnuté inak, dodacia lehota začína plynúť:

- ***prevzatím zásielky na prepravu,***

***- pri ucelených vlakoch prevzatím poslednej časti uceleného vlaku.***

**Dodacia lehota neplynie počas**:

a) ***zdržania zásielky z príčin na strane prepravcu***,

b) ***plnenia colných predpisov*** a predpisov iných orgánov štátnej správy,

c) ***prepravnej prekážky*** a prekážky pri dodaní,

d) osobitných úkonov potrebných na zachovanie ***neporušenosti vozňovej zásielky (kŕmenie***, napájanie a ošetrovanie zvierat),

e) zdržania zásielky, ktoré vzniklo z ***dôvodu technickej chyby*** u vozňa zmluvného držiteľa, ***vozňa AVV*** a ostatného vozňa; v tomto prípade dodacia lehota neplynie za čas skutočného zdržania zásielky,

f) ***zdržania zásielky***, ktoré vzniklo z dôvodu ***technickej chyby u vozňa***, ktorého držiteľom je ZSSK CARGO; v tomto prípade dodacia lehota neplynie najdlhšie za čas 48 hodín,

g) ***sobôt, nedieľ, v dňoch pracovného pokoja*** a v dňoch vyhláseného pracovného voľna,

h) doby, ktorá ***nie je prevádzkovou dobou*** dopravcu.

V nákladnom liste dopravca uvedie čas a príčinu neplynutia dodacej lehoty.

Dodacia lehota sa považuje za dodržanú, ak pred jej uplynutím dopravca v určenej prevádzkovej dobe pristaví zásielku prijímateľovi na odber.

V staniciach oslobodených od povinností nočných manipulácií sa dodacia lehota považuje za dodržanú príchodom zásielky do stanice príchodu v nočnom čase pred jej uplynutím, ak zásielka bola pristavená prijímateľovi na odber k začiatku prevádzkovej doby.

Ak by sa mala dodacia lehota v neobsadenej stanici ukončiť v čase, ktorý je mimo prevádzkovej doby (pred/po prevádzkovou dobou), dodacia lehota sa považuje za dodržanú, ak bude zásielka pristavená prijímateľovi na odber k začiatku najbližšej prevádzkovej doby.

Plynutie a dodržanie dodacej lehoty pre zásielky podané/dodané na vlečku je upravené v Obchodných podmienkach pre poskytovanie vlečkových služieb.

**Pre výpočet dodacej lehoty je rozhodujúca skutočná prepravná vzdialenosť, t. z. vzdialenosť po ktorej bola zásielka prepravená**.

Ak prepravcovi vznikne *prekročením dodacej lehoty škoda* a súčasne túto škodu dopravcovi v reklamačnom konaní preukáže, je dopravca povinný nahradiť mu túto škodu, avšak najviac do výšky polovice zaplateného dovozného.

Na prepravy mimoriadnych zásielok, koľajových vozidiel na vlastných kolesách alebo zásielok nakladaných a vykladaných na miestach bez príslušného výpravného oprávnenia môže dopravca určiť osobitné dodacie lehoty pri udelení súhlasu na prepravu.