**Predmet OZD** III. K – Prosím o doplnenie novej témy **Objednávka prepravy** – začíname preberať témy z predpisu **ŽPP/N**; sú to aj matur. témy; prečítajte si učivo a naučte sa!

**ŽPP/N**

PREPRAVA ZÁSIELKY

Podmienky prepravy zásielky

**OBJEDNÁVKA PREPRAVY**

**Objednávku prepravy môže odosielateľ vyhotoviť**:

a) ***v elektronickej fo***rme (ďalej aj elektronická objednávka prepravy), len za podmienky, že dopravca pridelil odosielateľovi prístup na Zákaznícky portál ISP za účelom uzatvárania objednávky prepravy,

b) **v papierovej forme na formulári „Objednávka prepravy“ podľa vzoru v Prílohe 2 ŽPP/N,** ktorý je dostupný na internetovej stránke dopravcu **www.zscargo.sk** a doručiť ju dopravcovi osobne alebo prostredníctvom elektronickej pošty (ďalej aj papierová objednávka prepravy).

Odosielateľ potvrdí elektronickú objednávku prepravy a doručí ju dopravcovi .

Odosielateľ potvrdí papierovú objednávku prepravy a doručí ju dopravcovi:

- osobne v dvoch vyhotoveniach vždy do príslušnej obsadenej stanice odchodu. Ak je stanica odchodu neobsadenou stanicou, papierovú objednávku prepravy odosielateľ doručí do stanice so sídlom nákladnej pokladnice, do obvodu ktorej patrí neobsadená stanica odchodu.

- prostredníctvom elektronickej pošty, len ak predloží dopravcovi, najneskôr pred prvým takýmto doručením papierovej objednávky prepravy písomné Prehlásenie, v ktorom uvedie kontaktné osoby a údaje, vrátane e-mailovej adresy.

Odosielateľ odošle papierovú objednávku prepravy na e-mailovú adresu príslušnej obsadenej stanice odchodu. E-mailové adresy obsadených staníc sú zverejnené na internetovej stránke dopravcu www.zscargo.sk. Stanica so sídlom nákladnej pokladnice, do obvodu ktorej patrí príslušná neobsadená stanica, je zverejnená v **TR 6/N.**

**Pre doručenie objednávky prepravy dopravcovi platia nasledovné lehoty:**

**a) Objednávka: odosielateľ môže doručiť objednávku prepravy najskôr 31 dní a najneskôr:**

** 10 dní pre hlbinné vozne, chladiace a izotermické vozne**

** 6 dní pre cisternové vozne a kryté vozne osobitnej stavby**

** 3 dni pre ostatné rady vozňov**

**pred zamýšľaným dňom nakládky.**

**b) Operatívna objednávka: odosielateľ môže doručiť objednávku prepravy najneskôr 4 hodiny pred časom pristavenia vozňa na nakládku.**

**V objednávke prepravy odosielateľ uvedie**:

 údaje **odosielateľa**

 podnikateľ (PO alebo FO): svoje obchodné meno, sídlo, označenie a číslo registra, v ktorom je podnikateľ zapísaný, IČO, DIČ, IČ DPH

 nepodnikateľ: meno a priezvisko, presnú adresu trvalého pobytu, druh a číslo dokladu totožnosti (občiansky preukaz alebo pas)

 **kontaktné údaje odosielateľa**

** deň požadovaného pristavenia vozňa**

** stanicu odchodu**

** miesto pristavenia vozňa**;

- **tovar (druh, hmotnosť**)

 **vozeň (rad, počet, prípadne náhradný rad)**

** stanicu príc**hodu a krajinu určenia, a ak sú mu známe aj všetky pohraničné priechodové stanice a dopravcov zúčastnených na preprave

 **hodinu požadovaného pristavenia** v rámci prevádzkovej doby dopravcu

 poznámku: požiadavku na zapožičanie plachty (počet), informáciu o tom, či sú objednávané vozne určené pre ucelený vlak, informáciu o mimoriadnej zásielke a pod.

**Potvrdenie objednávky prepravy odosielateľom**:

Elektronickú objednávku prepravy potvrdí odosielateľ spôsobom uvedeným v používateľskej príručke.

Papierovú objednávku prepravy potvrdí odosielateľ nasledovne:

a) právnická osoba registrovaná v obchodnom registri – čitateľným podpisom s menom a priezviskom osoby oprávnenej konať za túto právnickú osobu podľa výpisu z obchodného registra alebo na základe poverenia, ku ktorému pripojí odtlačok pečiatky,

b) fyzická osoba podnikajúca na základe živnostenského oprávnenia – čitateľným podpisom s menom a priezviskom fyzickej osoby - podnikateľa alebo jeho zástupcu, ku ktorému pripojí odtlačok pečiatky,

c) fyzická osoba – čitateľným podpisom s menom a priezviskom tejto fyzickej osoby

**Potvrdenie objednávky prepravy dopravcom**:

Dopravca môže, ale nemusí pre odosielateľa pristaviť vozne podľa objednávky prepravy na nakládku.

V prípade, že je objednávka prepravy alebo jej časť realizovateľná, dopravca objednávku prepravy písomne potvrdí a potvrdenie objednávky prepravy doručí odosielateľovi:

a) pri objednávke najneskôr v deň pred dňom pristavenia vozňa na nakládku

b) pri operatívnej objednávke najneskôr 2 hodiny pred časom pristavenia vozňa na nakládku.

Ak objednávka prepravy nie je realizovateľná, dopravca túto skutočnosť písomne oznámi odosielateľovi. Dopravca potvrdí elektronickú objednávku prepravy alebo jej časť, resp. doručí odosielateľovi oznámenie o nemožnosti realizácie elektronickej objednávky prepravy.

Dopravca písomne potvrdí papierovú objednávku prepravy alebo jej časť, resp. oznámi nemožnosť realizácie papierovej objednávky prepravy. Potvrdenie, resp. oznámenie vydá odosielateľovi osobne, alebo doručí elektronickou poštou. Potvrdenie, resp. oznámenie doručené elektronickou poštou sa považuje za doručené dňom jeho odoslania dopravcom na príslušnú e-mailovú adresu odosielateľa.

Dopravca má právo pred potvrdením objednávky prepravy žiadať od odosielateľa:

 predloženie výpisu z obchodného registra alebo jeho overenú kópiu, ak ide o právnickú osobu registrovanú v obchodnom registri,

 predloženie živnostenského listu, alebo jeho overenú kópiu, ak ide o fyzickú osobu podnikajúcu na základe živnostenského listu.

Ak odosielateľ **nepreberie vozne pristavené na nakládku v súlade s dopravcom potvrdenou objednávkou prepravy do najbližšej obsluhy stanice podľa jej prevádzkovej doby**, zaplatí dopravcovi zmluvnú pokutu za každý jeden objednaný vozeň v nasledovnej výške:

Zmluvná pokuta za každý jeden vozeň sa vypočíta ako súčet nasledovných čiastok podľa toho, o aký vozeň ide:

a) Dvojnápravový vozeň držiteľa ZSSK CARGO 20,00 EUR

b) Viac ako dvojnápravový vozeň držiteľa ZSSK CARGO 30,00 EUR..