Predmet **OZD** – III. K – Prosím o doplnenie témy do zošita OZD „**Preprava živých zvierat,“** ktorá tiež patrí do **Prepravy za osobitných podmienok**, prečítať a naučiť sa!

**Preprava živých zvierat**

* Počas celej prepravy zásielka živých zvierat podlieha **veterinárnym predpisom**.
* Odosielateľ je povinný priložiť sprievodné listiny, ktoré obsahujú údaje o zdravotnom stave, počte, kategórií a pohlaví zvierat.
* Na prepravu je potrebné veterinárne osvedčenie, ktoré nesmie byť staršie ako 3 dni.

**Podmienky prepravy:**

* Podlaha vozňa musí byť vystlaná vrstvou stelivá minimálne 8 cm.
* Počas prepravy majú byť zvieratá naložené v takom počte a tak, aby mohli stáť, ležať v prirodzenej polohe.
* Odosielateľ je povinný naložiť zvieratá tak, aby boli pripravené aspoň 1hodinu pred časom pravidelného odchodu vlaku.
* Zvieratá je potrebné napojiť a nakŕmiť bez ohľadu na prepravnú vzdialenosť.
* V NL musí odosielateľ uviesť, ak sa jedná o nebezpečné zvieratá, ktoré musia byť sprevádzané sprievodcom.
* Ak je počas prepravy nutné zvieratá napojiť a nakŕmiť – je to umožnené iba v stanici na to určenej (podľa Zoznamu staníc TR 6).
* Po preprave je prijímateľ povinný všetky nečistoty zhrnúť do stredu vozňa a vyčistiť vozeň.
* Dopravca môže vyčistiť vozeň za poplatok.
* Dopravca nezodpovedá za úhyn a ujmu na zdraví prepravovaných zvierat, ak odosielateľ nedodržal ustanovenia Prepravného poriadku a veterinárne predpisy.