**Próza literárneho naturizmu**

**Naturizmus** (z lat. natura = príroda alebo prirodzenosť) má korene vo francúzskej literatúre na konci 19. storočia.

Spisovatelia sa vracajú k všednému človeku v jeho prirodzenom vidieckom prostredí, hľadajú „pravú“ pravdu života.

Ako literárny prozaický smer vznikol pod vplyvom expresionizmu vo francúzskej literatúre. Oslavoval človeka uprostred prírody podobne ako napr. francúzsky regionalizmus.

**Slovenská naturistická próza (lyrizovaná próza)**

**Znaky:**

- próza využíva umelecké postupy a prostriedky lyriky (lyrické opisy prírody

s využitím dejového opisu),

- autori vychádzajú z filozofie prírodného človeka (mali blízko k dedine),

- v centre pozornosti je dedinský človek, dedina, príroda (kontrast s prostredím

mesta – liahňou zla),

- posilňuje sa priestorová zakotvenosť postavy – prostredie hrá v každom diele

dôležitú úlohu (odľahlé samoty, lesy, drevorubačské chatrče),

- dejová línia diel je slabá (chýba román), časté útvary – poviedka a novela,

- naturizmus využíva vplyv bohatej slovenskej ľudovej slovesnosti – útvary:

rozprávka, prvky balady, ľudová symbolika: číslo tri, nezvyčajné schopnosti postáv:

zázračný tanec, zlý duch...,záhadnosť, tajuplnosť,

- postavy sa prísne rozdeľujú na kladné a záporné (hyperbolizácia: veľmi dobré

a veľmi zlé vlastnosti) – žijú intenzívnym citovým životom,

- postavy majú slabé sociálne väzby, často nepoznáme ich rodinu ani pôvod,

správajú sa živelne, pudovo, nevedia sa pretvarovať, konajú priamočiaro,

prirodzene,

- autori sa zameriavajú na vnútorný svet človeka, jeho pocity, city, vášne – často

využívajú priameho rozprávača (subjektívne rozprávanie v 1. osobe, úvahy,

vnútorné monológy),

- najčastejšie témy sú láska, priateľstvo, vrúcny vzťah postáv k prírode, k domovu,

téma detstva a zmysel pre česť.

**Autori:** Dobroslav Chrobák, František Švantner, Ľudo Ondrejov, Margita Figuli