Predmet **Účtovníctvo – UCT** III. K – Prosím o doplnenie a dopísanie poznámok do zošita UCT, prečítať a naučiť sa: **Účtovné zápisy a účtovné knihy;** **Sústavné (systematické) účtovné zápisy – hlavná kniha (HK)**

. Ďakujem

**Tematický celok: Účtovné zápisy a účtovné knihy**

**Účtovné zápisy**

– písomné alebo technické zaznamenanie účtovného prípadu,

– robia sa na základe účtovných dokladov **v účtovných knihách,**

– musia byť **zrozumiteľné, prehľadné, trvalé a v slovenskom jazyku,**

– sa nesmú neoprávnene zmeniť, upravovať, gumovať.

Zaúčtovanie všetkých účtovných prípadov v účtovnom období sa vykonáva:

* **z časového hľadiska (chronologicky) – v denníku,**
* **z vecného hľadiska (systematicky) – v hlavnej knihe.**

**Téma: Sústavné (systematické) účtovné zápisy – hlavná kniha (HK)**

* všetky účtovné zápisy z vecného hľadiska sú usporiadané v hlavnej knihe,
* ***tvoria ju účty aktív, pasív, nákladov, výnosov, ZÚS, KÚS, ÚZaS***, t. j. ucelená sústava, preto sa účtovné zápisy v HK označujú ako **sústavné (systematické),**
* HK sa vedie na voľných listoch (ručne) alebo na zostavách (výpočtovou technikou),
* účty HK sa otvárajú k 1. dňu účtovného obdobia podvojnými zápismi,
* obsahuje okrem ZS, KZ aj obraty MD a D za každý kalendárny mesiac,
* každý účet HK musí byť označený číselne aj slovne

**Účtovné zápisy na účty hlavnej knihy (HK) uskutočňujeme vo vecnom usporiadaní pri zohľadnení časového hľadiska.**

(t. j. najprv zaúčtujeme prípad, ktorý nastal skôr).

**Účtovné zápisy – hlavná kniha**

**Hlavná kniha** je účtovná kniha, v ktorej sa usporiadajú účtovné zápisy z vecného hľadiska a v ktorej sa preukazuje zaúčtovanie všetkých účtovných prípadov na účty majetku, záväzkov, VI, nákladov a výnosov v účtovnom období**.**

**Hlavná kniha musí obsahova**ť **minimálne:**

1) Stavy účtov ku dňu, ku ktorému sa otvára hlavná kniha.

2) Súhrnné obraty strany MD a D jednotlivých účtov minimálne za kalendárny mesiac.

3) Zostatky a stavy účtov ku dňu, ku ktorému sa zostavuje účtovná závierka.

**Hlavnú knihu** tvoria všetky **syntetické a analytické ú**č**ty**, ktoré účtovná jednotka v účtovnom období používa a sú uvedené v jej **ú**č**tovom rozvrhu**. Účtovná jednotka **nesmie ú**č**tova**ť na účtoch, ktoré **nie sú** uvedené v **ú**č**tovom rozvrhu** a **nesmie** zriaďovať účty **mimo** účtovných kníh.