Dištančná úloha 1

Meno

POA01\_1062\_2013\_MRK\_MPC

2017

**Výstup:** Spracovanie aktivity pre CVS/výučby s didaktickým postupom na vybranú tému učebných osnov, resp. programu výchovnej činnosti v ktorej sa preukáže využitie internetu alebo edukačných programov, resp. digitálnych hračiek (odovzdať v elektronickej forme). /2 strany A4/

|  |  |  |
| --- | --- | --- |
| **Ročník** | Piaty | |
| **Predmet** | Anglický jazyk | |
| **Školský rok** | 2016/2017 | |
| **Tvorca prípravy** | Mgr. Miroslava Petríková | |
|  | | |
| **Téma** | **Vianoce** | |
| **Štandard** | *Obsahový* | *Výkonový* |
| * Vianoce na Slovensku a v anglicky hovoriacich krajinách | * žiak vie vymenovať symboly Vianoc v angličtine * žiak pozná rozdiely medzi Vianocami a ich tradíciami na Slovensku a v anglicky hovoriacich krajinách * žiak vie napísať vianočný pozdrav v anglickom jazyku a zaspievať anglickú pieseň |
| **Vstupné vedomosti žiaka** | Vedomosti o tradíciách Vianoc na Slovensku, základná slovná zásoba: Santa Claus, christmas tree, present | |
|  | | |
| **Metódy a formy** | Metóda rozhovoru, brainstorming, prezentácia, skupinová práca, tvorivá činnosť, internet, spev, | |
| **Pomôcky** | počítač, pracovné listy, papier, nožnice | |
|  | | |
| **Organizácia hodiny** | | |
| **Úvod** | * oboznámenie s cieľom hodiny * motivácia – motivačný rozhovor, brainstorming | |
| **Jadro** | * powerpointová prezentácia na tému Vianoce v anglicky hovoriacich krajinách * práca s internetovým prehliadačom Google – obrázky * zopakovanie učiva – práca s pracovným listom | |
| **Spätná väzba** | * vyhľadanie naučenej slovnej zásoby v piesni * výroba vianočného pozdravu * zhodnotenie hodiny | |
| **Poznámky** | * Učiteľ si pred začatím vyučovacej hodiny pripraví obrázkovú power pointovú prezentáciu pomocou obrázkov z internetu, na You Tube si vyhľadá piesne Jingle Bells a We wish you a Merry Christmas a k nim text piesne v anglickom jazyku | |

**Rozbor hodiny -60 min. (pre CVČ)**

**Úvod**

* **Oboznámenie s cieľom hodiny –** žiakov oboznámime s cieľom vyučovacej hodiny,oznámime im, že na vyučovacej hodine budeme rozprávať o Vianociach a na záver hodiny budú poznať rozdiel medzi Vianocami na Slovensku a napr. v Anglicku, či Amerike, tiež si vyrobíme vianočný pozdrav a zaspievame.
* **Motivácia – motivačný rozhovor + brainstorming** – opýtame sa žiakov ako prežívajú vianočný deň u nich doma, a či vedia o tom, že deti v Anglicku a USA majú odlišné Vianoce, že si na darčeky musia počkať o 1 deň navyše. Požiadame žiakov, aby vymenovali hlavné symboly Vianoc, ktoré poznajú, pojmy zapisujeme na tabuľu. **/5 minút/**

**Jadro**

* zhrnutie základných údajov o slovenských Vianociach: dátum 24.12. večer, darčeky pod stromček nosí Ježiško, štedrá večera a tradičné jedlo, pieseň Tichá noc
* sprostredkovanie nového učiva prostredníctvom obrázkovej power pointovej prezentácie: dátum 25.12. ráno, darčeky nosí Santa Claus na saniach cez komín do ponožiek, príp. pod stromček, nová slovná zásoba: Christmas Eve, mistletoe, reindeer, sledge, turkey, christmas puding, stockings, chimney, tradičné jedlo, piesne Jingle Bells a We wish you a Merry Christmas. Nové pojmy dopisujeme na tabuľu.
* skupinová práca žiakov na počítači: úlohou žiakov je v internetovom prehliadači Google – obrázky vyhľadať pojmy ako mistletoe, reindeer, sledge.... na podporu vizuálnej pamäte a zapamätanie si novej slovnej zásoby.
* doplnenie informácií zaujímavosťami: príbeh soba Rudolfa, pohár mlieka a keksíky pre Santu
* kontrola: individuálna práca - práca s pracovným listom, matching: priradzovanie obrázkov k anglickým výrazom, ktoré žiaci videli v prezentácii, príp. si ich vyhľadali na internete.
* Učiteľ slovne ohodnotí prácu každého žiaka. **/30 minút/**

**Spätná väzba**

* **učiteľ** má pripravený text piesne Jingle Bells a úlohou žiakov je nájsť a podčiarknuť v texte slovnú zásobu, ktorú sa naučili. V počítači učiteľ pustí pieseň, ktorú si žiaci s učiteľom a s pomocou textovej predlohy zaspievajú dvakrát.
* To isté zopakujeme s piesňou We wish you a Merry Christmas, avšak tu žiakom vysvetlíme, že názov a refrén piesne je vlastne vianočné prianie po anglicky. Žiaci si z farebného papiera vyrobia pozdrav a do vnútra odpíšu anglické prianie z textu piesne.
* **zhodnotenie hodiny** - učiteľ zhodnotí činnosť žiakov, pochváli ich pozornosť a tvorivé nápady pri výrobe vianočného pozdravu. **/25 minút/**