Pedagogická komunikácia

26.9.18

1. prednáška

**Sociálna** **komunikácia**

**Pôvod slova komunikácia**

* Vyvinulo sa z latinského slova „*comunicare*“, ktoré znamená robiť niečo spoločným, radiť sa, rokovať.
* V lat. slovníku nájdeme jeho ekvivalent „*participare*“ – tzn. Spolupodieľať sa s niekým na ničom, robiť niekoho spoluzúčastneným (Communem reddere).
* Vymedzenie jednotnej definície pojmu komunikácia je veľmi komplikované

**Definícia sociálnej komunikácie**:

* Proces sociálnej komunikácie budeme chápať nielen ako vzájomnú výmenu informácií, ale aj ako proces vzájomného ovplyvňovania, chápania a porozumenia i ako proces vzájomnej organizácie činností a sociálnej interakcie

**Štruktúra a druhy sociálnej komunikácie**

* *Komunikačné spojenie* : A 🡪B
  + - * B 🡪 A
      * A vyšle informáciu B, B ju musí dekódovať a spätne na ňu reagovať
* *Komunikačný akt*- pozostáva z jedného alebo viacerých komunikačných spojení, ktoré tvoria významovo uzavretý celok
* *Komunikačný proces*- pozostáva z komunikačných aktov, ktoré sa opakujú s rôznou pravidelnosťou
* *Prvky komunikačného spojenia*:
  + komunikátor (=vysielateľ, odosielateľ, expedient, iniciátor, transmisor, kóder, hovoriaci)
  + komunikant (= príjemca, recipient, percipient, dekóder,..)
  + obsah
  + vyjadrenie obsahu (=vyjadrovacie prostriedky, znakové systémy//jazyk//)
  + komunikačné kanály= jazyk,pery, hlasivky, ... (pri reči)
  + smer komunikácie = komu je komunikácia určená
  + zámer komunikácie= prečo komunikujeme, čo tým chceme dosiahnuť; spája sa s cieľmi vyučovacieho procesu
  + efekt komunikácie= či sa ciele naplnili

2. prednáška; 3.10.18

**Roviny sociálnej komunikácie**

* 4 základné roviny:
  + rovina vecná
  + rovina sebaprojektová
  + rovina vzťahová
  + rovina apelová
* Zdroj = vysiela informáciu
* Prijímateľ, príjemca = prijíma informáciu

*Zdroj komunikácie*

**Vecná rovina**- čo sa hovorí, o čom = fakty; obsah

**Rovina apelová/výzvová** – prečo vôbec komunikujeme, čo očakávame od druhej osoby aby urobil/a, resp. môžeme dať najavo, že chceme aby svoju činnosť zastavil/a.

**Vzťahová rovina** – čo si myslí zdroj o vzťahu medzi nami (zdroj ⬄ príjemca). Napr. kladný vzťah, priateľský, nepriateľský, neutrálny, formálny ⬄ neformálny, nadriadený ⬄ podriadený, učiteľ ⬄ žiaci.

Zdroj vysiela informácie, čo si myslí o druhej osobe, príjemcovi.

**Sebaprojektová rovina** – všetky informácie, ktoré zdroj poskytuje o sebe. A informácie, ktoré sú vyjadrením postoja zdroja k danej správe. Môžeme zistiť napr. momentálny psychický stav (prostriedky neverbálnej komunikácie, paralingvistické prostriedky); fyzický stav; vek; sociálne zázemie; podľa reči – oblasť, odkiaľ človek pochádza; spôsob obliekania- vkus; postavenie; práca; kultúra; sebavedomie človeka;

Správa

Niekedy zdroj vysiela protichodné informácie

* Slovami vyjadruje súhlas ale tón naznačuje presný opak
* Verbálna rovina = jedna informácia ⬄ neverbálna rovina = druhá informácia
* Z určitých obáv reagujeme inak 🡪 súhlasíme aby sme sa vyhli hádke,... 🡪 vysielanie protichodných informácií
* Často sa racionálne veci bijú s emocionálnymi

**Vecná rovina –** prijímajú na tejto rovine hlavne racionálni ľudia. Reagujú iba na to, čo presne sa im povie

**Vzťahová rovina**- vzťahovační ľudia = čokoľvek, aj neutrálne, poviete, vždy si vztiahnu na seba (väčšinou v negatívnom zmysle).

**Sebaprojektová rovina**- na tejto rovine vnímajú silne empatickí ľudia. Vnímajú všetko čo človek robí, neverbálna komunikácia, dokážu odhadnúť pocity, vcítiť sa. Hnev z práce si často odnesú až domov. (pozor na vzťahovú rovinu – konkrétny vzťah k druhej osobe)

**Príjemca**

**Apelová rovina**- na tejto rovine prijímajú ľudia, ktorí reagujú na výzvu- napr.- dala by som si kávu..a táto osoba hneď ide urobiť kávu. Reaguje vždy na potreby iných, zabúda na svoje vlastné. Netreba si to mýliť s vypočítavosťou (keď napr. varí človek kávu len pre šéfa,...)

* Niektorí ľudia prijímajú iba na 1 rovine, správne by sme však mali informácie prijímať na všetkých
* Tieto roviny sa netýkajú len príjmu informácií ale aj samotnej komunikácie (aká rovina je za tým skrytá, na akej rovine komunikácia prebieha,..)
  + napr. Komunikácia medzi žiakom a učiteľom
    - Komunikácia prebieha na vecnej rovine (dialóg o žuvačke), za tým bola skrytá apelová rovina (učiteľ očakával, že prestane žuť žuvačku)
  + napr. medzi matkou a dcérou
    - Komunikácia prebieha na vecnej aj apelovej rovine, skrytá rovina je vzťahová (matka tvrdí, že je vonku zima a má si zobrať bundu. Dcéra si ju nevezme = napriek, aby jej dokázala, že vonku zima nie je)