**PREŠOVSKÁ UNIVERZITA V PREŠOVE**



**RODINA ŽIJE Z LÁSKY**

Seminárna práca

Predmet: Teória rodinnej výchovy

Študijný program: Učiteľstvo biológie a pedagogiky

Študijný odbor: Učiteľstvo a pedagogické vedy

Katedra: Katedra Pedagogiky

**Prešov 2020**

**Bc. Rebeka Segečová**

OBSAH

[ÚVOD 3](#_Toc56786639)

[1 VYHNITE SA ZBYTOČNÝM KONFLIKTOM 5](#_Toc56786640)

[1.1 Systematický poriadok v rodine 5](#_Toc56786641)

[1.1.1 Rodičia ako dvojica 5](#_Toc56786642)

[1.1.2 Rodičia a deti 5](#_Toc56786643)

[1.1.3 Súrodenci 6](#_Toc56786644)

[1.1. 4. Zmiešané rodiny 7](#_Toc56786645)

[1.2 Chyby vo výchove a odporúčania 8](#_Toc56786646)

[1.2.1 Nedôsledná výchova 8](#_Toc56786647)

[1.2.2 Aký výchovný postoj je správny ? 9](#_Toc56786648)

[1.2.3 Pochvala a trest 9](#_Toc56786649)

[1.2.4 Zabijaci komunikácie 10](#_Toc56786650)

[2 DESAŤ PRIKÁZANÍ ABY LÁSKA PREKVITALA V RODINE 10](#_Toc56786651)

[ZÁVER 13](#_Toc56786652)

[ZOZNAM BIBLIOGRAFICKÝCH ODKAZOV 14](#_Toc56786653)

# ÚVOD

Rodina je stále aktuálna téma a týka sa každého človeka, bez ohľadu na náš vek, pohlavie, vzdelanie, či spoločenské postavenie. Rodina je téma so silným emocionálnym podtextom. Máloktorý človek sa o rodine vie rozprávať bez toho, aby za rozhovorom, neskrýval nejaké emócie. Tie sú buď negatívne, ale častejšie sa našťastie stretávame pri slove rodina s pozitívnymi emóciami. Čo sa Vám ako prvé objaví v hlave keď ako prvé sa povie rodina? Rodičia, súrodenci, smiech, radosť, teplo domova, puto, súdržnosť, láska, dobrá výchova. Tieto slová zišli na um ako prvé nám. Rodina ovplyvňuje každého jedného z nás, či už pozitívne alebo negatívne, zanecháva v nás určité stopy, pocity, emócie, ktoré si so sebou nesieme po celý náš život, prípadne ich odovzdávame ďalej-našej vlastnej rodine.

Negatívom dnešnej súčasnej rodine je, že manželia alebo partneri medzi sebou málo komunikujú, svoje problémy riešia rozvodom v manželstve alebo rozchodom ak nie sú v manželskom zväzku. Hoci dnes sa rozpadá oveľa viac rodín ako v minulosti nemusí to tak byť dá sa tomu predchádzať. Podľa autorky Jiřiny Prekopovej (2014) dôvody problémov rozchodov a rozvodov sú rozmanité, podľa nej hlavnou príčinou je, že ľudia zabudli na zákony lásky.

V knižke, ktorú som si od nej vybrala predstavuje v nej desať prikázaní aby mohla láska v rodine prekvitať. Vychádzajú z prirodzených zákonov života, akými je rešpektovanie rodičov ale aj poradia narodenia detí. Každý člen rodiny by mal mať miesto v jej systéme, ako aj príležitosť vyjadriť tvárou v tvár akékoľvek pripomienky. Autorka knižky poukazuje ako sa konflikty pomocou empatie dajú spracovať a premeniť ich na vzájomnú lásku.

Cieľom seminárnej práce je poskytnúť teoretické poznatky o tom ako sa vyhnúť zbytočným konfliktom v rodine a poukázať na desať prikázaní aby prekvitala láska v rodine, tieto prikázania by mala dodržiavať každá rodina a ľahšie by spolu prekonávali svoje rodinné problémy.

Seminárna práca pozostáva z dvoch kapitol a z viacerých podkapitol. Kapitola sa zaoberá ako sa vyhnúť zbytočným konfliktom v rodine, systematickým poriadkom v rodine, chybami vo výchove a ich odporúčaniami a zabijakmi komunikácie. A tak isto v tejto kapitole nájdete aj desať prikázaní aby prekvitala láska v rodine.

Nie každý človek má šťastie na to, aby svoj život prežil v harmonickej, milujúcej rodine. Nikto z nás nedokáže ovplyvniť do akej rodiny prídeme ale každopádne každá rodina, každý rodič má vychovávať svoje dieťa najmä s láskou a najlepšie ako vie a má mu zabezpečiť to, aby svoje detstvo spomínalo v tom najlepšom svetle, s radosťou a má ho tiež vhodne pripraviť na budúcnosť.

# 1 VYHNITE SA ZBYTOČNÝM KONFLIKTOM

Spoločným menovateľom všetkých zbytočných konfliktov je, že v zárodku zmaria akékoľvek úsilie o dobré spolužitie v rodine. Ako by už neexistovala rieka, len silný prúd, ktorý strhne s lásku so sebou a celkom ju zničí.

## 1.1 Systematický poriadok v rodine

Právom každého člena rodiny je príslušnosť k rodine. V rodinnom kruhu má každý člen určité postavenie, ktoré musia všetci členovia rešpektovať. Je potrebné aby dodržiavali poriadok v rodinnom systéme. Popíšeme si systematický poriadok v rodine.

### 1.1.1 Rodičia ako dvojica

Zväzkom muža a ženy vzniká prvý systém. Keď sa dvaja ľudia zosobášia stanú sa jedným telom a jednou dušou, neskôr im ako rodičom patrí prvé miesto v rodine. Ani jeden z nich nemôže mať podriadenú rolu, ani jeden z nich nesmie byť znevýhodnený. Obaja majú rovnaké postavenie. Obaja s tým musia súhlasiť a rešpektovať sa navzájom. Muž má vyhradzovať žene prvé miesto vo svojom živote a žena zas svojmu mužovi. Týmto priradením si potvrdzujú svoju pohlavnú identitu. Keď muž obdivuje svoju ženu pre jej ženskosť, z lásky k nemu i kvôli sebe bude rada ženou. A keď žena obdivuje manželovu mužnosť, rád bude jej mužom, ktorý bude slúžiť po jej boku.

Zbytočné konflikty môžu vzniknúť medzi manželmi ak:

* ak žena nepozná svoju ženskosť alebo sa jej vzdá a postaví sa nad muža ako generál,
* ak sa muž vzdá svojej mužnosti a výchovu detí prenechá žene, zanedbáva mužské práce v domácnosti, mechanicky vykonáva ženine rozkazy a nemá vlastný názor...
* ak muž, prípadne žena stratia prvé miesto v rodine, alebo ho ani nikdy nemali a namiesto toho ich miesto zaberá dieťa, svokra alebo kariéra.

### 1.1.2 Rodičia a deti

Pre dieťa a jeho duševné blaho sú najdôležitejší rodičia-otec a matka-rodina je jeho prostredie. Kým je dieťa malé a odkázané na ochranu nesú zaň rodičia plnú zodpovednosť. Dospelé deti potom môžu podporovať svojich rodičov, ktorý potrebujú pomoc, a starať sa o nich. Motiváciou by nemal byť len pocit povinnosti ale predovšetkým láska a vďačnosť. Rodičia oboznámia dieťa s jeho postavením v rodine-dieťaťu prislúcha druhé miesto. Rodičovský vzor zahŕňa všetky oblasti života a postoje:s akou odvahou pristupujeme k problémom, napríklad ako nadväzujeme priateľstvá, koníčky, spiritualita... Je dôležité aby sme ako rodičia boli vhodným príkladom pre dieťa. Dieťa si všíma a pozoruje správanie svojich rodičov a berie si z nich príklad.

U rozvedených rodičov dieťa má akési medzipostavenie. Má mať postavenie na prvom mieste u matky aj u otca. Táto blízkosť nie je podmienená priestorovo závisí od lásky, dôvery a podpory. Ak sa rozvedení rodičia rozišli priateľsky a s rešpektom a naďalej udržiavajú vzťah na vzájomnej úcte a podľa možnosti sa dohodli na spoločnej starostlivosti o dieťa vtedy dieťa nebude trpieť. Dieťa cíti, že obaja rodičia ho ľúbia a aj ono môže oboch ľúbiť rovnakou mierou, v tom prípade mu zostane vždy prvé miesto pred nevlastnou matkou/nevlastným otcom.

Ako vznikajú zbytočné konflikty medzi rodičmi a dieťaťom?

* Keď rodičia malému dieťaťu dávajú najavo, že je silnejšie ako rodičia. Výsledkom je takzvaný malý tyran neschopný obstáť v živote.
* Keď dieťa zastupuje chýbajúceho manžela svojej matky a tak sa stáva jej partnerom. Vtedy sa často stáva, že dieťa musí matku chrániť pred jej depresiami, ba prejavovať materinskú lásku. Dieťa zastupuje starú mamu, ktorá v takých prípadoch zaskakovala-dieťa, robí z hlbokej lásky všetko aby bolo matke dobre. V dospelosti to dieťa bude zlyhávať vo vzťahoch . U svojho budúceho partnera a u svojho dieťaťa bude hľadať chýbajúcu materinskú starostlivosť. Túto štafetu odovzdá ďalšej generácii a vznikne z toho začarovaný kruh.
* Keď rodičia predstavujú pre dieťa zlý príklad a nedajú mu na cestu do života jasnú orientáciu týkajúcu sa hodnôt a pravidiel.
* Keď jeden z rodičov bráni dieťaťu, aby ľúbilo a vážilo si toho druhého.

### 1.1.3 Súrodenci

Medzi súrodencami má každé dieťa právo na svoje miesto-závisí to od chronológie narodenia, nie však od pohlavia, nadania, alebo postihnutia, či od toho či dieťa žije alebo už zomrelo. Prvorodenému dieťaťu prislúcha prvé miesto, druhorodenému dieťaťu druhé miesto atď... Do rodinného systému patrí aj dieťa, ktoré zomrelo ešte pred narodením. Nesmie sa naň zabudnúť. Aj keď po nenarodenom dieťati prevezme jeho úlohu aj tak bude stále mať druhé miesto v systéme rodiny. Tak isto sem patria aj nemanželské deti.

Ak dieťaťu odoprieme právo na príslušnosť v rodinnom systéme napr. nenarodenému dieťaťu alebo nemanželskému dieťaťu, jeho súrodenec ktorého uprednostníme, nebude šťastný nebude sa mať v živote dobre. Poradie v rodine sa musí riadiť podľa určitých kritérií. Najlepšie sa dá orientovať na základe povinností a práv napr. najstaršie dieťa musí chodiť do školy, má právo ísť neskoršie večer spať. Mladší súrodenec má právo sedieť na kolenách matky, nosiť plienky, byť dojčený.

Aké zbytočné konflikty môžu nastať ak by sa nedodržiavalo poradie súrodencov v rodinnom systéme ?

* Keď je zamlčané či odmietnuté mŕtve, nemanželské alebo adoptované dieťa, čo zaťažuje svedomie rodiny sa neskôr toto dieťa pripomenie a preberie jeho pocity a osud.
* Keď prvorodenému dieťaťu odoprú postavenie prvého medzi súrodencami a pripíšu ho niektorému z ostatných súrodencov, môže sa rozpútať boj o moc, čo väčšinou zasiahne celú rodinu.

### 1.1. 4. Zmiešané rodiny

V súčasnosti sa čoraz častejšie vyskytujú zmiešané rodiny tzv. patchworková rodina, ktoré vyzerá nasledovne: „ Moje deti z prvého a druhého manželstva, tvoje nemanželské dieťa a deti z tvojho prvého manželstva, naše spoločné deti“. V patchworkových rodinách častejšie prepukajú silné city ako zlosť, žiarlivosť a závisť, častý je strach zo straty, smútok a nedôvera. Niektorý členovia rodiny upadajú do určitej beznádeje spojenej s rezignáciou.

Aby si deti zachovali stabilitu a mohli s ňou rásť, nemali by sa ťažkosti v patchworkovej rodine znásobovať. Naopak musia sa vytvoriť nové istoty. Ak sa to nedá dosiahnuť trvalou vzájomnou láskou rodičov, malo by medzi nimi vládnuť aspoň spoľahlivé priateľstvo, úcta a tolerancia.

Ako dochádza k zbytočným konfliktom v patchworkových rodinách?

* Ak naďalej zúri rozvodová vojna.
* Ak chýba empatia k jednotlivým členom rodiny.
* Ak nevládne úcta, tolerancia a slušnosť.

Nový systém má prednosť pred starým systémom

Novovytvorená rodina sa môže dostať do konfliktu s pôvodnými rodinami. Nová rodina má právo na vlastné rozhodnutia, napriek tomu, že starý rodičia s nimi nesúhlasia. Múdre svokry túto zásadu rešpektujú a držia sa bokom.

Na to aby sa v novovytvorenej rodine po rozvode zabezpečila pokojná atmosféra, musí sa dodržať spomínaný princíp postavenia v jednotlivých jej členov: druhá manželka má prednosť pred ženou z prvého stroskotaného manželstva, ak sa nachádzajú deti z predošlého zväzku, ktoré si vyžadujú podporu, majú prednosť pred novovzniknutým systémom.

Aké zbytočné konflikty môžu vzniknúť v novej rodine?

* Keď prvá žena/prvý muž má po rozvode neoprávnené nároky na muža/ženu, ktorý/ktorá žije v novom vzťahu. Často je v hre nedostatok kritiky a arogancia. Jedinec, ktorý je v nepráve, no napriek tomu naďalej bojuje, si väčšinou hľadá spojencov, takto sa môže rozpútať vojna medzi rodinami, príbuznými a priateľmi.
* Keď dieťa z prvého manželstva nemá prednosť pred druhým partnerom/partnerkou svojej matky/otca, trpí lebo ho zanedbávajú, a stáva sa polosirotou.

## 1.2 Chyby vo výchove a odporúčania

### 1.2.1 Nedôsledná výchova

Komunikácia v ktorej chýba jasné áno alebo nie a ktorá neumožňuje jednoznačnú orientáciu, býva zdrojom podráždenosti a konfliktov. K takému to spôsobu výchovy väčšinou inklinujú matky ako otcovia-myslia to síce dobre ale neprospieva to ani im, ani dieťaťu. Muži myslia lineárne preto sa vyjadrujú presne a ženy majú ženské umenie presviedčať a bohatú slovnú zásobu.

Rodičia ak sa začnú hádať pred dieťaťom a dieťa je svedkom nevie na čiu stranu sa má postaviť. Trpí rodičovskou roztržkou a cíti sa vinovato, čo mu ,samozrejme, neprospieva. Mnohé deti v podobnej situácií sú nepokojné, niektoré dokonca chorobne. Chlapci tým trpia väčšmi ako dievčatá, lebo mužský mozog reaguje už od malička na nevypočítateľnosť alergicky. Deťom ani rodičom neprospieva ak v rodine vládnu nedorozumenia a hádky. Nejednotnosť v rodine je živnou pôdou pre zbytočné konflikty, ktoré zabíjajú lásku.

### 1.2.2 Aký výchovný postoj je správny ?

Dieťa sa musí spoľahnúť na jasné, vzájomne zosúladené posolstvá oboch rodičov. Je to jeho základná potreba. Rodičia sa musia zjednotiť z lásky k dieťaťu. Odporúča sa aby sa dohodli na spoľahlivých pravidlách. Nespoľahlivé pravidlá vyvolávajú u všetkých účastníkov nepokoj a napätie. Preto je potrebné, aby sa rodičia zjednotili na tom, ako budú tieto pravidlá používať. Často si to vyžaduje ústupky od jedného z rodičov, ktorý možno nepochopil niektoré pravidlo alebo sa mu zdá nelogické.

Okrem toho je nevyhnuté, aby rodičia deťom ukázali, že aj oni dodržiavajú dané pravidlá.

### 1.2.3 Pochvala a trest

Dieťa v súčasnosti vyrastá v spoločnosti, ktorá používa tresty. V našej spoločnosti a môžeme predpokladať, že sa to ani v budúcnosti nezmení-sa musí každý občan naučiť vyrovnávať s trestami. Musíme na to včas pripraviť aj deti. Musia získať skúsenosti s trestami. Zmysluplný je však len taký trest, ktorý sa dá odvodiť ako logický dôsledok zlého správania. Keď je dieťa schopné pochopiť logickú súvislosť medzi prečinom a logickými negatívnymi dôsledkami, musí si ju vryť do pamäti. Napríklad keď odmietne zjesť hlavné jedlo, nedostane dezert. Kým si dieťa neurobí domáce úlohy, nedovolíme mu hrať sa.

Pre vývoj osobnosti je pochvala omnoho prospešnejšia ako tresty. Je dôležité nielen pre dieťa, ale aj pre všetkých členov rodiny. Každý človek túži po tom, aby sme ho videli, milovali a povzbudzovali, ako aj po tom, aby pre ostatných niečo znamenal. Ak je táto potreba uspokojená, vznikne pocit bezpečia. Vtedy sa jedinec cíti dobre a vďaka tomuto pozitívnemu, kreatívnemu pocitu chce dosiahnuť ešte viac. Pocit istoty podnecuje chuť učiť sa a vyvoláva potrebu objavovať vlastnú identitu. Prebúdza zvedavosť jedinca v rôznych smeroch-zvedavosť na seba aj na svet. Sprostredkúva pocit šťastia. Vždy vtedy, keď sa dostaví tento pocit, aktivuje sa takzvané „centrum odmeňovania“-ide o nervové bunky v medzimozgu, ktoré svojimi dlhými výbežkami zasahujú ako konáre stromu do vyšších častí mozgu a na koncoch týchto výbežkov odovzdávajú látku dopamín. Ten potom spôsobí, že nervové bunky, ktoré sa podieľali na úspešnom zvládnutí príslušného problému, stabilizujú a zosilnia aktivované spojenia nervových buniek. Preto sa nabudúce omnoho lepšie podarí vyriešiť rovnaký alebo podobný problém. Takto vznikajú z veľmi tenkých nervových spojení čoraz schodnejšie cesty a napokon ulice, po ktorých sa dá dobre a takmer automaticky jazdiť. Tento proces sa odborne nazýva facilitácia.

Každému je iste jasné, čo sa stane v opačnom prípade: keď dieťa zastrašíte, vysmejete alebo znevážite a necíti sa prijaté dopamín a hormón lásky oxytocín nie schopný vytvárať facilitáciu, ale ju adrenalín zabrzdí ešte skôr, ako sa môže rozvinúť. V takomto prípade dochádza k blokovaniu kreatívnej zvedavosti aj radosti. Človek si netrúfa. Trpí tým inteligencia-nemôže sa normálne rozvíjať.

Vráťme sa k účinnosti pochvaly. Odporúča sa povedať len niekoľko jednoznačných pochvalných slov, vyjadrujúcich radosť: „ Robíš mi veľkú radosť!“ „Blahoželám!“ „Si celý ocko. Ani on sa nevzdáva.“

Treba sa však vyvarovať častému opakovaniu pochvalných slov. Ich mechanické používanie spôsobuje, že strácajú účinok. Účinkujú len vtedy, keď sú myslené úprimne.

### 1.2.4 Zabijaci komunikácie

Dôvera prináša dieťaťu pocit bezpečnosti. Dôvera však rastie ako krehký kvet a vyžaduje si jemnocitnosť. Len ťažko sa spamätáva, keď je zvalcovaná rodinnou hádkou. Mnohí ľudia zažili v detstve čosi podobné. Tým väčšmi platí: vcíťte sa do dieťaťa vo svojom vnútri. Keď sa vám to podarí, budete sa môcť vcítiť aj do dieťaťa, za ktoré ste prevzali zodpovednosť.

Typickou reakciou na zabijakov komunikácie je mlčanie. Utiekajú sa k nemu najmä tí, ktorí mali v detstve podobné skúsenosti. Tak či onak-zabijak komunikácie sa dá vynikajúco zvládnuť pomocou taktu a empatie. Vysielateľ vyjadrí svoje posolstvo slovami, ktoré sa dostanú k prijímateľovi bez toho, aby ho zdeptali alebo aby zlostne vybuchol, zamyslí sa nad radou ba dokonca prijme. Vysielateľ aj prijímateľ sú spokojní.

# 2 DESAŤ PRIKÁZANÍ ABY LÁSKA PREKVITALA V RODINE

Aby sme predchádzali konfliktom v rodine, dôležité je aby sa každá rodina riadila týmito pravidlami:

**1. prikázanie**

Uvedom si, že najvyššou potrebou, zmyslom a šťastím každého človeka je láska. Zmysel má však len vtedy, ak je bezvýhradná.

**2. prikázanie**

Miluj seba samého-napriek svojim slabostiam a chybám.

**3. prikázanie**

Miluj alebo aspoň si cti svojich rodičov, aj keď k tebe boli nespravodliví a ublížili ti alebo ti doposiaľ ubližujú. Podarí sa ti to ak budeš hľadať zranenia v ich detstve a pozrieš sa na ne z pohľadu dospelého. Tak sa ti podarí dospieť.

**4. prikázanie**

Miluj svoje deti aj keď ťa hnevajú alebo nie sú také úžasné, ako by si si želal.

**5. prikázanie**

Miluj svojho manžela respektíve svoju manželku a miluj jej respektíve jeho rodičov takých, akí sú a cti ich napriek všetkým výhradám, lebo bez svokry a svokra by si nemal terajšiu rodinu.

**6. prikázanie**

Prideľ každému členovi v systéme rodiny miesto, ktoré mu prináleží podľa starých, dodnes platných pravidie.

**7. prikázanie**

Bezprostredne po narodení dieťaťa ho treba priložiť k matkiným prsiam. Dojča má hlbokú potrebu po empatickej väzbe s matkou, ktorú si v prvých mesiacoch života môže budovať len prostredníctvom zmyslov. Preto nevyhnutne potrebuje telesný kontakt, treba mu dožičiť objatie, a to aj v dospelosti. Najmä vtedy, keď sa dieťa-malé či veľké-ocitne v emocionálnej núdzi, potrebuje telesnú blízkosť a vrúcnosť.

**8. prikázanie**

Poskytni dieťaťu teplo hniezda a dovoľ mu odletieť, keď nastane čas potreby odpútať sa. Podporuj v tomto smere jeho zvedavosť, slobodnú vôľu a schopnosť znášať záťaž.

**9. prikázanie**

Obaja rodičia rozhodujú o tom aké záväzné pravidlá budú platiť v rámci spolužitia v rodine. Zároveň sú príkladom a sami tieto pravidlá dodržiavajú. Jasné vyjadrovanie a konzekventné konanie pomáhajú deťom rozlišovať medzi dobrom a zlom.

**10. prikázanie**

Vzdaj sa telesných trestov a nevyhrážaj sa odopieraním lásky. Takéto tresty nám predovšetkým diktuje adrenalín v tele a nie sú formované svedomím. Konflikty sa dajú vyriešiť emocionálnou-konformáciou zoči-voči, možno ich spracovať pomocou empatie a premeniť na lásku ešte pred západom slnka.

# ZÁVER

Manželstvo, rodina, domov má byť zázemím človeka. Domov, či rodina nie sú iba nocľahárňou alebo príležitostnou stravovňou. Rodina je síce sociálna skupina, ktorú si nevyberáme ale aj napriek tomu hrá najdôležitejšiu rolu pri formovaní osobnosti dieťaťa. Je prioritnou, eminentnou súčasťou každej spoločnosti, základným článkom sociálnej štruktúry spoločnosti a plní množstvo dôležitých funkcií v živote každého jedinca a aj preto je považovaná za bunku spoločenského života, to znamená základ. Pre každého jedinca je to nenahraditeľná predloha hodnôt emócií, rôznych zvykov a tradícií. Rodinu môžeme označiť ako nejaký návod na spôsob života, no ešte lepšie aj prirovnať ju k slovám „škola života“. Je najužší spoločenský kruh, ktorí objíma život každého človeka. Rodinné rady, zvyky, tradície a celá výchova určujú názory všetkých členov rodiny a to od ranného prebudenia cez spoločný obed až k večernému zaspávaniu. Je to malý svet každého človeka. Každý jedinec by si mal niečo zo svojej rodiny odniesť a niečo do svojej rodiny priniesť.

Každá jedna rodina je veľmi silným výchovným činiteľom ako to vyplýva aj z tejto práce a ovplyvňuje celý život jedinca. Záleží ale na prostredí, atmosfére, klíme, vzťahoch, či už medzi rodičmi-otcom alebo matkou alebo medzi súrodencami, plnení funkcií, komunikácií, na podmienkach v rodine. Toto všetko ovplyvňuje životy detí a ich vzťah k iným inštitúciám, ľuďom i k celému životu, životným cieľom.

Naším cieľom v seminárnej práci bolo poskytnúť teoretické poznatky o tom ako sa vyhnúť zbytočným konfliktom v rodine a poukázať na desať prikázaní aby prekvitala láska v rodine.

Rodičia svoje dieťa milujú najviac zo všetkých vychovávateľov a sú pre neho schopné tej najväčšej obety. Čím je táto obeta väčšia, tým je výchova úspešnejšia. Žiaduca výchova pre dieťa je taká, ktorá je založená na láske, porozumení, vzájomnom rešpekte, spolupráci, pomoci, tolerancii a je tiež taká, ktorá má stanovené isté hranice a pravidlá, ktoré majú rešpektovať rodičia aj deti. O dieťa sa starajú rodičia primerane, majú k nemu ľudský prístup a podporujú ho v aktivitách, o ktoré má záujem. Výchovu dieťaťa ovplyvňuje množstvo faktorov a samotná výchova ovplyvňuje ďalší život dieťaťa v celej spoločnosti.

**ZOZNAM BIBLIOGRAFICKÝCH ODKAZOV**

PREKOPOVÁ, J., 2014. *Rodina žije z lásky.* Bratislava: Premedia Group, s .r. o. ISBN 978-80-8159-059-7.