**Stredná odborná pedagogická škola Lučenec**

**Poslanie školy**

* Výchova zodpovedných, celoživotne sa vzdelávajúcich žiakov v spolupráci so sociálnymi partnermi školy-rodičmi a zamestnávateľmi,
* Komplexný rozvoj osobnosti a rozvoj schopnosti učiť sa,
* Kvalitná príprava na tvorivý a plnohodnotný život v spoločnosti ľudí.

**Vízia školy**

* Vytvárať školu zameranú na formovanie ľudských hodnôt, na formovanie odbornej úrovne žiakov, zodpovedajúcej potrebám praxe a požiadavkám modernej znalostnej spoločnosti, školu, ktorej absolventi budú úspešní, tvoriví a komunikatívni odborníci vo svojej profesii, schopní uplatniť sa na trhu práce v Európskej únii.

**Ciele v systéme výchovy a vzdelávania sa orientujú na:**

* Cieľavedomý a systematický rozvoj poznávacích schopností a emocionálnej zrelosti žiakov,
* Motiváciu k sústavnému zdokonaľovaniu sa,
* Prosociálne správanie,
* Etiku,
* Sebareguláciu ako vyjadrenie schopnosti prevziať zodpovednosť za seba a svoj rozvoj a tvorivosť,
* Vytváranie predpokladov celoživotného vzdelávania,
* Posilňovanie výchovnej funkcie školy zo zámerom:
* poskytovať žiakom aktívnu, rozumovo náročnú a podnetnú výchovu v priateľskom prostredí, poskytujúcom nevyhnutnú emocionálnu podporu,
* poskytovať žiakom čo najväčšie množstvo príležitostí, podnetov a možností v oblasti záujmovej činnosti ako formy prevencie sociálno-patologických javov a podchytenie nadaných a talentovaných jedincov,
* viesť a nabádať žiakov k tomu, aby uvažovali o svojich myšlienkach, skúmali ich otázkami, diskutovali o nich, mapovali ich, sami hodnotili svoje pokroky,
* udržiavať a zabezpečiť vysokú odbornosť pedagogického zboru prostredníctvom cielených programov kontinuálneho vzdelávania, vytvárať efektívne motivačné prostredie,
* pestovať vlastnú identitu školy, oceňovať rôznorodosť názorov a postojov, akceptovať odlišnosti a protikladné postoje vedúce k hľadaniu lepších riešení, oceňovať učiteľov, žiakov aj rodičov, ktorí aktívne participujú v diskusiách alebo rozhodnutiach,
* rozvíjať inkluzívnu koncepciu vzdelávania sluchovo postihnutých žiakov a žiakov so špeciálnymi výchovno-vzdelávacími potrebami v diagnostike, v uspokojovaní individuálnych potrieb v učení, prehlbovať ich sociálnu začlenenosť od žiackych kolektívov v dobre vyučovania i mimo nej.

**Profil absolventa**

* Absolvent študijného odboru 7649 M učiteľstvo pre materské školy a vychovávateľstvo je samostatným tvorivým pracovníkom v školských výchovno-vzdelávacích zariadeniach zameraných na výchovu a vzdelávanie detí predškolského veku v materských školách a školského veku v školských kluboch a zariadeniach, ktoré sú zriadené pre vyplnenie voľného času detí a mládeže.

**Celková charakteristika absolventa**

Absolventi študijného odboru 7649 M sú kvalifikovaní pracovníci so širokým odborným profilom, schopní samostatne vykonávať odborné činnosti v predprimárnej výchove alebo v oblasti vychovávateľskej. Náročnosť profesie daných oblastiach vyžaduje široký všeobecný rozhľad, rozsiahle odborné vedomosti a spôsobilosti a kladie vysoké nároky na osobnostný rozvoj. Absolventi poznajú základné pedagogické a psychologické zákonitosti svojho odboru a vedia ich prakticky využívať pri riešení odborných problémov. Vplývajú na formovanie osobnosti jedinca po stránke kognitívnej, sociálnej, emocionálnej a senzomotorickej, čo predpokladá ovládanie príslušných metód a metodík práce s rôznymi vekovými kategóriami. Rešpektujú ľudské práva a slobodu jednotlivcov i skupín a zodpovedne využívajú získané informácie. Uplatňujú špecifiká edukačnej práce a integrácie detí zdravotne, telesne, zmyslovo či duševne postihnutých. Sú schopní aplikovať nadobudnuté vedomosti a zručnosti v praxi, projektovať, zorganizovať, zrealizovať aktivity, vyhodnotiť prácu svoju i svojich kolegov. Dôležitou súčasťou profilu absolventa sú jeho vedomosti a spôsobilosti z oblasti hygieny a bezpečnosti práce, starostlivosti o zdravie a jeho ochranu, tvorby a ochrany životného prostredia, vrátane starostlivosti o kultúru práce a pracovné prostredie.

V správaní absolventov dominuje tolerancia, empatia, asertivita a prosociálne správanie. Sú pripravení pracovať tvorivo samostatne i v tíme, v praktickej i teoretickej činnosti, sú komunikatívne zruční v nadväzovaní a sprostredkovaní kontaktov, majú kultivované vystupovanie a prejavy. Vyznačujú sa vysokým stupňom sebaregulácie a sebakontroly, schopnosťou spolupráce. Majú predpoklady na ďalší odborný, profesionálny i osobnostný rozvoj, inováciu práce i prehlbovanie vedomostí a zručností. Sú naklonení a otvorení novým trendom a metódam v danej profesii. Absolventi majú predpoklady konať cieľavedome, rozvážne a rozhodne v súlade s právnymi predpismi spoločnosti, zásadami vlastenectva, humanizmu a demokracie. Predpokladá sa ich schopnosť ďalšieho samostatného rozvoja a štúdia odboru na základe získaných vedomostí vo všeobecnovzdelávacích i odborných predmetoch. Odborná stredoškolská príprava je orientovaná tak, aby absolvent tohto typu strednej školy mohol ďalej pokračovať vo vysokoškolskom vzdelávaní na prvom stupni.

**Katolícka spojená škola sv. Mikuláša Prešov**

Krédo: „ Stať sa statočným a múdrym človekom možno skrz kresťanskú výchovu a kvalitné vzdelávanie.“

**Poslanie školy**

* Poskytnúť všeobecné základné vzdelanie pre všetkých žiakov.
* Dbať, aby žiaci mali priestor na rozvíjanie kľúčových kompetencií, ktoré žiaci môžu využiť vo väčšine nimi zvolených študijných a učebných oboroch vedúcich k možnosti zastávať celý rad pracovných pozícii a funkcii. Získané kompetencie im pomôžu riešiť aj rôzne nepredvídateľné problémy a umožnia im úspešne sa vyrovnať s rýchlymi zmenami v štúdiu, v osobnom i v spoločenskom živote.

**Vízia školy**

* Spoločne objavovať Ježiša Krista a evanjeliové odkazy v každom členovi školského spoločenstva. Spoločné objavovanie Božej prítomnosti vo svojom okolí chceme transformovať do medziľudských vzťahov a vytvárania pozitívnej klímy na škole. Tieto základné hodnoty nie sú v rozpore so všeobecne uznávanými hodnotami demokratickej spoločnosti. Systém hodnôt tvorí tzv. nepísané pravidlá, ktoré sa odzrkadľujú v klíme školy. Veríme, že každý človek je iný, jedinečný, neopakovateľný, že každý je svojím spôsobom dobrý.

**Ciele školy:**

Hlavnými cieľmi gymnázia sú rozvinuté absolventove schopnosti, znalosti a hodnotové postoje tak, aby:

* bol absolvent pripravený pre pracovný a mimopracovný život v spoločnosti,
* získal nevyhnutný vzdelanostný základ pre pokračovacie vo vzdelávaní a pre svoj osobný a sociálny rozvoj.

Zámerom je rozvinúť u absolventov kľúčové spôsobilostí v akademických oblastiach učenia sa

tak, aby si mohli vybrať optimálnu cestu k svojej študijnej a profesijnej kariére podľa svojich

schopností, potrieb a záujmov.

Predpokladom dosiahnutia týchto cieľov je používanie učebných postupov a prístupov, ktoré

podporujú rozvinutie vedeckého systémového, kritického a kreatívneho myslenia

prostredníctvom inovatívnych organizačných foriem výučby. Ciele vyššieho sekundárneho –

gymnaziálneho vzdelávania možno zoskupiť do štyroch kategórií:

* personálne: maximálne rozvitie potenciálu každého žiaka pre osobnostné zrenie a

stávanie sa svojskou, samostatnou (nezávislou) a tvorivou osobnosťou.

* sociálne: rozvinutie žiakovho zmyslu pre sociálnu vzájomnosť, starostlivosť a spravodlivosť, upevnenie záujmu o uchovanie národného dedičstva a akceptovanie kultúrnych odlišností,
* profesijno-orientačné: rozvitie schopností k informovanému výberu svojho profesionálneho smerovania,
* všeobecnovzdelávacie: rozvitie širokého kultúrneho (všeobecného, najmä vedeckého) vzdelanostného základu pre celoživotné zveľaďovanie pri súbežnom pestovaní kreativity.

**Profil absolventa gymnázia ISCED 3A (osemročnej aj štvorročnej formy):**

Profil absolventa gymnázia je založený na kľúčových kompetenciách, pričom základom je všeobecná vzdelanosť získaná ako produkt celkového procesu vzdelávania a sebavzdelávania rozšírená o komunikačné spôsobilosti na špecifickej úrovni, o sociálne kompetencie, strategické a organizačné schopnosti. Absolvent gymnázia vníma potrebu celoživotného vzdelávania sa ako prostriedok osobného rozvoja a sebarealizácie. Pri nadobúdaní nových poznatkov uplatňuje rôzne stratégie učenia sa. Dokáže posúdiť a zhodnotiť informácie a ich zdroj, tvorivo ich spracovať a prakticky využiť. Efektívne využíva dostupné informačno-komunikačné technológie, rozumie príležitostiam a možným rizikám, ktoré sú s využívaním IKT spojené. Primerane ovláda materinský jazyk, má adekvátny ústny a písomný prejav a dokáže komunikovať v dvoch cudzích jazykoch s využitím odbornej terminológie. Používa matematické myslenie, má základy prírodovednej gramotnosti a pozná základné metódy prírodných vied, dokáže diskutovať o prírodovedných otázkach v odbornom jazyku, chápe potrebu ekologického prístupu pri riešení problémov krajiny. Dokáže vnímať dejiny vlastného národa vo vzájomnom prepojení s vedomosťami zo všeobecných dejín, má schopnosť vnímať umenie, cení si ho a rešpektuje kultúrne a historické tradície. Dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného, hudobného i divadelného umenia. Uvedomuje si základné humanistické hodnoty, zmysel národného a kultúrneho dedičstva, je otvorený kultúrnej, etnickej a náboženskej rôznorodosti, správa sa tolerantne a kultivovane, primerane okolnostiam, pozná pravidlá spoločenského kontaktu. Uvedomuje si svoje práva v kontexte so zodpovedným prístupom k svojim povinnostiam, zaujíma sa o verejné dianie, dokáže ho primerane posúdiť a zaujať k nemu stanovisko. Reflektuje vlastnú identitu, no dokáže efektívne pracovať v skupine a tvorivo prispieť k dosiahnutiu spoločných cieľov. Je kreatívny a flexibilný, dokáže inovovať zaužívané postupy, plánovať a riadiť nové projekty. Je si vedomý svojich kvalít, dokáže si stanoviť reálne ciele s ohľadom na svoje profesijné záujmy a aktívne pristupuje k uskutočneniu svojich cieľov. Dokáže prezentovať sám seba a výsledky svojej práce na verejnosti. Absolvent gymnázia je po všetkých stránkach pripravený uplatniť sa a byť úspešný či už v ďalšom štúdiu na vysokej škole, ako aj v zamestnaní a v ďalšom živote.

**Základná škola, Staničná 13, Košice**

Krédo: „ Cudzie jazyky-cesta k dorozumeniu.“

**Poslanie školy**

* Získať potrebné vedomosti a zručnosti, aby ich vedeli vždy správne použiť a zároveň si rozvíjali svoje kľúčové spôsobilosti. Znamená to, aby boli komunikatívni v materinskom a v cudzích jazykoch, flexibilní v rôznych praktických situáciách, tvoriví, vedeli si vyhľadávať informácie, vedeli prezentovať svoju prácu.

**Vízia**

**Ciele školy**

* zabezpečiť kvalitný výchovno-vzdelávací proces s využitím efektívnych metód

a foriem práce,

* zabezpečiť tvorivo-humánnu výchovu a vzdelávanie, ktorá pre žiaka bude znamenať

väčšiu slobodu a aktivitu,

* v jednotlivých predmetoch podporovať projektové vyučovanie, interaktívne zážitkové

učenie, aby žiak získaval vedomosti aktívnou formou, využívať IKT vo vyučovaní,

* v súlade s Medzinárodnou štandardnou klasifikáciou vzdelávania v základných

školách poskytovať primárne vzdelávanie ISCED 1, začínajúc 1. ročníkom a nižšie

sekundárne vzdelávanie ISCED 2, začínajúc 5. ročníkom. Orientovať sa na kvalitné

jazykové vzdelávanie – zabezpečiť nový model vyučovania cudzích jazykov s cieľom

dobrej komunikácie v cudzom jazyku tak, aby sa naši žiaci mohli v budúcnosti uplatniť na

európskom trhu práce,

* v rámci predmetu slovenský jazyk a literatúra na 2. stupni základnej školy klásť dôraz

na vlastnú tvorbu jazykových prejavov, prácu s informáciami, čitatelskú gramotnosť a

schopnosť argumentovať,

* podporovať talent a nadanie žiakov a zapájať ich do súťaží, ktoré sa budú konať

v súlade organizačnými poriadkami zaregistrovanými MŠVVaŠ SR,

* zapájať žiakov do súťaží a aktivít, ktoré podporujú využívanie informačných

a komunikačných technológií (olympiáda v informatike, RoboLab, LegoDacta, eTwinning,

Spring Day a pod.),

* rozvíjať u žiakov vzťah k prírode, jej ochrane, k zdraviu a na dosiahnutie cieľa

využívať alternatívne možnosti – projektové vyučovanie, terénne projekty, a tiež zabezpečiť

efektívnu spoluprácu s environmentálnymi centrami,

* podporovať a umožňovať rešpektovanie názorov detí a prijímať také opatrenia na

zabezpečenie disciplíny v triede a v škole, ktoré sú zlučiteľné s ľudskou dôstojnosťou

žiaka,

* zvýšený dôraz klásť na vytváranie pozitívnej klímy v triede a v škole aj

prostredníctvom edukačných programov ako prevencie násilia v školách,

* v rámci výchovno-vzdelávacieho procesu efetktívne využívať služby školskej knižnice,

podujatia verejných knižníc a realizovať výchovno-vzdelávací proces a mimivyučovacie

aktivity v školskej a verejnej knižnici,

* umožniť pedagogickým zamestnancom účasť na rôznych formách vzdelávania

prostredníctvom metodických centier a ostatných vzdelávacích inštitúcií. Zabezpečiť ďalšie

vzdelávanie pedagogických zamestnancov v rámci celoživotného vzdelávania a kariérneho

rastu za účelom skvalitňovania výchovno-vzdelávacieho procesu,

* motivovať pedagógov k podpore tvorivosti a publikačnej činnosti,
* podporovať športové aktivity v škole, plniť úlohy vyplývajúce z Koncepcie športu na

školách a tým podporovať zmysluplné využívanie voľného času,

* zabezpečiť bohatú mimoškolskú činnosť v rámci CVČ.

**Profil absolventa**

**Profil absolventa-vzdelanostný model absolventa primárneho stupňa**

Absolvent primárneho vzdelávania má osvojené základy čitateľskej, pisateľskej, matematickej,

prírodovednej, kultúrnej a mediálnej gramotnosti, ktoré sa budú postupne rozvíjať v rámci nižšieho

stredného stupňa vzdelávania.

Na veku primeranej úrovni disponuje nasledujúcimi kľúčovými kompetenciami :

* pozná a uplatňuje účinné techniky učenia sa,
* vyjadruje sa súvisle písomnou aj ústnou formou, v materinskom, štátnom jazyku,
* rozumie základným slovným spojeniam v anglickom jazyku a dokáže ich používať,
* využíva základné matematické myslenie na riešenie praktických problémov v

každodenných situáciách,

* vie používať vybrané informačné a komunikačné technológie pri učení sa, pozná riziká

spojené s využívaním internetu a médií,

* získa základy uplatňovania kritického myslenia pri práci s informáciami,
* dokáže aplikovať osvojené prírodovedné a spoločenskovedné poznatky vo svojej

činnosti, v starostlivosti o seba a druhých,

* rozpozná v škole a vo svojom najbližšom okolí určitý problém, premýšľa o jeho

príčinách a vie navrhnúť riešenie podľa svojich vedomostí a skúseností,

* váži si seba i druhých, dokáže ústretovo komunikovať a spolupracovať,
* správa sa kultúrne, primerane okolnostiam a situáciám,
* má vzťah ku kultúrno-historickému dedičstvu, ľudovým tradíciám a umeniu, s ktorými

sa stretáva vo svojom živote,

* dokáže byť tolerantný, snaží sa pochopiť druhého, pozná a toleruje jeho kultúru,

tradície, spôsob života,

* uvedomuje si, že má svoje práva a povinnosti, rešpektuje práva iných.

K rozvoju kompetencií prispieva celý vzdelávací obsah, organizačné formy a metódy výučby, podnetné sociálno-emočné prostredie školy, rôzne aktivity uskutočňované v škole, ale aj v mimo vyučovacej a mimoškolskej činnosti.

**Profil absolventa - vzdelanostný model absolventa nižšieho sekundárneho stupňa**

Absolvent nižšieho stredného vzdelávania disponuje nasledujúcimi základnými kompetenciami, ktoré vychádzajú zo vzdelávacích štandardov vyučovacích predmetov a špecifických cieľov prierezových tém na tomto stupni vzdelávania:

* pozná a uplatňuje efektívne techniky učenia sa a osvojovania si poznatkov,
* vyjadruje sa súvisle, výstižne a kultivovane písomnou aj ústnou formou,
* využíva cudzí jazyk na úrovni používateľa základov jazyka,
* používa matematické postupy a vedomosti pri riešení praktických problémov, je
* schopný aplikovať osvojené matematické modely logického a priestorového myslenia,
* používa informačné a komunikačné technológie pre potreby učenia sa a pre svoj život,
* vyhľadá a využije viaceré informácie a možnosti pri plánovaní úloh a riešení problémov s uplatnením zásad kritického myslenia,
* dokáže aplikovať osvojené poznatky a metódy prírodných vied vo svojom živote,
* uplatňuje osvojené základy pre efektívnu spoluprácu a komunikáciu v skupine,
* posúdi svoje silné a slabé stránky s ohľadom na svoje ďalšie vzdelávanie a budúce profesijné záujmy,
* chápe dôležitosť ochrany svojho zdravia a uprednostňuje základné princípy zdravého životného štýlu v každodennom živote,
* uvedomuje si význam kultúrneho dedičstva a umenia vo svojom živote a živote celej spoločnosti,
* prijíma rozmanitosť ako prirodzenú súčasť spoločnosti,
* pozná a uplatňuje svoje práva a rešpektuje práva iných,
* má predpoklady stať sa aktívnym občanom v národnom i globálnom kontexte.

Získané kompetencie žiaka menia svoju kvalitu (rozvíjajú sa) v priebehu jeho ďalšieho vzdelávania.