**VIKTÓRIA AUGUSTIŇÁKOVÁ**

Viki, tá ochotná je pustiť sa do všetkého bezhlavo,

jej šialená povaha neprekvapí iba zriedkavo.

S kolenom má nemalé ťažkosti,

s veľkou radosťou papá vždy sladkosti.

Tancovať a spievať jej vôbec nerobí problém,

na každom kuse oblečenia má vždy iný parfém.

**MIROSLAVA CZEBRIKOVÁ**

Našej Mimke maturovať z občianskej a dejepisu sa zachcelo,

čo nášho pána profesora určite vrelo potešilo.

V škole však veľmi často nesedí,

no určite sa to, keď jej začne horieť pod zadkom, zmení.

Na motorke vždy s nadšením si zajazdí,

keď na nej sedí, je to pre ňu pocit najkrajší.

**MATÚŠ HÁDEK**

Matúšove piesne nám stále znejú v hlave,

s jeho výškou si ho všimnete v hocijakom dave.

Sťažovanie uňho počas školských dní prekvitá,

jeho vysoká škola je stále neistá.

Matúš si rád na rande s činkami zájde,

no aj tak pri ňom každý silnú podporu nájde.

**JÚLIA HENNELOVÁ**

Julka svojou krásou každé dievča v triede zatieni,

zvučným smiechom miestnosť hneď zaplní.

S Katkou v prvej lavici už 4 roky sedí,

svojou prítomnosťou jej každý deň hneď zlepší.

Je to blázon uväznený v tele anjela,

nikde by ste nenašli lepšieho priateľa.

**ALENA KAĽAVSKÁ**

Alenka, tá s angličtinou problémy má veľké,

jej myšlienky na ňu sú veľmi temné.

Vietnamské veci jej vôbec nie sú cudzie,

veľmi jej chutí zahraničné ovocie.

Alenku je rozhodne všade počuť,

keď zaznie jej hlas, nie je ťažké, kto to je, rozlúsknuť.

**MAREK KAPUTA**

Marek, ten basketbal veľmi rád si zahrá,

uštipačnú poznámku vždy povedať ho ťahá.

Bicyklovať veľmi rád sa chodí,

všetku energiu do pedálovania vloží.

Hovoriť pred publikom vôbec sa mu nepáči,

pani profesorka Blahovská mu to vždy s radosťou prepáči.

**TÍMEA KUZMOVÁ**

Timka veľmi rada zájde si na kávičku,

veľmi sa podobá na svoju mamičku.

Častokrát v triede jej ľubozvučný smiech zaznie,

vždy má na čelo zatlačiť si okuliare nutkanie.

Keď niečo nevie vysvetliť, ukazuje bláznivo rukami,

veľmi sa obáva, či prejde maturitnými skúškami.

**LAURA MALIKOVÁ**

O farmáciu alebo urgent sa v poslednej dobe zaujíma,

mnoho energie na hádky v našej triede míňa.

Laurinou srdcovkou je a asi aj bude volejbal,

každý druhý sa za jej krásou obzeral.

No nakoniec s Marekom pár vytvorila

a spoločná láska im ich polky sŕdc do jedného spojila.

**DANIELA NALEVANKOVÁ**

Dada je pravá kamarátka do každého počasia,

vždy sa niekto k nej so svojimi problémami obracia.

Pre iných vždy robí to, čo im vidí na duši,

iba čo ďalej so svojou budúcnosťou, tak to už netuší.

Úprimnosťou nás celé 4 roky zahŕňala,

a večne nad tým, čo ďalšie bude jesť, premýšľala.

**KATARÍNA NALEVANKOVÁ**

Katka je naša hlavička,

neraz by sa dalo povedať, že aj naša mamička.

S mnohými vecami za ňou chodíme,

o pomoc ju dosť často prosíme.

Akúkoľvek vysokú určite zvládne hravo,

ani raz sme z jej úst nepočuli žiadne klamstvo.

**MAREK PAULÍK**

Marek sa na predsedovskom poste drží už 4 roky,

nevynechal zatiaľ žiadne školské schôdzky.

Na leteckú fakultu on sa hlásiť bude,

matika a fyzika, to je jeho liek proti nude.

S Laurou jediný pár je v triede,

to určite všetci veľmi dobre viete.

**TOMÁŠ POLLÁK**

Tetovania ozdobujú jeho telo,

do školy častokrát sa mu ani chodiť nechcelo.

Ticho on medzi nami sedí,

nedočkáme sa niekedy jeho odpovedí.

S červenou bundou Tomáša všade nájdete,

s priateľskou a milou povahou s ním všade radi zájdete.

**NORBERT POPELÁŠ**

V triede netreba hľadať väčšieho génia,

všetky vedy, to je jeho veľká mánia.

A v čase, keď sa učeniu nevenuje,

tak svoje telo v posilňovni s Matúšom buduje.

Keď niečo Norikovi nedáva zmysel,

hneď sa v ňom prebudí nebezpečný rebel.

**MARCO IGOR ROSTÁŠ**

Chlapci robia tak ako Marko píska,

táto taktika mu je veľmi blízka.

Na čipsy on chuť stále má,

počas vyučovania večne s mobilom sa hrá.

Nevládnych kamarátov rád odprevadí domov,

existuje len málo takých dobrosrdečných tvorov.

**MAREK TIMKO**

Marek vzadu stále hučí,

niektorých učiteľov tým aj mučí.

Jeho humor v triede kraľuje,

a preto ho celá trieda zbožňuje.

A úžasné memečka,

charakterizujú nášho Marečka.

**RENÉ ŠIMKO**

Náš Renko v zadnej lavici sedí,

telefón rozbitý si každú chvíľu mení.

S kolenom on večne problém má,

no skrytý talent, aj rozum v hlave nájsť sa dá.

Na klub po pivko si zájde,

tam on radosť vždy nájde.

**ĽUDOVÍT TOMAGA**

Náš Ľudko veľmi inteligentný je,

talent v behu len tak ľahko neskryje.

Na neho sa zvalí vina vždy,

ale predsa nerobí žiadne nezbedy.

Najzhovorčivejší v triede je,

prekričať ho ťažké je.

**LAURA VAŠČÁKOVÁ**

Laurika je veľmi súťaživá vo volejbale,

keď netrafíte loptu, radšej od nej utekajte.

Niektoré hodiny počuť iba ju,

dokonca aj vtedy, keď ostatní spolužiaci driemu.

Určite nás každého neraz jej smiech z tranzu zobudil

a nával adrenalínu v nás prebudil.

**LENKA ŠKARBEKOVÁ**

Naša triedna profesorka,

na ospravedlnenia bola inšpektorka.

Lienka vždy nás láskou zahŕňala,

pred mnohými nástrahami stále vystríhala.

Lienka, či Gizka?

Je to jedno, vždy nám bola blízka.

Idem, riešim.. heslo jasné.

S úsmevom a odhodlaním,

pre nás všetkých bola anjelom strážnym.