Okresný súd

05280 Spišská Nová Ves

**Navrhovateľ**:

dospelý syn, Tomáš Klekner, nar. 28.10.2003, bytom Prakovce 298, štátny občan SR, študent 3. ročníka Gymnázium Gelnica

**Odporca:**

matka navrhovateľa, Silvia Kleknerová, rod. Danacková, nar. 20.05.1978, bytom Prakovce 298, štátny občan SR

**Vec: Návrh na určenie výživného na plnoleté dieťa**

Manželstvo mojich rodičov bolo rozsudkom tunajšieho súdu č. 7C/95/2010 zo dňa 18.04.2010 rozvedené. Rozsudkom č. 11P/67/2016 zo dňa 05.05.2016 súd schválil rodičovskú dohodu o striedavej starostlivosti oboch rodičov, ktorá sa realizovala v dvojtýždňových intervaloch a určil otcovi výživné 50,- €. V auguste 2021 som sa rozhodol natrvalo bývať u otca Ing. Petra Kleknera, bytom Prakovce 180, z dôvodu lepších podmienok na osobný rozvoj a štúdium.

Náklady súvisiace so štúdiom predstavujú cca 65 € mesačne, z toho cca 20 € cestovné, 30 € stravné v školskej jedálni, 5 € školské potreby, 10 € internet. Náklady na bežný život predstavujú približne 70 €, z toho cca 10 € hygienické potreby, oblečenie 15 €, mobil 7 €, šport 20 €, vreckové 15 €. Náklady na stravu a energie cca 150 €. Ja žiadne príjmy, okrem vreckového, nemám.

Všetky moje potreby hradí výlučne otec. Odporkyňa ma finančne a ani materiálne od augusta 2021 nepodporuje preto na základe uvedených skutočností žiadam Okresný súd v Spišskej Novej Vsi, aby po prevedenom dokazovaní a vytýčení termínu pojednávania vydal tento

Rozsudok

Okresný súd v Spišskej Novej Vsi zaväzuje odporcu prispievať na výživu navrhovateľa mesačne sumou 80 €, ktoré je odporca povinný zasielať vždy do 15. dňa v mesiaci vopred k rukám navrhovateľa a súčasne sa ruší ustanovenie rozsudku 11P/67/2016 zo dňa 05.05.2016, v ktorom sa určuje vyživovacia povinnosť otca voči navrhovateľovi.

V Prakovciach, dňa 17.1.2022 navrhovateľ:...............................