## 

Krajské pracovisko NIVaM v Košiciach

**Program vzdelávania**

**Využitie portfólia v procese sebarozvoja pedagogického zamestnanca**

**Druh vzdelávania: inovačné vzdelávanie**

**Program č. 7/2019 - IV**

**Kód skupiny: KEA06\_7\_2020\_PN3\_2022\_NPT**

**Dištančná úloha č.2**

**Autor/ka DU:** Mgr. Miroslava Petríková

**Pracovisko autora DU:** Gymnázium, SNP 1, 056 01 Gelnica

**Kategória PZ, podkategória PZ, kariérový stupeň:** Učiteľ - učiteľ strednej školy,

Samostatný pedagogický zamestnanec

**Rok:** 2022

**Zadanie dištančnej úlohy č. 2:**

Vybrať a priradiť prvky portfólia k príslušnej kompetencii, písomne **zdôvodniť** ich výber vo vzťahu k príslušnému profesijnému štandardu.

**Prvky portfólia** môžete vložiť priamo do tohto dokumentu alebo ich priložte v samostatnom dokumente.

Odporúčam v tomto dokumente najskôr uviesť prvok a následne ho komentovať a zdôvodniť jeho výber.

V prípade, ak nedisponujete dokumentom vhodným k zaradeniu do portfólia pri niektorých kompetenciách, spracujte reflexiu aktuálne dosiahnutej úrovne kompetencie. V komentári uveďte: Prečo nemáte dôkaz k danej kompetencii? Aký dôkaz by ste tam vedeli v najbližšej dobe doplniť? Čo preto musíte urobiť? atď.

**Forma:** textový editor – MS Word, formát A4

**Spôsob odovzdania:**  Moodle

**SPRACOVANIE**

**Úvod**

Som učiteľkou anglického a nemeckého jazyka na Gymnáziu v Gelnici, avšak moja pedagogická prax začala v inej oblasti.

Po ukončení vysokej školy a po absolvovaní pedagogickej praxe na gymnáziu, kde momentálne pracujem som nadobudla pocit, že učenie v zhone, zvládanie nespolupracujúcich žiakov nie je nič pre mňa, preto som odišla pracovať do zahraničia, konkrétne do Škótska. Po vyše roku v zahraničí som skvalitnila moje anglické a dokonca aj nemecké komunikačné znalosti a po návrate na Slovensko som začala pracovať v Centre voľného času ako odborný vychovávateľ/lektor cudzích jazykov a koordinátor medzinárodných projektov Mládež v akcii, IUVENTA - Mládežnícke výmeny a Európska dobrovoľnícka služba. Počas 13-ročnej praxi v tomto školskom zariadení som sa vždy snažila učiť deti a mládež iným spôsobom ako sa učia v škole. Mojim cieľom vždy bolo zaujať ich viac a iným, zaujímavejším spôsobom, aby chceli pracovať poobede, po ťažkom dni v škole. Tiež som počas mojej pedagogickej karíéry vždy čerpala a čerpám zo skúseností z mojej strednej školy Bilingválne Gymnázium J. A. Komenského v Košiciach, kde som sa naučila plynule komunikovať bez tradičného učenia sa slovíčok, iba priamo pomocou komunikácie so zahraničnými lektormi.

Počas prípravy na toto vzdelávanie a vykonanie 1. atestácie som teda zistila, že najviac kvalitných a zaujímavých materiálov mám v oblasti vzdelávacieho procesu, pretože som sa vždy snažila tvoriť nové, atraktívne a inovatívne, projektové alebo zážitkové vyučovanie, pracovné listy a nie je tomu inak ani v mojej novej práci na gymnáziu. Navyše sa snažím so žiakmi, čo najviac komunikovať a kedykoľvek to ide pretváram vyučovaciu hodinu alebo sériu vyučovacích hodín tak, aby sa žiaci a študenti získali čo najviac slovnej zásoby v diskusiách, komunikačných hrách a aktivitách, nie zo slovníka. Moja 1. atestácia ako vychovávateľ Centra voľného času bola tiež vykonaná v oblasti rozvoja komunikačných zručností žiakov pod názvom Komunikačné aktivity na hodine anglického jazyka.

**Dôkazy ku kompetenciám:**

* + 1. **Sociometrický dotazník**

Tento sociometrický dotazník bol vytvorený v mesiaci október 2021, hneď mesiac po nástupe na gymnázium, kde som sa stala triednou učiteľkou v Prime I.O triede. Pre zdôvodnenie použitia všetkých dokladov v oblasti 1.1 je dôležité objasniť situáciu v tejto triede. Aj napriek tomu, že osemročné gymnázium každoročne predpokladá príchod tých najlepších žiakov z okresu Gelnica, do tejto triedy nastúpili žiaci rôznych vedomostných úrovní, ale aj na rôznych úrovniach správania sa, navzájom sa žiaci nepoznali, niekoľko dní v novej triede sedeli s jedným kamarátom z predošlej školy a inak medzi sebou nekomunikovali. V triede máme jednotkárov bez akýchkoľvek porúch v pozornosti a správania a zároveň žiakov, ktorí najmä z dôvodu nepozornosti na vyučovaní, zanedbávaním domácej prípravy na vyučovanie získavajú vo väčšine predmetov známky dobrý a dostatočný. Prospech týchto žiakov pred nástupom na gymnázium bol iba mierne lepší.

Hneď v septembri sme medzi žiakmi zaznamenali niekoľko prípadov kyberšikany - Žiačka 1 a šikany - Žiak 2, ktorú konali dvaja žiaci medzi svojimi spolužiakmi. Pri snahe o rozhovor v triede som dostávala odpovede od šikanovaných žiakov, že im to nevadí, to je iba sranda a snažili sa ospravedlniť žiačku, ktorá zverejňovala ponižujúce fotky spolužiaka. V tej chvíli som pochopila, že žiaci nevedia, že v triede ide o šikanovanie, navyše sa šikanovaný žiak bál pred spolužiakmi priznať, že ho dané fotky mrzeli.

V mojej predošlej pedagogickej praxi som sa s týmto problémom nikdy nestretla, ale zúčastnila som sa vzdelávania Internetová bezpečnosť , odkiaľ som mala vedomosti o existencii náučných videí a aktivít pre žiakov. Na internete som vyhľadala teoretické informácie, video a najmä aktivity pre žiakov, ktorými by som im bližšie priblížila situáciu, v ktorej sa nevedome nachádzajú a čo môže táto situácia priniesť ak ju nebudeme riešiť. Po uskutočnených aktivitách a rozhovoroch so žiakmi som zistila, že sa šikanovaný žiak naozaj cítil zle, ale bál sa to priznať. Nasledoval teda ďalší súbor aktivít so žiakmi vrátane sociometrického dotazníka na zistenie vzťahov v triede, zúčastnili sme sa výtvarnej súťaže na tému Kyberšikana , ktorá v triede odhalila ďalší významný poznatok a to, že máme v triede žiaka, ktorý bol šikanovaný počas online vyučovania v jeho predošlej škole. Žiak svoje zážitky opísal na kresbu k téme výtvarnej súťaže. Toto zistenie som považovala za zlomové, pretože som sa obávala ďalšieho šikanovania zo strany dvoch agresorov v našej triede. Všetky zistené poznatky o žiakoch v triede ma viedli k tomu, že je nutné s touto triedou pracovať, nenechať ju vyvíjať sa samostatne, ale cielene smerovať jej vývoj ku zlepšeniu vzťahov v triede, ku sceleniu kolektívu. Mojim prvotným krokom bola realizácia dotazníka v triede na zistenie vzťahov medzi žiakmi, ako sa poznajú a ako sa vnímajú.

Tiež som oslovila riaditeľa nášho gymnázia o psychologickú pomoc pre mojich žiakov. V školskom roku 2021/2022 žiaci absolvovali tri dvojhodinové sedenia s psychologičkami z CPPaP Spišská Nová Ves, ktoré tiež prispeli k riešeniu kyberšikany v triede a najmä k zlepšeniu komunikácie medzi žiakmi.

Výsledkom sociometrického dotazníka boli zistenia, že žiaci v triede nezažívajú iba kyberšikanu Žiačkou 1, ale aj verbálnu šikanu zo strany Žiaka 2. Ďalším zistením bolo, že žiaci v triede našli Žiačku 2, ktorú považovali za schopnú, múdru, ale pozorovaním sme zistili, že danú žiačku vo veľkej miere ostatní žiaci zneužívajú na odpisovanie domácich úloh alebo upratovanie v triede. Sociometrický dotazník spolu s metódou rozhovoru a pozorovania mi poskytol kvalitný obraz o situácii a vzťahoch v triede. Získané poznatky som vždy využila v rozhovoroch so žiakmi, väčšinou počas triednických hodín. Rozhovory som vždy smerovala so zameraním na empatiu žiakov, rozoberali sme vzniknuté situácie a správanie sa žiakov, snažili sme sa „vcítiť do kože“ spolužiaka, ktorý zažíval negatívnu skúsenosť alebo situáciu a pomenovať svoje pocity.

Výsledkom celoročnej práce so žiakmi je posun v komunikácii medzi žiakmi, niektorí už dokážu pomenovať svoje obavy a vyjadriť svoju nespokojnosť, ak sa niekto v ich okolí správa nevhodne. Z pozorovania a z rozhovorov so žiakmi môžem konštatovať, že Žiak 2 prestal slovne šikanovať spolužiakov, avšak Žiačka 1 so zverejňovaním šikanujúcich príspevkov neprestala.

**1.1.1 Materiál šikana**

* + 1. **Analýza rozhovoru a pozorovania žiakov**
    2. **Certifikát kyberšikana**

1.2

**1.2.1 Analýza pozorovania a výsledkov prác žiakov**

V triede Prima I.O vyučujem anglický a nemecký jazyk. Všetci žiaci triedy, ktorí prišli z rôznych škôl z okresu Gelnica sa učili anglický jazyk 3 roky od 2. ročníka na základnej škole a žiaden zo žiakov sa neučil nemecký jazyk. Po niekoľko-mesačnom pozorovaní výsledkov žiakov z písomných prác, testov, ústnych odpovedí a písomných prác zo slovnej zásoby som si všimla nemalé rozdiely v úspešnosti žiakov. 11 žiakov z celkového počtu 18 získavalo pravidelne zo všetkých spôsobov overovania vedomostí výsledok výborný, či išlo o anglický alebo nový nemecký jazyk. Naopak 2 žiaci dosahovali z oboch jazykov známky dobrý až nedostatočný. Zvyšok triedy dosahoval priemerné výsledky v závislosti od obsahu učiva, spôsobu preverovania vedomostí alebo sústredenosti, či nesústredenosti na predošlých hodinách. Žiaci posledných dvoch skupín totiž na základe pozorovania vykazujú vysokú mieru nesústredenosti. Dvaja žiaci s najhoršími výsledkami sa nedokázali sústrediť počas 90 % vyučovacej hodiny, nesledovali výklad učiva, nezapisovali dôležité poznámky, preklad slov, nespolupracovali pri čítaní a preklade textov, nepočúvali posluchové cvičenia. Ani jeden zo žiakov škole nežiadal ani nedokladoval prispôsobenie vyučovania a hodnotenia na základe individuálnych vzdelávacích potrieb. Z rozhovoru so žiakmi som zistila niekoľko skutočností. Žiaci majú veľmi slabé vedomosti z predošlého online vyučovania z rovnakej školy aj učiteľky, avšak v triede mám žiaka z rovnakého školského prostredia avšak s výbornými výsledkami. Dedukovala som teda, že ide naozaj o problém sústredenosti a tiež socio-kultúrneho prostredia. V oboch prípadoch ide o rodičov s nižším vzdelaním, bez záujmu a jazykových vedomostí pomôcť žiakom s domácou prípravou na vyučovanie. Obaja žiaci sú žiakmi, ktorí ako som spomenula v bode 1.1 šikanovali spolužiakov v triede.

Na základe tohto pozorovania som začala v tejto triede zadávať daným žiakom, pravidelne malé čiastkové úlohy na doma. Napr. 5 viet, 10 slovíčok Na nasledujúcej hodine som žiakov prevažne ústnou formou vyskúšala, zopakovala učivo. Tiež som počas vyučovacích hodín alebo po vyučovaní venovala krátky čas na vysvetlenie učiva. Chcela som podporiť pravidelnú prípravu žiakov na hodinu, vybudovanie návykov s pravidelným učením, opakovaním.

Výsledkom boli mierne zlepšenia u Žiaka 1, ktorý oceňoval individuálny prístup. Pochvala bola jedným z veľkých motivačných aspektov, body, zlepšenie známok v druhom polroku.

Žiačka nie.

1.3

1.3.1 **Analýza diagnostického rozhovoru**

V triede Prima I.O, v ktorej som triednou učiteľkou som v prvom školskom roku žiakov na novej škole vyučovala 1. aj 2. cudzí jazyk, teda anglický a nemecký jazyk, výtvarnú a hudobnú výchovu a triednicke hodiny. Trávila som tam dostatočne veľa vyučovacích hodín a počas absolvovania aktivít spomenutých v oblasti 1.1 som v triede zaznamenala ďalšieho problematického Žiaka 2. Išlo o tichého, nevýrazného žiaka, ktorý sa do kolektívu málo zapájal, začal však mávať veľmi časté bolesti hlavy, búšenia srdca pred alebo počas vyučovania, rodičia ho vždy po telefonáte odviezli domov. Spočiatku sme s kolegami v škole brali tieto zdravotné signály vážne. Neskôr, keď sa stresy Žiaka 2 objavovali každý druhý deň, mali sme pocit, že simuluje, zneužíva rodičov pred skúšaní, písomnými prácami a testami na odchod zo školy. Po zistením, že ide o šikanovaného žiaka z predošlej školy som začala mať obavy, že je šikanovaný opäť. Z tohto dôvodu som sa snažila veľmi opatrne o krátke rozhovory so žiakom. Žiak 2 popieral akýkoľvek druh šikany, popieral stres zo skúšania, písomných prác, ale aj pri vyvolaní počas práce v cvičeniach na vyučovacej hodiny sa mu roztriasli ruky. Keďže som vedela, že na citlivý rozhovor žiak ešte ku mne nemá žiadnu dôveru, rozhodla som sa osloviť rodičov žiaka.

Po rozhovore s mamou žiaka sme zistili, že ide o žiaka nesmierne citlivého z dôvodu, že bol šikanovaný, má súrodenca autistu, zdravotné a psychické problémy rodičia doma preberajú a riešia na dennom poriadku, veľmi slabá dôvera v seba samého, každý deň sa pýtal mamy, či ten deň v škole zvládne. To spôsobilo stresové bolesti hlavy až migrény a búšenie srdca, počas víkendov bol však pokojný. Na základe pedo-psychologického vyšetrenia ide o veľmi silného introverta s problémom nájsť si kamarátov. Tento rozhovor mi dal odpovede na otázky, ktoré som počas rozhovorov so žiakom a počas jeho pozorovania nevedela identifikovať. Od tohto momentu komunikujem v mamou žiaka pravidelne. Informuje ma o každom zdravotnom aj psychologickom vyšetrení žiaka a jeho výsledkoch. Tieto informácie mi pomohli identifikovať potreby žiaka, jeho prežívanie každého dňa. Presun žiaka na inú školu, ktorý mama navrhovala by bol opäť stresujúcim momentov v jeho živote, ale na základe poznatkov z rozhovorov mamy viem spolu s kolegami prispôsobiť prácu Žiaka M jeho momentálneho zdravotnému alebo psychickému stavu. Rovnako som situáciu preberala som žiakmi v triede, keďže si všimli jeho časté chýbanie.

2.1

2.1.1 **Projektové vyučovanie na tému „Stavovce“ na hodine anglického jazyka - práce žiakov**

Projektové vyučovanie so začlenením interdisciplinárnych väzieb som si ako dôkaz vybrala z dôvodu, že ho rada a často začleňujem do vyučovania, Študovala som na anglickom bilingválnom gymnáziu, kde sa niekoľko odborných predmetov vyučuje v anglickom jazyku a z vlastných skúseností viem, že spájanie jazyka s odborným predmetom vedie k rozšíreniu a diferenciácii anglickej slovnej zásoby v rôznych odborných oblastiach. Navyše takouto formou jazykového vyučovania oslovím aj žiakov, ktorí obľubujú viac odborné predmety ako jazyk. Na našom gymnáziu máme kvalitnú, názornú a inovatívnu výučbu predmetov biológia, chémia a geografia, žiaci majú vynikajúce vedomosti z týchto predmetov a navyše ich obľubujú, preto každá odborná téma je aj na hodine anglického jazyka žiakmi vítaná.

Projektové vyučovanie na tému „Stavovce“ sme aplikovali na 1/2 vyučovacích hodinách, so žiakmi sme tému Stavovce, z ktorej mali základné vedomosti, prezentovali a precvičili pomocou čítania textu s porozumením, cvičeniami na precvičenie a na fixáciu učiva. Projektovým zadaním bolo vyhľadať krátke základné informácie o stavovcoch v anglickom jazyku v materiáloch, ktoré som žiakom poskytla alebo na internete a spracovať projekt o jednotlivých druhoch stavovcov s presnými pokynmi a kritériami hodnotenia.

Žiaci túto úlohu privítali pozitívne. V triede sú žiaci, ktorí nemajú radi kreatívnu prácu na projektoch. V tomto prípade však išlo o presne určený obsah, na úrovni jazyka A1 som od žiakov vyžadovala iba základné informácie k téme v rozsahu ich jazykových vedomostí. Pozitívom tiež bolo rozšírenie slovnej zásoby k téme zvierat, čo privítali najmä žiaci, ktorí sa na vyučovaní často nudia z dôvodu vyššej úrovne ich jazyka a tiež kreatívni žiaci.

K tomuto dôkazu je potrebné ešte vypracovať podrobnú prípravu na vyučovaciu hodinu, ktorú k dôkazu pre potreby atestácie doplním.

2.2 a 2.3 spolu , nie vych-vzdel plan prac listy a mesto gelnica

2.2.1 **Aktualizovaný výchovno-vzdelávací plán**

Projekt eTwinning je kvalitným medzinárodným projektom, ktorý rozvíja nielen kompetencie u žiakov napr. digitálne, komunikačné, organizačné kompetencie, ale zároveň kompetencie učiteľa, inovuje vyučovací proces, aktivizuje žiakov, prináša do vyučovania interkultúrny prvok a zábavu. Pracovala som na ňom v školskom roku 2021/2022 s triedou Prima, keďže som v nej vyučovala 9 vyučovacích hodín týždenne vrátane hudobnej a výtvarnej výchovy. Ako dôkaz som sa rozhodla použiť ukážky práce v projekte, výsledky a následne spracovaný výchovno-vzdelávací plán pre nový projekt v novom školskom roku 2022/2023.

Práca v projekte eTwinning je náročná najmä na plánovanie, organizáciu, technické zvládnutie aktivít a vyžaduje veľa času. V začiatkoch som sa so žiakmi projektu venovala najmä v čase suplovaných vyučovacích hodín, počas triednických hodín a počas hudobnej a výtvarnej výchovy, keďže cieľom projektu bolo prezentovať našu krajinu aj po hudobnej a grafickej stránke. Aktivity a prácu na projekte som spočiatku nezačlenila do výchovno-vzdelávacieho plánu. Jedným z dôvodov bol aj fakt, že sme v tomto projekte pracovali ako hostia, a jeho obsah a ciele boli tvorené inou partnerskou krajinou. Takáto práca však bola chaotická, neplánovaná, stresová, aktivity neboli vždy dokončené a vôbec neboli v súlade s výchovno-vzdelávacím plánom anglického jazyka v tejto triede. Na základe odporúčaní zo vzdelávania Edusteps som už projekt v tomto školskom roku začlenila do výchovno-vzdelávacie plánu, ktorý ma bude počas celého školského roka plánovane viesť k splneniu cieľov a obsahu projektu. Projekt som tvorila sama ako zakladateľka projektu, aktivity a ciele projektu boli tvorené podľa výchovno-vzdelávacieho plánu triedy V.O, ktorá bude tento rok v projekte pracovať. Pre potreby atestácie k tomuto dôkazu doplním výsledky plánovania a predpokladané zlepšenie v organizácii a plnení úloh projektu, tiež výsledky a ukážky aktivít.

2.2.2 **Ukážka aktivít v projekte eTwinning**

2.3

2.3.1 **Vlastné pracovné listy na rozvoj slovnej zásoby**

Dokladovanie vlastných pracovných listov považujem za svoj „najkrajší“ dôkaz využívania metód a foriem podporujúcich aktívne učenie sa, tento materiál priniesol do vyučovania nadšenie a aj dobré výsledky. Mnou vytvorené pracovné listy odzrkadľujú zároveň moje kreatívne tvorenie vo výchovno-vzdelávacom procese, ktoré sa snažím vkladať do vyučovania a považujem ho aj za formu môjho relaxu.

Na gymnáziu som začala učiť nemecký jazyk ako druhý cudzí jazyk v dvoch ročníkoch Prima a Sekunda. Na základe odporúčania kolegyne z PK som mala žiakom zakúpiť slovník s odporúčanou slovnou zásobou pre úroveň A1, zadať im každé dva týždne určitý rozsah slovnej zásoby na memorovanie a písomne ich vedomosti preverovať. V triede Prima išlo o začiatočníkov a v triede Sekunda tiež možno hovoriť o začiatočníkoch, keďže táto trieda v predošlom školskom roku u inej kolegyne nezískala potrebné vedomosti ani zručnosti z nemeckého jazyka. Problém nastal hneď po prvej písomnej práci, po ktorej žiaci získali známky dobrý až nedostatočný, nevedeli sa učiť slovnú zásobu, nemali vedomosti o stratégiách učenia sa slovnej zásoby, nedokázali memorovať členy v nemeckom jazyku. Z tohto dôvodu som vytvorila farebné pracovné listy pre jednotlivé triedy, v ktorých bola slovná zásoba prezentovaná aj vizuálne aj v písanej forme, slová boli delené do tematických skupín, čo predstavuje jednu zo stratégií učenia sa slovnej zásoby.

Hneď po vyplnení pracovného listu s pomocou slovníka, po písomných a ústnych cvičeniach na fixáciu slovnej zásoby žiaci napísali písomnú prácu na preverovanie rovnakej slovnej zásoby neporovnateľne lepšími výsledkami.

2.4

2.4.1. **Vlastný hodnotiaci hárok pre žiakov**

Vlastný hodnotiaci hárok zaraďujem ako dôkaz z dôvodu, že podporovanie sebahodnotenia žiakov a zároveň hodnotenia žiakov bolo v mojom prípade veľkou neznámou oblasťou, v ktorej som si v priebehu práce na gymnáziu najviac rozširovala vedomosti a skúsenosti. V predošlej práci v Centre voľného času som najmä u mladších žiakov sebahodnotenie v záujmových útvaroch nerozvíjala a hodnotenie žiakov z mojej strany bolo prevažne slovné, odmeny formou obľúbených aktivít. Deti v Centre voľného času boli hodnotené a motivované samotnou zaujímavou prácou v záujmových útvaroch.

Pre získanie podrobného obrazu žiakov o tom, ako vnímajú vlastný pokrok, svoje potreby a želania na vyučovaní som vytvorila vlastný hodnotiaci hárok pre všetkých žiakov, všetkých mojich tried v školskom roku 2021/2022. Hodnotiaci hárok bol anonymný, zahŕňal všetky oblasti jazykového vyučovania: čítanie, počúvanie, rozprávanie, písanie a gramatiku. Pýtala som sa .............

Výsledky .....

3.1

3.1.1 **Power Pointová prezentácia o moderných inovatívnych aplikáciách využiteľných vo vyučovaní cudzieho jazyka a iných predmetov**

Veľkým prínosom pre mňa a následne pre mojich kolegov bolo vzdelávanie k projektu eTwinning a moja aktívna účasť v tomto projekte počas celého roka. Získanie praktických zručností s využívaním inovatívnych digitálnych aplikácií ma viedlo k ich aplikácii do vyučovania v častých intervaloch, keďže u mojich žiakov išlo o najväčší motivačný prvok vo vyučovaní. Hranie hier v aplikácii KAHOOT, práca na projektoch v aplikácii PADLET alebo WORDWALL bolo pre žiakov aj pre mňa úplnou novinkou a môžem povedať aj fenoménom celého školského roka, keďže kvôli aplikácii KAHOOT.

Keďže boli tieto aplikácie novinkou aj pre mojich kolegov a žiaci si aj na iných predmetoch pýtali hry v aplikácii KAHOOT, preto som pre kolegov pripravila v rámci stretávania sa pedagogických klubov na našom gymnáziu power-pointovú prezentáciu, ktorú prikladám ako dôkaz využívania nových trendov a skúseností vo vyučovaní, ktoré zároveň prezentujem kolegom našej školy.

Tieto inovačné aplikácie zvyšujú motiváciu, kreativitu u žiakov, rozvíjajú ich digitálne kompetencie, odborné kompetencie, ale aj sociálne kompetencie (aby žiaci mohli hrať KAHOOT, zdieľali svoje dáta ostatným spolužiakom). U učiteľa rovnako rozvíjajú tieto aplikácie digitálne kompetencie a plánovanie. Význam týchto hier je však najmä v tom, že nimi učiteľ môže opakovať, precvičovať alebo fixovať vedomosti žiakov z akéhokoľvek predmetu. Aj pri fixovaní gramatických javov v cudzích jazykoch pomocou aplikácie KAHOOt boli žiaci nadšení. Rovnako pri práci na projekte v aplikácii PADLET prejavovali nadšenie a radi projekt vypracovali.

3.1.2 **Ukážky prác žiakov v PADLETE a vlastná hra KAHOOT**

3.2

3.2.1

Príloha: konkrétne prvky – môžu byť aj ako samostatný súbor, dokument; odporúčam (ak je to možné) prvok umiestniť ku komentáru.

Príloha:

Dôkazy ku všetkým kompetenciám