# Učebné osnovy

|  |  |
| --- | --- |
| **Názov predmetu** | Etická výchova |
| **Časový rozsah výučby** | 1hodina / 33 hodín ročne |
| **Ročník** | druhý |
| **Škola** (názov, adresa) | ZŠ Nám. L. Novomeského 2, Košice |
| **Stupeň vzdelania** | primárny |
| **Názov Školského vzdelávacieho programu** | ŠKOLA S TRADÍCIOU – ŠKOLA  S BUDÚCNOSŤOU |
| **Dĺžka štúdia** | 4 roky |
| **Forma štúdia** | denná |
| **Vyučovací jazyk** | slovenský |
| **Prehľad tematických celkov** | 1. **Postoje a spôsobilosti v medziľudských vzťahoch** 2. **Tvorivosť** 3. **Iniciatíva** 4. **Vyjadrenie citov** 5. **Naša trieda** |

## Charakteristika predmetu

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie.

Pri plnení tejto úlohy sa využíva hlavne zážitkové učenie, ktoré popri informáciách účinne podporu je pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a

na región, v ktorom žiaci žijú. Deje sa to prostredníctvom rozvoja sociálnych spôsobilostí

(otvorená komunikácia, empatia, asertivita, pozitívne hodnotenie iných apod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v

kolektíve spolužiakov i v iných sociálnych skupinách

## Ciele predmetu

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (triedy, školy, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

1. **Vzdelávací štandard**

**Postoje a spôsobilosti v medziľudských vzťahoch**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   * vysvetliť pojem spolupráca na príkladoch * zdôvodniť potrebu vzájomného počúvania, * rozpoznať vzťah medzi právom a povinnosťou, * vysvetliť svoje práva a povinnosti v škole i v rodine, | * spolupráca * vzťahy v triede * právo a povinnosť * práva a povinnosti v rámci rodiny a triedy |

**Tvorivosť**

|  |  |
| --- | --- |
| **Výkonový štandard** | **Obsahový štandard** |

|  |  |
| --- | --- |
| * zhotoviť originálny darček pre spolužiaka, * zahrať pomocou pantomímy rôzne situácie, * vymyslieť spoločne príbeh o svojej triede, * oceniť originalitu iných, * dopĺňať znenie pravidiel skupiny | * tvorivosť * vlastné talenty * pozornosť, fantázia, úsilie, vytrvalosť * prínos tvorivosti (úžitok, radosť, obohatenie iných) * tvorivosť, ktorá škodí a zarmucuje |

**Iniciatíva**

|  |  |
| --- | --- |
| **Výkonový štandard** | **Obsahový štandard** |
| * uviesť príklady iniciatívneho správania, * určiť oblasť, v ktorej je iniciatívny, * zapájať sa do triednych a školských činností, | * iniciatíva – ochota, prekonanie lenivosti a obáv * iniciatíva pri poznávaní nových vecí, pri vytváraní dobra a zabraňovaní zlu * iniciatíva pri vytváraní dobrých vzťahov v triede i mimo nej |

**Vyjadrovanie citov**

|  |  |
| --- | --- |
| **Výkonový štandard** | **Obsahový štandard** |

|  |  |
| --- | --- |
| * opísať jednoduchou formou, čo znamená slovo city, * prejaviť svoje city spojené s príjemným i nepríjemným prežívaním formou kresby – „moje city počas dňa“, * vyjadriť kultivovane svoje city, * uviesť, ako vhodnou formou vie vyjadriť city spojené s nepríjemným   prežívaním, | * city * prežívanie citov * city v rodine, medzi rovesníkmi * úcta k osobám opačného pohlavia * úcta k citom iných |

**Naša trieda**

|  |  |
| --- | --- |
| **Výkonový štandard** | **Obsahový štandard** |

|  |  |
| --- | --- |
| * rozlíšiť medzi vhodným a nevhodným správaním v triede, * predložiť návrhy na zlepšenie súdržnosti spoločenstva triedy, * prejaviť pochopenie so spolužiakmi, * prispieť k dobrej atmosfére v triede, * vyjadriť svoje pozitívne priania formou kresby, | * naša trieda - spoločenstvo detí * pozitíva a negatíva našej triedy * vylepšovanie nášho spolužitia * súdržnosť spoločenstva |

1. **Hodnotenie a klasifikácia**

Hodnotenie a klasifikácia prospechu a správania žiakov a opatrenia vo výchove v ZŠ bude realizovaná v súlade so zákonom č.245/2008 Z.z. o výchove a vzdelávaní

( školský zákon) a o zmene a doplnení niektorých zákonov, v súlade s metodickým pokynom č.22/2011.

Predmet je neklasifikovaný. Hodnotíme : absolvoval, neabsolvoval.

Hodnotenie  má funkciu pozitívne motivovať žiaka,  usmerniť jeho osobnostný vývoj. Učiteľ berie ohľad na jeho schopnosti, nadanie, ambície a vkus. Prednosť má porovnávanie jeho výkonu s jeho predchádzajúcimi výkonmi a s nastavenými kritériami pre porovnávanie s výkonmi iných žiakov. Nehodnotíme len výsledok činnosti, ale celý  tvorivý proces a prístup žiaka v rámci tohto procesu.

1. **Učebné zdroje**

PaedDr. Eva Ivanová a kol.: Etická výchova pre 2. ročník ZŠ

Etická výchova pre 2. roč. ZŠ, pracovné listy

**Hodnotenie predmetu bolo prerokované na zasadnutí PK dňa**:23.8.2016

**ŠkVP je otvorený dokument, ktorý je možné meniť v priebehu školského roka podľa potreby.**