**Jozef Gregor Tajovský**

\* v Tajove pri B. Bystrici (podľa rodiska – pseudonym)

- najviac na neho vplýval starý otec – pracovitý, veselý, dobrý (spomína na neho v mnohých poviedkach)

- bol dedinským učiteľom – stretával sa s maďarizáciou; nechcel byť nástrojom pomaďarčovania slovenských detí =˃ rozpor s vrchnosťou pre národné presvedčenie, prekladali ho z miesta na miesto

- štúdium na hospodárskej akadémii v Prahe; aktívna činnosť v spolu Detvan =˃ bankový úradník na viacerých miestach

- počas 1. svetovej vojny – ruské zajatie, vstup do čsl. légií, spolu s Jesenským boj za utvorenie spoločnej vlasti Čechov a Slovákov

1919 – návrat do vlasti, literárne a kultúrne činný

- pochovaný je v rodnom Tajove

Tvorba

* majster krátkej prózy
* písal krátke črty a poviedky – tematicky sú veľmi široké:

1. *sociálne otázky (život chudobných na dedine a v malom meste)*
2. *príbehy a portréty obyčajných ľudí*

* od starších literátov si vyslúžil hanlivé pomenovanie *„tupiteľ národa“* – za prenikavú kritickorealistickú metódu a za *„zámerné očierňovanie slovenského ľudu“*:
* priniesol do literatúry portréty prostých chudobných ľudí, ktorí živoria, žijú z ruky do úst – naplnení bohatstvom ľudského citu a charakteru ukrytom v biede
* neúprosne kritizuje hlavne tam, kde nešťastie je dôsledkom vlastnej viny, ich nerestí, nič nezatajuje, nič neprikrášľuje
* zaútočil na slovenskú pasivitu, odnárodňovanie, neochotu prijať kultúru a vzdelanie
* korene ľudskosti teba hľadať v Tajovského rodinnej výchove – starý otec vzbudil u neho úctu k práci, lásku k materinskému jazyku a vytvoril pevný mravný postoj k ľudu

**Zbierky poviedok**

* *Spomienky na detstvo a starých rodičov:*
* *Do konca, Prvé hodinky, Do kúpeľa, Žliebky*
* *Z dedinského prostredia:*
* *Maco Mlieč, Na chlieb, Horký chlieb, Mamka Pôstková, Apoliena, Mišo*
* humoristické, niekedy ironické, ale aj tragické ladenie
* dokumentárny charakter, dej sa sústreďuje okolo jednej postavy
* využíva ľudovú hovorovú reč
* dôraz nie je na deji, ale na postavách a na osobe rozprávača
* postavy sú ľudové = biedni, utláčaní, bezmocní, ale pracovití a čestní ľudia
* autor ich neidealizuje, nezakrýva ich chyby, ktoré sú dôsledkom biedy (zaostalosť, poverčivosť, ľahostajnosť, konzervativizmus, alkoholizmus)

**Dramatická literatúra**

* Tajovský okrem próz písal aj dramatické diela:

jednoaktovky: **Matka, V službe, Hriech, Tma**

klasické viacdejstvové hry: **Ženský zákon, Nový život, Statky-zmätky**

* vykresľoval v nich postavy z ľudu a sociálne problémy slovenskej dediny; príbehy lásky i nešťastného manželstva, ktoré vytvára neznášanlivosť, sebectvo a klebetníctvo

**Jozef Gregor Tajovský: Statky – zmätky**

**Literárny druh**: dráma

**Literárny žáner**: divadelná hra

**Téma**: Túžba Palčíkovcov po väčšom majetku ničí budúcnosť dvoch mladých ľudí (Zuzky a Ďurka).

**Idea**: Šťastie sa neskrýva v peniazoch, ale v láske - peniaze (statky) dokážu narobiť plno zmätkov a nepríjemností.

**Kompozícia**: veselohra v štyroch dejstvách, rozdelených na:

1. dejstvo - 19 výstupov

2. dejstvo - 21 výstupov

3. dejstvo - 8 výstupov

4. dejstvo - 7 výstupov

**Postavy:**

**Zuza Kamenská** - poctivé pracovité dievča, ktoré sa vydalo za Ďura, len aby urobilo radosť svojej mame

**Ďuro Ľavko** - sebavedomý mladý muž, sukničkár, až v závere diela si uvedomil, čo zlé urobil

**Beta** - už raz rozvedená, falošná parádnica, ktorá „ľúbila“ Ďura len pre peniaze

**Tomáš Kamenský** - kresár, Zuzin otec, ktorý nebol veľmi za svadbu s Ďurom

**Kata Kamenská** - mama Zuzy, uprednostnila majetok pred dcériným šťastím

**Ondriš Kamenský** - Zuzin brat

**Eva Kamenská** - Zuzina sestra

**Mišo Kaňúrik** - Evin manžel

**Ondrej a Mara Palčíkovci** - bezdetný manželia, ktorí chceli na staré kolená opateru a lacnú pracovnú silu

**Jano a Žofa Ľavkovci** - Ďurovi rodičia, taktiež zaslepení Palčíkovým bohatstvom

**1.dejstvo**- dej sa začína v rodine Ľavkovcov, ktorí dohovárajú synovi, aby si vybral dievča a oženil sa. On s nimi súhlasí a odchádza. Neskôr ich navštívia Palčíkovci, ktorí prichádzajú s návrhom, že ak by si Ďurko zobral za ženu ich neter Zuzku, oboch ich prijmú za svojich a budú u nich bývať. Sľubujú, že na nich prepíšu svoj majetok, no v skutočnosti to nemajú v úmysle. Ďurko aj jeho rodičia súhlasia. Potom idú aj ku Kamenským. Keď sa však Zuzkin otec a jej brat Ondriš dozvedajú o ich plánoch, sú proti. Vedia, že Palčíkovci nie sú takí štedrí a že aj Ďurko chodí za inými. No Zuzka i mama súhlasia a vystroja im svadbu.

**2.dejstvo** - sa odohráva o pol roka - v júli. Zuzka a Ďurko čakajú bábätko. Ďurko sa o nič nestaral, len stále chodil po krčmách a za bývalou frajerkou Betou. Zo Zuzky si robí posmech a priznáva, že o ňu nestojí. Ona sa trápi a Palčíkovci jej dávajú za vinu jeho správanie. Vyhráža sa, že buď mu prepíšu majetok a zostane so Zuzou, alebo odíde a nájde si druhú. Prichádza Zuzkina mama, ale aj pred ňou ju obviňujú a ona sa dcéry nezastane. Nakoniec Zuzka spolu s bratom odchádza. Ďuro je rád, dovezie si k nim Betu a sľubuje, že sa zmení a budú sa spoločne starať o majetok. Palčíkovci súhlasia a vystroja im svadbu.

**3.dejstvo**- odohráva sa na Ondreja o 4 mesiace. Ľavkovci prichádzajú zagratulovať Palčíkovi. Ľavko si chcel požičať 120 zlatých. Palčík mu nedá a Ľavko sa nahnevá, pretože mu nedôveruje. Potom prichádza Zuzka s Mišom Kaňúrikom pre svoje veci. No tie už dali Bete, ktorá sa nahnevá a odíde od nich. Ďuro sa po chvíli prihovára Zuzke a pýta sa aj na dieťa. Ona odmieta, aby sa k nej vrátil. Ďuro požaduje peniaze pre seba aj Betu. Pohádajú sa, až nakoniec Palčík vyberá revolvér a vystrelí na Ďura, keď vychádza von.

**4.dejstvo**- na Vianoce na Štefana prichádza Žofa ku Kamenským, aby sa pozrela na vnuka. Žiada, aby ho mohla občas zobrať, aby ho mohol mať aj Ďurko. Kamenskí namietajú, no ona sľubuje, že sa bude starať o vnuka a že sa polepší aj Ďurko. Pripomínajú jej, ako sa k Zuzke zachoval. Ona obviňuje Palčíkovcov. Keď odíde, práve prichádzajú a ospravedlňujú sa, že ich dali dohromady. Neskôr prichádza Ďurko poprosiť Zuzku o odpustenie a aby sa k nemu vrátila. Priznáva, že mu už odpustila, ale že sa už nikdy k nemu nevráti a nedá mu ani syna.