**PRIAMA REČ**

**Od ostatného textu sa oddeľuje úvodzovkami a uvádza je uvádzacia veta.**

**Schémy všetkých troch typov zápisy priamej reči v slovenčine sú takéto:**

* Uvádzacia veta : ,,Priama  reč./?/!“
* ,,Priama  reč,/?/!“ uvádzacia veta.
* ,,Priama  reč,“  uvádzacia veta , ,,priama  reč./?/!“

**NEPRIAMA REČ:** autor sám prerozpráva, čo povedala iná osoba. Je súčasťou pásma rozprávača a prostredníctvom nej sa reprodukuje prehovor niektorej postavy. Rozprávač obyčajne aj pomenúva postavu, ktorej názor, vyslovenú myšlienku, hodnotenie preberá a vyjadruje. V uvádzacej vete sa spravidla vyskytujú slovesá (vravel, šepkal, hovoril), po ktorých nasleduje vedľajšia veta predmetová so spojkou že. Minulý čas sa zachováva, ale aj vo forme Ich-Erzählung (rozprávanie v 1. osobe) prechádza rozprávač pri reprodukovaní reči postavy na 3. osobu jednotného čísla:

*napr. Povedal Imrovi, aby nebláznil.*

**NEVLASTNÁ PRIAMA REČ:** formálne vyzerá, že je to reč postavy, ale reprodukuje ju rozprávač, zhrnie ju do svojho prejavu. Hoci sa v nej môžu uplatniť všetky tri slovesné osoby, predsa **najčastejšie sa používa 1. osoba jednotného, prípadne množného čísla.** Práve táto vlastnosť ju markantne odlišuje od nepriamej a polopriamej reči. Vyznačuje sa hovorovosťou, spontánnosťou, expresívnosťou.

Príklad: *Nič ma neprekvapovalo, ani decká, čo sa stále vypytovali, koľko je hodín, strýčko.*

*Prečo ani mňa nepozvali, rozhnevala sa Eva.*

**POLOPRIAMA REČ:** súčasť pásma rozprávača. Zachytáva vnútorný dialóg postavy, zachytí presne čo povedala iná osoba, ale na rozdiel od priamej reči nepoužíva úvodzovky a autor aj v citovanej vete používa 3. osobu. Polopriama reč je referovaním o myšlienkach postavy, kým nevlastná priama reč je doslovným reprodukovaním jej reči.

napr. *Eva sa rozhnevala. Prečo ani ju nepozvali?*