**Škola základ života**

Je škola základ života? Potrebujeme byť vzdelaní na to, aby sme boli naozaj šťastní? Mali by sme si uvedomiť, že za všetko, čo v živote dosiahneme, vďačíme škole. Vzdelanie by malo patriť medzi naše hlavné priority v živote. Je potrebné venovať čas, trpezlivosť a hlavne chuť na získavanie nových vedomostí.

Myslím si, že len vďaka škole a získaným vedomostiam ľudia môžu ďakovať za to, kým sú.

Škola nás naučí mnoho nových veci, o ktorých sme doposiaľ ani možno netušili. Naučíme sa písať, čítať, počítať a mnoho iných vecí. Ale otázka znie, že kto nás to všetko naučí? No predsa pani učiteľky a páni učitelia. Sú síce niekedy nahnevaní a prísni, no v skutočnosti sú to veľmi milé a ústretové osoby. Len vďaka ich obetavosti a trpezlivosti sme získali nové vedomosti. V škole sme trávili mnoho času. A čo udialo? Písal sa rok 2019 a všetko sa náhle zmenilo. Školu sme brali ako samozrejmú súčasť nášho dňa. Teraz sedíme doma za počítačom a rozmýšľame či naše učenie má zmysel. Predsa to nie je ako kedysi. Nestretávame sa so spolužiakmi, učiteľmi, školníkom či inými pracovníkmi našej školy. Naša školská rodina sa uzatvorila medzi 4 steny. Naše vedomosti klesli a motivácia do učenia je slabá. Každý veríme, že to bude opäť ako predtým. Kedy konečne budeme počuť výklad učiteľky aj naživo nielen z kamery? To snáď nikto netuší. A všetci sme to brali ako samozrejmosť a nevážili sme si, že môžeme chodiť do školy, učiť sa nové veci, rozprávať sa so spolužiakmi a spoznávať nových ľudí. Preto si myslím, že škola je naozaj základ života. Žiaci v škole sa pripravujú na všetky možné i nemožné situácie, ktoré nám život ponúka .Čas strávený v škole je naozaj veľmi dôležitý. Bez školy by to človek možno ani ďaleko nedosiahol.

Počas dištančného vzdelávania som si uvedomila, že prezenčná forma výučby bola pre dnešnú generáciu dar, keďže naši prarodičia a staršie generácie nemali až také možnosti. A my sme brali školu, spolužiakov, učiteľov, priamy kontakt ako samozrejmosť a teraz si uvedomujeme, že aké bolo super sedieť v škole aj viac hodín.