**PRÍPRAVA NA VYUČOVANIE**

|  |  |
| --- | --- |
| **Meno vyučujúceho:** | Bc. Vladimír Plachetka |
| **Meno cvičného učiteľa** (na praxi) | Mgr. Michaela Filická |
| **Dátum:** | 05.05.2021 |
| **Škola:** | ZŠ Mníšek nad Hnilcom |
| **Trieda:** | 7.A |
| **Vzdelávacia oblasť:** | Umenie a kultúra |
| **Predmet:** | Hudobná výchova |
| **Tematický celok:** | Pestrá paleta populárnej hudby |
| **Téma:** | Country a western |
| **Kľúčové pojmy učiva:** | Country, western, jazz, Amerika, Tatry |
| **Ciele** | **KOGNITÍVNE**   * Žiak vie vysvetliť definíciu populárnej hudby * Žiak pozná mená interpretov country a western hudby |
| **AFEKTÍVNE**   * Žiak vie precítiť dané dielo a vyjadriť vlastne pocity a dojmy * Žiak kooperuje v skupine |
| **PSYCHOMOTORICKÉ**   * Žiak prehlbuje hudobné zážitky pohybovým prejavom * Žiak vie rytmizovať hudobné ukážky * Žiak dokáže zaspievať slovenskú westernovú pieseň Krásna Zem |
| **Typ vyučovacej hodiny:** | frontálna, skupinová |
| **Vyučovacie metódy:** | motivačný rozhovor, výklad, demonštrácia, metóda fixácie |
| **Medzipredmetové vzťahy:** | Dejepis, geografia |
| **Didaktické prostriedky:** | hudobné ukážky, data projektor, počítač, učebný text, klavír (varhany) |
| **Schvaľujem odučiť:** | Mgr. Michaela Filická  \_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| ŠTRUKTÚRA VYUČOVACEJ HODINY | |
| **Fázy vyuč. hodiny/ čas:** | **1. Organizačná fáza** (2 minúty)  Príchod do triedy. Pozdravenie žiakov. Predstavenie sa navzájom. Zápis vyučovacej hodiny do triednej knihy. Kontrola prítomnosti.  **Opakovanie z minulej hodiny** (10 minút)  V úvode hodiny si v krátkosti spoločne zopakujeme učivo z minulej hodiny (z náčuvovej online hodiny)   1. *Kto mi vie povedať, kedy a kde vznikol džez?* 2. *Ktoré významné osobnosti z oblasti džezu poznáte?* 3. *Aké hudobné nástroje sa používali v džeze?* 4. *Čo je najdôležitejšou schopnosťou u hudobníkov v džeze?* 5. *Čím sa líšil swing od jazzu?* 6. *Vymenujte niektorých predstaviteľov alebo hudobné zoskupenia swingu.* 7. *Ako sa nazývajú improvizačné zoskupenia džezových, swingových hudobníkov?*   **2. Motivačná fáza** (5 minút)  Po zopakovaní učiva z minulej hodiny poviem žiakom, aby si otvorili učebnicu na str. 40 - Našou dnešnou témou je Country & Western.  Motivačný rozhovor:   1. *Čo si myslíte, ako vznikli tieto hudobné žánre?* 2. *Poznáte nejaké skladby týchto žánrov?*   **3. Expozičná fáza** (20 minút)  Žiakom vysvetľujem učivo, z ktorého si vyberú najpodstatnejšie informácie.  *Country a western vznikal s príchodom osadníkov z Európy, ktorí prichádzali do nového sveta - Ameriky, a doniesli tam so sebou aj svoje kultúrne tradície: piesne, príbehy a náboženstvo. Prevažovali prisťahovalci z Írska, Škótska, ale prichádzali aj Angličania, Nemci či Slovania. V novej vlasti - Amerike sa tieto rôzne kultúry premiešavali a vznikal tak nový hudobný žáner, ktorý sa rýchlo šíril prostredníctvom nového média - rozhlasu.*  *Pre tento žáner sú typické skôr akustické hudobné nástroje ako husle, bendžo, mandolína, harmonika, akustická gitara, kontrabas.*  *V učebnici máme dvoch hudobníkov - Lester Flatt a Earl Scruggs, ktorí hrali spolu v country kapele.*  **1)** žiakom pustím ukážku, v ktorej hrajú pieseň Foggy Mountain Breakdown   1. *Sústreďte sa, počúvajte a po ukážke mi poviete, ktoré nástroje ste počuli a ktorý nástroj hral sólo*   *V country a western hudbe sa spievalo často o prírode, cestovaní, živote na rančoch, zlatokopoch a samozrejme aj o láske.*    **2)** Otvoríme si učebnicu na str. 40 „Red River Valley“ v preklade údolie červenej rieky.  *Opäť si všímajte nástroje, ktoré budeme počuť v tejto skladbe a po ukážke mi poviete, ktoré to boli. Je tam aj jeden nástroj, o ktorom sme ešte nehovorili ale tiež sa používa v country & westerne.*    *Piesne, ktoré sa pôvodne spievali len medzi kovbojmi a osadníkmi sa postupne včlenili do populárnej hudby a zaradili sa do jej stredného prúdu. Typickým príkladom toho sú aj piesne českého speváka Waldemara Matušku.*  **3)** *Jeho známou piesňou je Růže z Texasu, ktorú preložil Jozef Pavlovič do slovenčiny a máme ju aj v učebnici. Ja vám pustím ukážku originálnej verzie v češtine.*  *Počúvajte pozorne ukážku a poviete mi, aké nástroje modernej populárnej hudby budete v ukážke počuť*    **4)** *Teraz zaspievame jednu slovenskú westernovú pieseň od skupiny Jazdci, ktorí na rozdiel od slávnejších českých skupín nespievajú o Divokom Západe, ale o Slovensku. Má názov &.* Využijem YouTube nahrávku, ktorá je dostupná na internete: https://www.youtube.com/watch?v=YWUEKwZtB4I  **4. Fixačná fáza** (5 minút)  V tejto váze si so žiakmi zopakujeme učivo z dnešnej hodiny  *1) Kde vznikol hudobný žáner country a western?*  *2) Aké sú typické nástroje v country & westerne?*  *3) Páči sa niekomu z vás takýto žáner hudby?*  *4) Akú pieseň sme dnes spievali a o čom bola? Od akej skupiny?*  **5. Diagnostická fáza** (2 minúta)  V závere vyučovacej hodiny pochválim najviac aktívnych žiakov. Poďakujem celej triede za spoluprácu a za pozornosť na hodine. Nasleduje pozdrav a odchod z triedy. |