**PRÍPRAVA NA VYUČOVANIE**

|  |  |
| --- | --- |
| **Meno vyučujúceho:** | Bc. Vladimír Plachetka |
| **Meno cvičného učiteľa** (na praxi) | Mgr. Michaela Filická |
| **Dátum:** | 04.05.2021, 04.05.2021 |
| **Škola:** | ZŠ Mníšek nad Hnilcom |
| **Trieda:** | 5.A,5.B |
| **Vzdelávacia oblasť:** | Umenie a kultúra |
| **Predmet:** | Hudobná výchova |
| **Tematický celok:** | Prostredníctvom hudby poznávame svoju hudobnú kultúru i kultúru iných národov |
| **Téma:** | Slovenská populárna hudba |
| **Kľúčové pojmy učiva:** | Populárna hudba, pop music |
| **Ciele** | **KOGNITÍVNE**   * Žiak vie definovať populárnu hudbu * žiak pozná hlavných hudobných predstaviteľov a ich najznámejšie skladby |
| **AFEKTÍVNE**   * Žiak vie precítiť dané dielo a vyjadriť vlastne pocity a dojmy * Žiak kooperuje v skupine |
| **PSYCHOMOTORICKÉ**   * Žiak prehlbuje hudobné zážitky pohybovým prejavom * Žiak dokáže rytmizovať hudobné ukážky * Žiak dokáže zaspievať populárnu pieseň |
| **Typ vyučovacej hodiny:** | frontálna, skupinová |
| **Vyučovacie metódy:** | motivačný rozhovor, výklad, demonštrácia, metóda fixácie |
| **Didaktické prostriedky:** | hudobné ukážky, data projektor, počítač, učebný text |
| **Schvaľujem odučiť:** | Mgr. Michaela Filická  \_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| ŠTRUKTÚRA VYUČOVACEJ HODINY | |
| **Fázy vyuč. hodiny/ čas:** | **1. Organizačná fáza** (2 minúty)  Príchod do triedy. Pozdravenie žiakov. Zápis vyučovacej hodiny do triednej knihy. Kontrola prítomnosti.  **2. Motivačná fáza** (7 minút)  V úvode hodiny predstavím žiakom dnešnú tému: Slovenská populárna hudba  *„Určite každý z vás pozná slovenskú populárnu hudbu. Skúste mi povedať vašú najobľúbenejšiu.*  **3. Expozičná fáza** (25 minút)  Žiakom vysvetľujem učivo, z ktorého si vyberú najpodstatnejšie informácie.  **Slovenská populárna hudba** sa začala rozvíjať **v tridsiatych rokoch dvadsiateho storočia**. Jej vývoj bol podmienený vývojom populárnej hudby v západných krajinách, ale aj politickým usporiadaním vo svete. Slovensko má za sebou viac ako sedemdesiatročnú spoločnú históriu s Českom, podstatnú úlohu vo vývoji slovenskej populárnej hudby hral teda aj vplyv kultúrnych väzieb v bývalom Česko-Slovensku. Každé obdobie je charakteristické nástupom rôznych generácii hudobníkov, skladateľov, alebo textárov.  **Začiatky slovenskej populárnej hudby** vychádzali zo zľudovených **operetných melódií** v zmesi s dobovým **džezom a popom**.  Koncom 30. rokov sa v zahraničných médiách šíril džez, swing, country and western, či iné populárne žánre, no v Čechách, na Morave aj na našom území bola pod tlakom fašistickej propagandy populárna hudba zakázaná.  **40. a 50. roky**  V začiatkoch vývoja populárnej hudby na Slovensku patril k najvýznamnejším predstaviteľom pôvodnej slovenskej populárnej hudby skladateľ **Gejza Dusík**, ktorý nadviazal na tvorbu jedného z prvých predstaviteľov slovenskej operetnej tvorby prelomu 19. a 20. storočia Miloslava Francisciho. Gejza Dusík v druhej polovici 40. rokov založil vlastné nezávislé hudobné vydavateľstvo, takže patrí zároveň aj medzi zakladateľov hudobného priemyslu populárnej hudby na Slovensku. Ďalší skladateľ **Karol Elbert.**  Medzi významných interpretov slovenskej zábavnej hudby patrí dnes už legendárny spevák **František Krištof Veselý**, ktorý bol populárny najmä v nasledujúcich 50. ale aj 60. rokoch.  V jeho podaní sú známe piesne ako Jaj Zuzka, Zuzička alebo Len bez ženy  *Teraz si pustíme hudobnú ukážku z jeho interpretácie - Jaj, Zuzka, Zuzička*.  Populárna hudba začala na slovensku predbiehať popularitu ľudovej hudby až po roku 1950. Spočiatku to bol fenomén spätý so zábavou vo veľkých mestách, populárna hudba bola súčasťou **vystúpení v zábavných podnikoch**, k širšej verejnosti sa dostávala **rozhlasovým vysielaním**.  **60. roky**  K zmene situácie došlo začiatkom 60. rokov. Na Slovensko sa rôznymi cestami začali dostávať hudobné nahrávky predstaviteľov hviezd rock and rollovej hudobnej scény - Elvis Presley a ďalších. V roku 1967 vznikla skupina **Modus**. Svoju hudobnú kariéru začali skladatelia ako **Pavol Hammel, Marián Varga,** alebo **Dežo Ursíny**, s hudobníkmi začali spolupracovať mladí textári: **Kamil Peteraj, Boris Filan**.  *Pustíme si hudobnú ukážku od skupiny Modus – Dievčatá*  *https://www.youtube.com/watch?v=ysAyqzoVQDM*  **70. roky**  V sedemdesiatych rokoch o účinkovaní hudobných skupín rozhodovali rôzne **komisie**. Vrcholným orgánom, ktorý cez klasifikačné, reklasifikačné skúšky, či rôzne prehrávky overoval a odsúhlasoval profesionálnu dráhu hudobných umelcov bol **Slovkoncert.** Všetci interpreti bez rozdielu museli dokazovať, že vedia hrať, ovládajú hudobnú teóriu či dejiny slovenskej hudby. Piesne interpretov museli prechádzať schvaľovaním aj cez textové komisie, neraz sa stávalo, že pesničky a aj celé albumy vďaka dedukciám členov týchto komisií ostávali nezverejnené.  V 70. rokoch patrili medzi najznámejších interpretov: Marika Gombitová, Pavol Hammel, Karol Duchoň, Peter Lipa a ďalší.  Hudobná ukážka: Pavol Hamel – Medulienka  https://www.youtube.com/watch?v=wojcu-OaT90  **80. roky**  V 80. rokoch patrili medzi najznámejších interpretov: Miroslav Žbirka, Peter Nagy, Robo Grigorov, Richard Müller, Darina Rolinsová a ďalší  Medzi kapely 80. rokov možno zaradiť: Elán – bola v popredí, Limit, Tublatanka, Lojzo, Banket či Modus  Hudobná ukážka: Elán – Stužková  https://www.youtube.com/watch?v=9AydjEU5jrA  **90. roky**  V 90. rokoch patrili medzi najznámejších interpretov: Robo Grigorov, Jozef Ráž, Peter Nagy, Pavol Habera, Richard Müller, Jana Kirschner, Katka Knechtová a ďalší  Medzi kapely pôsobiace v 90. rokoch patria: Hex, No Name, Made 2 Mate, Metalinda, Horkýže slíže, Gladiátor, Polemic, Desmod  Hudobné ukážky: Jana Kirschner – Pokoj v duši  Peter Nagy – sám s nohami na stole  Richard Muller – Po schodoch  Zapojenie hrania na orffových nástrojoch – podľa rytmu piesne (napíšem rytmus na tabuľu).  **Po roku 2000**  K interpretom pribúdajú: Adam Ďurica, Zuzana Mojžišová, Szidi Tobias, Zuzana Smatanová, Sima Martausová, Peter Cmorík, Robo Opatovský, Mária Čírová  Hudobná ukážka: Zuzana Smatanová – Nekráčaj predo mnou (text)  **4. Fixačná fáza** (8 minút)  V tejto časti si so žiakmi zopakujeme, čo sme sa už naučili. Žiaci napíšu odpovede na papier, ktorí mi odovzdajú. Žiaci, ktorí budú mať všetky odpovede správne, dostane jednotku   1. *V ktorých rokoch 20. storočia sa začala vyvíjať slovenská populárna hudba?* 2. *Z akých žánrov vychádzala slovenská populárna hudba?* 3. *Ktorých spevákov / speváčky zo slovenskej populárnej hudby radi počúvate?*   **5. Diagnostická fáza** (3 minúta)  V závere vyučovacej hodiny pochválim najviac aktívnych žiakov. Poďakujem celej triede za spoluprácu a za pozornosť na hodine. Nasleduje pozdrav a odchod z triedy. |