Názov pochádza z latinského slova tuberculum (hrbolček), ktorý je patologicko - anatomickým prejavom začiatku tuberkulózy.

TBC je infekčné ochorenie vyvolané baktériami Mycobacterium tuberculosis, Mycobacterium afficanum alebo Mycobacterium bovis.

**TBC** sa prenáša malými kvapôčkami, ktoré sa dostanú do vzduchu, keď niekto trpiaci na TBC kašle, prípadne sa smeje, spieva alebo rozpráva. Ak človek vdýchne baktériu tuberkulózy, môže sa nakaziť tuberkulózou a neskôr sa u neho môže vyvinúť aktívna forma tuberkulózy. Postihuje akúkoľvek časť ľudského tela, ale najčastejšie sa vyskytuje v pľúcach.

**MDR-TBC** je tuberkulóza, ktorá sa stala rezistentnou (odolnou) voči niektorým liekom zvyčajne používaným na liečbu TBC (antituberkulotikám). TBC alebo MDR-TBC sú veľmi vážne ochorenia, a ak sa neliečia, môžu byť aj smrteľné. Dobrou správou je, že TBC a MDR-TBC možno liečiť, ak sa správne a včas diagnostikovala a začala sa podávať vhodná liečba.

**LATENTNÁ TUBERKULÓZNA INFEKCIA** nastáva vtedy, ak niekto počas svojho života vdýchne bacil tuberkulózy, avšak počiatočná fáza infekcie neprepukne do konečného ochorenia (aktívnej TBC). Ak sa u niekoho objaví „latentná“ tuberkulóza, nie je infekční a neohrozujete svoje okolie. Vo väčšine prípadov si táto diagnóza nevyžaduje ani hospitalizáciu. U ľudí, ktorým bola diagnostikovaná latentná forma tuberkulózy, iba 10% ochorelo následne aktívnou TBC. Príčinou je najmä oslabená odolnosť ich organizmu spôsobená inou infekciou.

Medzi najčastejšie príznaky patrí:

* únava, slabosť, bledosť +
* nechuť do jedla +
* strata váhy +
* dlhotrvajúce zvýšené teploty, horúčky, náhla horúčka s triaškou alebo chrípkovými prejavmi +
* nočné potenie
* bolesť svalov a kĺbov
* u žien nepravidelná menštruácia

Tieto príznaky sa častokrát chybne považujú za následok prepracovania alebo psychickej záťaže, podozrenie na TBC vzniká, ak tieto príznaky neustupujú po bežnej liečbe.

Jasnejšie a typickejšie príznaky pre prebiehajúcu tuberkulózu sú:

* kašeľ suchý, dráždivý alebo s vykašliavaním hlienov (spúta) +
* vykašliavanie krvavých hlienov (spúta) alebo krvi: menej častý príznak signalizuje závažné pľúcne ochorenie +
* sťažené dýchanie, modré sfarbenie pokožky, pery (cyanóza): tieto príznaky značia o pokročilom štádiu tuberkulózy alebo iných ťažkých postihnutiach pľúc +
* bolesť na hrudníku pri dýchaní +

**Prvou zásadou** je vydržať dlhý pobyt v nemocnici strávený v nemocničnej izbe na oddelení so sprísneným režimom.

**Druhá zásada** je spolupráca s lekármi a sestrami na oddelení.

**Treťou zásadou** a prioritou sú lieky (antituberkulotiká).

Alternatívna liečba TBC neexistuje.

**Hlavným vyšetrením** je odber vykašliavaných hlienov. Spútum sa odoberá do jednorazových odberových nádob (spútoviek) tri dni za sebou.

**Ďalším vyšetrením** je RTG snímka pľúc, ktorá sa absolvujete po príchode na oddelenie spolu s ranným odberom krvi a EKG vyšetrením.

**V priebehu** liečby sa absolvuje aj vyšetrenie očí a sluchu, ktoré lekárom slúži ako preventívne vyšetrenie, keďže lieky, ktoré sa užívajú, môžu mať negatívny vplyv aj na oči alebo sluch.

Prevencia tuberkulózy spočíva v zachovávaní týchto opatrení:

**Izolovanie prameňa nákazy:**

Ide o kľúčový problém a predstavuje v prvej fáze ochorenia hospitalizáciu chorých. Dôležitá je najmä ochrana detí pred infekciou.

**BCG vakcinácia:**

Podstatou tohto očkovania je aktívna imunizácia organizmu proti tuberkulóze. Podávanie BCG vakcíny je základným postupom na vyvolanie imunizácie. Umožňuje fixáciu tuberkulóznych mykobaktérií v mieste ich vniknutia do organizmu, preto sa uplatňuje ako ochranný činiteľ proti TBC infekcii. Zo začiatku sa používala vakcína len vo veterinárnej medicíne, až počas druhej svetovej vojny sa začala používať aj v humánnej medicíne. BCG vakcína sa podáva intradermálne do ramena v množstvo 0,1 ml. Očkuje sa od 4.dňa do 6.týždňa života v prípade, že novorodenci majú väčšiu pôrodnú hmotnosť ako 2200g.

**Chemoprofylaxia**

spočíva v podávaní antituberkulotika v dávke 300 mg/deň, najviac počas 6 mesiacov osobám, ktoré sú ohrozené tuberkulózou, aby nevzniklo manifestné ochorenie. Ide najmä o deti, ktoré sú v kontakte s aktívnou tuberkulózou, u osôb s vysokou konverziou tuberkulínovej reakcie, u ľudí s vysokou tuberkulínovou reakciou, ktorí trpia súčasne ďalším ochorením alebo okolnosťami znižujúcimi obranyschopnosť organizmu (silikóza, diabetes mellitus, osoby s HIV po kontaktoch s tuberkulózou).

**Rtg. depistáž**

znamená zhotovovanie rtg. snímok hrudníka. V súčasnosti sa vykonáva len v rizikových skupinách obyvateľstva.

**Zdravotná výchova** nestráca na význame ani dnes, v dobe možnosti účinnej antituberkulóznej liečby chemoterapeutikami. Nedostatočná informovanosť pacientov o ochorení a neznalosť potreby dôslednej a dostatočne dlhej liečby a zachovania životosprávy môže viesť k zlyhaniu liečby. Svedčí o tom vznik multirezistentných kmeňov mykobaktérií v mnohých krajinách sveta (nedostatočné dávkovanie, predčasné ukončenie liečby).

24. marec je Svetový deň boja proti tuberkulóze, ------- 24. marca 1882 Robert Koch objasnil pôvodcu tuberkulózy a to tuberkulínový bacil – Mycobacterium tuberculosis, tiež nazývaný Kochov bacil v slávnom prejave „Uber Tuberkulose“ v Berlíne

Oproti roku 1990 je pokles vo výskyte úmrtí na tuberkulózu o 45% celosvetovo. Dokonca v Číne je tento pokles o 80%.

Prvého januára 2012 vošla do platnosti Vyhláška Ministerstva zdravotníctva Slovenskej republiky č. 544/2011 Z.z., ktorou sa ruší primovakcinácia, teda očkovanie novorodencov proti tuberkulóze

Slovensko – pokles TBC na Slovensku po krajoch.

Pokles TBC celosvetovo od roku 1960 – 2015

Poďakovanie

Zdroje