Stužková

18:00 Nástup Valčík

18:10 Otvorenie-Laura a Marek

Vážený pán riaditeľ, ctení pedagogický zbor, naši najdrahší rodičia, milí spolužiaci,

Dovoľte, aby sme vás v tento slávnostný deň srdečne privítali na našej Stužkovej slávnosti 4.A.

Ako mnohých študentov pred nami, tak ani nás to neminie. Dočkali sme sa – práve dnes nastane tá chvíľa, keď si pripneme zelené stužky, ktoré symbolizujú nádej, aby sme neskôr zvládli našu prvú vážnu ,,skúšku dospelosti“ - maturitu.

Veríme, že si ju spoločne naplno užijeme a budeme tak môcť na ňu ešte dlho spomínať.

A teraz poprosíme Katku, aby v mene celej našej triedy predniesla slávnostný príhovor.

18:15 Prejav-Katka

Vážený pán riaditeľ, milý pedagogický zbor, drahí rodičia a spolužiaci,

Ako hovoria slová známej slovenskej piesne ,,a už to je tu, koľko sme sa jej báli, záverečná.“ Ani sme si to neuvedomili a naše štyri roky na tejto škole zbehli rýchlejšie, ako by sme sa boli nazdali a teraz sa blížime do cieľa. Už len jedna veľká skúška a naše cesty života sa rozvetvia do rôznych kútov sveta a možno už sa nikdy takto všetci spolu nestretneme. Preto mi prosím dovoľte každému z vás niečo povedať.

Moji milí spolužiaci... Nedávno som našla moju kroniku z prvej triedy a začala som si ňou listovať. Prišla som k jednému zápisu, ktorý by som vám rada prečítala.

,,Mojich spolužiakov poznám už skoro rok. Sú milí, šialení a niekedy až príliš hluční. Doberajú si vás, utešia vás, keď ste smutní a pomôžu, keď pomoc potrebujete.

Vždy povedia nejakú hlúposť, ktorá vám vyčarí úsmev na tvári a ktorá spôsobí to, že naša triedna sa iba usmeje a povie: ,,Ja vás asi rozkúskujem.“

Niekedy nie všetko chápu, čo sa im snažím povedať, tak im to opakujem až kým to nepochopia, alebo kým to nevzdám, lebo už na to nemám trpezlivosť.

S nimi sa človek jednoducho nikdy nenudí. Čiže nepochybujem o tom, že mám tých najlepších spolužiakov, akí len môžu byť a mám ich rada.“

Písala som to na konci prvého ročníka a odvtedy sa mnoho vecí zmenilo. Často sme sa hádali pre úplné zbytočnosti, robili sme si napriek, smiali sa v tých najnevhodnejších chvíľach a znepríjemňovali vyučovanie našim profesorom, ale aj keď to bolo písané dávno, stále môžem úprimne a od srdca potvrdiť, že je to pravda. Lebo po každej hádke sme sa vždy zmierili a všetko dotiahli do konca. Neboli to nenáročné štyri roky, ale stáli za to. Možno si už na niektoré veci ani nepamätáte, ale mne veľmi často vzídu na um.

V prvom ročníku ste mne a Dade zorganizovali narodeninovú oslavu, upiekli tortu, vyrobili pozvánky na oslavu, naučili ste sa za ten čas, že hladenie po chrbte pomáha, stále ste všetko natáčali, aby sa na niektoré veci nikdy nezabudlo. Boli ste tu, keď vás človek potreboval. Vždy existovalo nepísané pravidlo, že kto vie, nech sa prihlási odpovedať, veď my ti to potom niekedy vrátime. Aj keď to nie vždy tá odpoveď vyšla podľa predstáv. Nikto ma tak nedokázal nahnevať a rozzúriť ako vy, ale s vami sa mi budú navždy spájať tie najkrajšie spomienky z tejto etapy môjho života a za to vám ďakujem.

Milé naše pani profesorky a milí pani profesori... Ale ste sa s nami potrápili, čo? ☺

Snažili ste sa byť pre nás oporou, našimi radcami, poslucháčmi aj priateľmi. Naučili ste nás mnoho a veľa ste nám dali, viac ako tušíte ....a teraz nehovorím iba o učive, zákonoch a vzorcoch, ktoré ste nás učili, ale dali ste nám kúsok seba, váš čas, ale aj všetky tie zážitky a frázy, ktoré vás robili vami a vďaka, ktorým si vás zapamätáme.

Ktorú poviem ako prvú?

Koľko je hodín? 18:49, čiže jedna plus osem krát 49, tak o tom by nám viac vedela povedať naša pani profesorka Víťazková. Vaša metóda skúšania je nezabudnuteľná.

Viete ktorej pani profesorke patrí ten najžiarivejší úsmev, keď rozpráva o tom, ako sa učila pracovať v novom programe? Áno, je to pani profesorka Slovenkaiová. Ja som si v ten deň povedala, žeby som tiež chcela byť v živote taká šťastná a vysmiata, ako vy vtedy.

Pán profesor Pisko, vdaka Vám sme sa naučili, aké je dôležité ovládať Morzeovku pre prípad, že nám v autobuse nejaké pekné dievča alebo chlapec bude vyklopkávať svoju adresu a akby sme sa ju nenaučili, premrhali by sme tak možno životný okamih.

Pani profesorka Vozárová, vy ste nás naučili, ako mať krásne vystreté kolená a špičky pri kotúľoch, len pravda je taká, že už to ďalej asi veľmi nevyužijeme.

Pani profesorka Molnárová, možno sa dočkáme, že príde Alenka so slovami, že už je Kičibaba.

O kom budem asi tak rozprávať teraz... ?

Dám vám možnosti. Hrušky, jablká, slivky alebo pani profesorka Helcmanovská. Každú hodinu sme čakali, či nám opäť dáte na výber.

Vedeli ste, že filozofia pochádza z gréckeho phylos a logos? Nie? No to ani my, kým sme sa to nedozvedeli od nášho profesora Burčáka.

Pani profesorka Sokolská, vďaka vašim videám zo začiatku hodín z iných krajín sveta aspoň viem, kam sa nikdy nechcem pozrieť. Ani si neviete predstaviť koľkokrát som Vám chcela povedať áno, tam by som išla. A nezabudneme ani na Vaše svadobné koláče, ktorými ste na nás mysleli. Výborne sme si pochutnali.

A komu môžeme byť vďační za pomoc pred našou párty, keď väčšina z nás bola chorá? No predsa pani profesorke Záhornackej, ktorá sa pri nás učila a pomáhala nám skladať servítkové kvety.

Pán učiteľ Andraško, síce ste tu krátko, ale predsa sa Vám podarilo nás dostatočne potrápiť bežeckou abecedou, dvanásťminútovkou, nácvikom štartov, šprintom... Nie ste trošku zaťažený na ten beh?

Aby slovenčina bola hrou, diktáty a testy neboli nočnou morou, v tom nám pomáha naša pani profesorka Blahovská.

Aj naša triedna, Lenka, Lienka, či naša Gizka si nás užila...

A nakoniec tí, ktorí si zaslúžite našu najväčšiu vďaku za všetko, čo ste pre nás urobili a stále robíte... Naši drahí rodičia... ..Kde začať...

Vychovávali ste nás, hojili ste naše rany, utešovali nás, keď sme boli smutní, odháňali naše nočné mory, nespali ste celé noci, keď sme boli chorí. Všetko sa točilo okolo nás a vy ste často aj s trápením, chorobou každý deň vstávali do práce, aby sme sa mohli mať lepšie. Vždy ste nám dopriali viac ako sebe, posledný kúsok vždy patril nám a nikdy ste sa nesťažovali, pretože ste to považovali za samozrejmé.

Častokrát sme mali rozdielne pohľady na svet, iný rebríček hodnôt, rôzny názor na efektívne trávenie voľného času a školu. Vy ste chceli, aby sme sa venovali štúdiu a my sme chceli tráviť čas s priateľmi. Možno raz pochopíme, že to bolo pre naše dobro, pretože vždy ste vedeli a viete, čo je pre nás najlepšie.

Bez hanby môžeme potvrdiť, že sme mnohokrát nedocenili všetko, čo ste robili, a niekedy sme si to uvedomili až keď bolo neskoro. Pretrpeli ste si naše ,,puberťácke“ zmeny nálad, naše výstupy a výbuchy hnevu. Mnohokrát sa vás to aj dotklo, ale nič ste nepovedali.

Dali ste nám slobodu a možnosť výberu ísť za tým, čo chceme, aby sme boli v živote šťastní. Žiadne slová, žiaden dary a ani činy by nedokázali vyjadriť vďaku a lásku, ktorú k vám prechovávame.

Jediné, čo si želáme by bolo, aby sme my pre naše deti obetovali toľko, čo vy pre nás,

Patrí vám veľká vďaka, ľúbime vás.