*Predmet:* Geografia

**Príprava na vyuč. hodinu**

*Vyučujúci:* Mgr. Ivana Richnavská

*Škola:* Gymnázium Gelnica

*Ročník:* prvý

Trieda: 1.A

*Dátum:* 19.2.2015

*Tematický celok* Príroda Zeme

*Téma hodiny*: LITOSFÉRA

*Typ hodiny:* hodina základného typu s využitím IKT

*Didaktické metódy*: motivačný rozhovor, problémová úloha, braimstorming

*Didaktické prostriedky:* učebnica Geografie 1 roč. gymnázia, data projektor, powerpoin-

tová prezentácia, pracovný list

***Ciele:***

***Kognitívne :*** žiaci vedia charakterizovať zloženie litosféry a význam

jednotlivých jej vrstiev,

žiaci dokážu vymenovať rozdiel medzi pevninskou a oceánskou

zemskou kôrou

žiaci vedia ukázať na mape 6 hlavných litosferických dosiek

žiaci dokážu vysvetliť dôsledky pohybov litosferických dosiek

***afektívne:*** žiaci vedia vysvetliť vzájomný vzťah medzi jednotlivými

sférami Zeme, ako aj príklad znečistenia jednej sféry a jej

dopadu na ďalšie sféry Zeme

***psychomotorické* :** žiaci dokážu pracovať s atlasom (príklady pásmových pohorí,

oceánskych chrbtov, priekopových prepadlín)

**ŠTRUKTÚRA HODINY:**

**Organizačná časť:** (3 min.)

príchod do triedy, pozdrav, zapísanie vyučovacej hodiny do triednej knihy

**Preverovanie vedomostí:** (7min.)

-formou geografického milionára

***Motivácia*** (5 min.)

Žiaci majú na tabuli napísane pojmy, v ktorých sú poprehadzované písmená:

ESÝZKM ŤÁLŠP AOÓIGGLE ESÝZKM RAOJD

Majú za úlohu poprehadzovať písmená a vytvoriť správne pojmy:

1. Zemský plášť
2. Geológia žiaci dostanú otázku , s ktorou geosférou spomínané pojmy

súvisia?

1. Zemské jadro

Spoločne prídu na to, že s litosférou, čo je téma, ktorú budú na hodine preberať.

Učiteľ na tabuľu napíše pojem LITOSFÉRA, postupne vyvoláva žiakov, ktorí k tomuto pojmu píšu slová, ktoré sa im vybavia, keď sa povie atmosféra.

**Sprístupňovanie nového učiva:** expozičná fáza(20 min.).

K sprístupneniu nového učiva učiteľ využije powerpointovú prezentáciu, ktorá neobsahuje text, ale množstvo obrázkov pre lepšiu predstavivosť žiakov.

Vysvetlíme si pojem atmosféra, jej význam, zloženie a stavbu. Aktívne zapájame žiakov do vyučovacieho procesu, kladieme veľa otázok. Pri vysvetľovaní litosferických dosiek využijeme video pohybu litosferických dosiek, na ktorom žiaci uvidia, ako sa menila naša Zem, resp. tvary kontinentov a svetadielov vplyvom spominaného pohybu. <https://www.youtube.com/watch?v=uGcDed4xVD4>

Pri vysvetľovaní konkrétnych pohybov litosferických dosiek žiakom nadiktujeme konkrétne druhy pohybov + formy, ktoré vytvorili, avšak nie v správnom poradí. Žiakom rozdáme plastelínu a vo dvojiciach alebo vo štvoriciach sa pokúsia zistiť, ktorý pohyb, čo vyvoláva. Poznatky tak získajú na základe vlastnej skúsenosti.

**Zhrnutie a upevňovanie vedomostí:** fixačná fáza(10min.)

Na upevnenie učiva žiakom rozdáme vytvorený pracovný list týkajúci sa prebratého učiva, teda Litosféry.