**SJL 9 OPAKUJEME skladbu2 pred T-9 (PL10)**

**1.V ktorej vete sú vetné členy zoradené v poradí – *zhodný* *prívlastok, podmet, prísudok,***

***predmet*, *nezhodný prívlastok*?**



a) Na sídlisku postavili nové detské ihrisko.

b) Zahraniční horolezci vystúpili na najvyšší štít.

c) Slovenský jazyk očaril turistov z Japonska.

d) Slovenskí lyžiari súťažili vo Fínsku v biatlone.

**2. Ktoré tvrdenie je *nesprávne*?**

a) Podmet a prísudok sú základné vetné členy.

b) Podmet a prísudok tvoria určovací sklad.

c) Prisudzovací sklad tvorí jadro dvojčlennej vety.

d) Prívlastok rozvíja podstatné meno.

**3.** *Tatry vítajú lyžiarov z krajín EÚ. Ospravedlnil sa iba on. Prvý berie všetko.**Našepkávať*

*spolužiakovi pri odpovedi sa nepatrí.* **Ktorý slovný druh plní úlohu podmetu v uvedených**

**vetách podľa poradia?**

a) podstatné meno, zámeno, číslovka, sloveso v neurčitku

b) podstatné meno, sloveso, prídavné meno, podstatné meno

c) podstatné meno, zámeno, predložka, sloveso v neurčitku

d) podstatné meno, zámeno, prídavné meno, podstatné meno

**4**. **Vo vete** *Nad širokým údolím stavbári postavili oceľový viadukt.***je prisudzovací sklad**

**tvorený slovami:**

a) nad širokým údolím b) stavbári postavili

c) postavili viadukt d) oceľový viadukt

**5.** *Žiaci nemohli zabudnúť na láskavé slová triednej učiteľky.***V uvedenej vete je:**

a) holý podmet, rozvitý prísudok b)rozvitý podmet, holý prísudok

c) holý podmet, holý prísudok d) nevyjadrený podmet, holý prísudok

**6. Ktoré tvrdenie je správne?**

a) Vo vete *Všetci chcú mať nový počítač.* je prísudkom slovo *mať*.

b) Vo vete *Slovenčina je zaujímavý jazyk .* je podmetom slovo  *jazyk .*

c) Vo vete *Fajčenie cigariet škodí zdraviu.* je podmetom slovo  *cigariet .*

d) Vo vete *Dobre si prečítaj zadanie tejto úlohy!* je nevyjadrený podmet.

**7. V ktorej možnosti sa nachádza rozvité príslovkové určenie?**

a) Pod veľkým stresom robíme aj chyby.b)Pred zodpovednosťou neujdeš.

c) Spevavé vtáky poletovali v povetrí. d) Kŕdel vtákov mi lietal nad hlavou.

**8.** *Počas koncertu všetci tancovali.* **Koľko slov vo vete plní funkciu vetného člena?** \_\_\_\_\_\_\_

**9. Koľko určovacích skladov je vo vete** *Všetkých milo prekvapilo Volkovo striebro. \_\_\_\_\_\_\_*

**10.** *Na Gerlachovský štít, najvyšší vrchol Vysokých Tatier, vedie náročná turistická trasa. Na najvyšší vrchol Vysokých Tatier, Gerlachovský štít, vedie náročná turistická trasa.* **Podčiarkni vo vetách prístavok.**

**ODPOVEDE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1. C** | **2. B** | **3. A** | **4. B** | **5. A** | **6. D** | **7. A** | **8. tri/3** | **9. tri/3** | **10.**  *,najvyšší vrchol Vysokých Tatier, ,Gerlachovský štít,* |