Jazyková súťaž ENGLISH STAR

Začiatkom mája sa žiaci tried osemročného gymnázia zúčastnili súťaže ENGLISH STAR. ENGLISH STAR je medzinárodná súťaž v anglickom jazyku pre žiakov základných škôl. Jej hlavným poslaním je propagovať a popularizovať anglický jazyk ako vyučovací predmet, ale aj zábavnou formou motivovať žiakov k úspešnému riešeniu písomných testov a skúšok.

Veľkou motiváciou pre zapojenie sa do súťaže bola možnosť vyhrať Smartfón a tlačiareň pre školu. Aj napriek tomu, že naši žiaci neobsadili prvé priečky v súťaži medzi slovenskými školami, priemerná dosiahnutá úspešnosť predstavuje 86,4 percent.