**Anotácia krúžku „tvorivá digitálna fotografia“**

Krúžok tvorivá digitálna fotografia ponúkne rady a podnety nielen začiatočníkom, ale i pokročilým amatérskych fotografov. Krúžok je určený všetkým žiakom, ktorí majú záujem spájať moderné technológie s kreatívnou umeleckou činnosťou. Ponúkne vám komplexný pohľad na svet fotografie v celom spektre jej zamerania, od fotoaparátu, technike a citu fotografovania, až po konečné spracovanie a realizáciu fotografie. Odporúča, aký digitálny fotoaparát si kúpiť, ale aj ako zužitkovať všetky jeho výhody. Pomôže zvládnuť tajomstvá digitálnej fotografie priamo v teréne, ako i za počítačom. Inšpiráciou k tvorbe bude hľadanie zaujímavých miest a lokalít, ktoré určite stojí zato zdokumentovať ich. Pri práci v tomto krúžku nepotrebujete vlastniť kvalitný fotoaparát.