Existencia nášho sveta závisí od hmotnosti elementárnych častíc

Sme otrávení proroctvami, podľa ktorých mal svet už dávno prestať existovať. Meteority, doba ľadová, Majský kalendár... Podľa najnovšej štúdie však môže svet zaniknúť, a to kvôli malej častici, ktorej hmotnosť je iná, ako si vedci doteraz mysleli.

Zánik alebo chaos

Podľa fyzikov z Inštitútu technológie v Kalifornii, môže náš svet zaniknúť o 10 miliárd rokov, dokonca aj skôr, ak je najťažšia zo všetkých známych elementárnych častíc – vrchný kvark, v skutočnosti ťažšia, ako si vedci doteraz mysleli. Ak ale na druhej strane nie je táto, pre náš osud kľúčová častica, ťažšia ako výskum predpokladá, potom môže dôjsť nie k zániku, ale totálnemu chaosu na Zemi, informuje vedecký portál LiveScience.

Všetko záleží od kvarku

Predtým, ako prejdeme k samotnej problematike, je priam nevyhnutné objasniť si zopár pojmov, vďaka ktorým pochopíme o čom vedci hovoria: Protóny a neutróny, ktoré vytvárajú jadrá atómov, sú vytvorené zo základných častíc, (o ktorých sa vo výskume hovorí) známych ako kvarky. Protóny a neutróny sa skladajú z najľahšej a najstabilnejšej esencie kvarku, o ktorom súčasný výskum predpokladá, že je 184- krát ťažší ako protón. Merania ale môžu byť nepresné a kvark môže byť ťažší. Aký majú ale vedci zrazu problém, a prečo je hmotnosť taká dôležitá?

Fyzici totiž zistili, že ak je vrchný kvark ťažší, energia, ktorá vypĺňa vákuum prázdneho priestoru, sa môže jedného dňa destabilizovať. Potvrdzuje to aj teoretický fyzik z Inštitútu technológie v Kalifornii, Sean Carroll: „Ak sa vákuum destabilizuje, všetci zomrieme.“

Narušenie poľa, bude pre nás smola

To znamená, že sa môžu objaviť tzv. mikroskopické bublinky a ovplyvniť neviditeľné energetické pole, ktoré „ochraňuje“ elektróny a kvarky. Neposlušné bublinky navyše môžu zapríčiniť menšiu energiu poľa, oproti tej momentálnej. „Tieto bublinky sa objavujú veľmi zriedkavo, ale ak sa objavia, expandujú takmer na rýchlosť svetla,“ uviedol Carroll pre LiveScience. Ak takáto bublinka zasiahne Zem, tak sa častice, ktoré sú závislé na energetickom poli, môžu náhle zmeniť. Ako dodáva Carroll: „Fyzika a chémia tak, ako ich poznáme, bude veľmi odlišná a samozrejme, žiadny živý tvor neprežije.“

Bublinky sa môžu objavovať každých 20 miliárd rokov. Pre porovnanie, svet má zhruba 13. 8 miliardy rokov, čo znamená, že nám zostáva ešte zhruba 10 miliárd rokov. Tieto bublinky sa však môžu zhmotniť rýchlejšie- zajtra alebo o pár rokov.

Koniec sveta sa nekonal

Rím padne popolom, ľudstvo zahynie Rím padne popolom, ľudstvo zahynie 27.02.2013 Bratislava Za skoro dva mesiace roka 2013 bol svet svedkom udalostí, ktoré ním poriadne otriasli. Rezignácia pápeža Benedikta XVI. z postu hlavy rímsko-katolíckej cirkvi, výbuch meteoritu nad Čeľabinskom a následný nad Lotyšskom. Práve v tomto čase sa začínali čoraz viac skloňovať proroctvá, ktoré varujú pred apokalypsou. Tá sa však našťastie nekonala.