Umelecké hnutia a smery predstavujú ideovú a estetickú jednotu tvorby skupiny autorov, ktorí sa často zhodujú v tematickej orientácii, v preferovaní niektorých literárnych druhov a žánrov i vo výbere jazykových prostriedkov.

**Staroveká kultúra**

orientálne umenie  
grécke a rímske umenie

**Humanizmus (lat. humanus – ľudský)**

je ideové a umelecké hnutie, ktoré vzniklo v 14. stor. v Taliansku. Vyzdvihuje právo človeka na šťastný život, slobodu, vzdelanosť a lásku. Rastie záujem nielen o estetické vnímanie prírody, ale aj o jej vedecké štúdium. Humanisti obdivovali a napodobňovali diela antických umelcov. Zo začiatku používali latinský jazyk, neskôr národné jazyky.

**Renesancia**

(franc. renaissance – znovuzrodenie, obrodenie je spojená s humanizmom. Jej cieľom bolo znovuzrodenie antiky. Rozvíja sa vzdelávanie, umenie a zmyslové poznanie. Autori zobrazujú prirodzený vzťah človeka k životu. Významnými spisovateľmi humanizmu a renesancie boli Dante Alighieri, G. Boccacio, F. Petrarca, Cervantes, W. Shakespeare, maliari a sochári Leonardo da Vinci, Michelangelo Buonarotti, Tizian.

**Barok**

(16. – 18.stor.) vznikol v Španielsku a Taliansku. Vyznačuje sa pesimizmom, ale aj zvýšeným senzualizmom (zmyslovým vnímaním), dekoratívnosťou, nádherou, nadnesenosťou a protikladmi v štýloch a štylistike. Predstavitelia v literatúre: T. Tasso, J. Milton, H. Grimmelshausen, J. A. Komenský. V maliarstve: D. Velázquez, Rubens, Rembrandt, v hudbe: C. Monteverdi, Bach, Händel. Vanitas Vanitatum – márnosť nad všetko.

**Rokoko**

(franc. – ornament lastúry) vznikol v polovici 18. stor. vo Francúzsku. V literatúre je typická zmyslovosť, hravosť, galantnosť. Rozvíja sa galantný epos, anakreontská lyrika, ktorá ospevuje lásku, priateľstvo a víno (básnici Gresset, Grécourt, Wieland, Thám).

**Klasicizmus**

(lat. classicus – vynikajúci, vzorový) vznikol vo Francúzsku v 17. storočí, odkiaľ sa rozšíril do Európy. Vzorom pre umelcov bolo antické umenie, ktoré považovali za dokonalé. Napodobňovali prírodu a vyjadrovali súlad pravdy, krásy a dobra. Dodržiavali logickosť, presnosť vyjadrovania, vysoké a nízke štýly. K predstaviteľom vyššieho štýlu patrili P. Corneille, J. Racine, k nižšiemu štýlu autor komédií Moliére a bájkar La Fontaine, Slovenskí autori : J. Kollár, a J. Hollý.

**Sentimentalizmus**

(angl. sentimental – citový, precitlivený) vznikol v 18. stor. v Anglicku. Všímal si jednoduchého človeka, vyjadroval súcit k biednym, kritizoval aristokratický život. Literatúra uprednostňovala city, zážitky. Významnými predstaviteľmi boli Richardson, Sterne, Diderot, Goethe, Karamazin, zo slovenských autorov K. Kuzmány.

**Romantizmus**

(franc. romantique – románový, fantastický, tajomný) vznikol koncom 18. stor. v Nemecku a Anglicku a do pol. 19. stor. sa rozšíril po celej Európe. Vychádzal z idealistickej filozofie (Hegel), ktorá zdôrazňovala subjektivizmus, individualizmus (absolútnu slobodu jednotlivca), vieru a inštinkt. Individuálne gesto vzbury prechádza do titanizmu (P. Shelly) a démonizmu (M. J. Lermontov). Básnici sa zaujímali o ľudovú slovesnosť (štúrovci), hovorovú reč a históriu (V. Hugo, W. Scott, F. Schiller,A. S. Puškin, A. Mickiewicz). Stiera sa rozdiel medzi lyrikou a epikou (synkretizmus).

**Realizmus**

(lat. realis – skutočný, pravdivý) sa začína šíriť v prvej polovici 19. stor. Jeho kolískou bolo Anglicko a Francúzsko. Vychádzal z filozofie pozitivizmu (A. Comte), ktorá za dôležité pokladala objektívne poznanie skutočnosti. Autori pravdivo zobrazovali život postavy zo všetkých spoločenských vrstiev a zložité medziľudské vzťahy. Z literárnych druhov prevláda próza. K významným realistom patria Ch. Dickens, H. de Balzac, F. M. Dostojevskij, L. N. Tostoj, P. O. Hviezoslav, S. H. Vajanský, M. Kukučín, J. G. Tajovský.

**Naturalizmus**

(lat. naturalis – prirodzený) je umelecký smer v literatúre a maliarstve, ktorý vznikol v druhej polovici 19. stor. vo Francúzsku. Snaží sa objektívne vyjadriť pravdu v duchu pozitivizmu. Človeka zobrazuje ako súčasť prírody, fyziologicky a sociálne deteminovaného (predurčeného). K zakladateľom naturalizmu patril E. Zola, k nemu sa pridal G. de Maupassant, v Anglicku G. Moor.

**Symbolizmus**

(gréc. symbolon – znak, náznak) sa šíril z Francúzska od konca 19. stor. Abstraktné pojmy nevyjadroval priamo, ale pomocou symbolov, znakov. Poézia sa zblížila s hudbou. Autori od skutočnosti unikali do sna a podvedomia, nadradili ducha nad hmotu. V prozódii vytvorili voľný verš. Zakladateľmi symbolizmu boli Ch. Baudelaire a A. Rimbaud.

**Impresionizmus**

(lat. impressio – dojem) vznikol v druhej polovici 19. stor. vo francúzskom maliarstve (Monet, Renoire, Cézanne,) neskôr v literatúre (P. Verlaine, M. Proust, A. P. Čechov). Zobrazoval nálady, zážitky, lyrické opisy a jasné farby. Básnici využívali eufóniu (ľubozvučnosť) a farebné asociácie.

**Fauvizmus**

(franc. le fauve – šelma) je smer vo výtvarnom umení, ktorý vznikol na začiatku 20. stor. vo F. Využíva pestré farby bez tieňovania. Predst. H. Matisse, G. Braque.

**Futurizmus**

(lat. futurus – budúci- avantgardný smer, vznikol na začiatku 20. stor. v Taliansku. Uznával minulosť a obdivoval výdobytky vedy a techniky. Poézia využívala onomatopoje (zvukomaľbu), kakofóniu (neľubozvučné zoskupenie hlások,) zrušila interpunkciu, preferovala slovesá (dynamickosť). Futurizmus sa rozšíril najmä v Rusku.

**Kubizmus**

(lat. cubus – kocka) je umelecký smer, ktorý vznikol na začiatku 20. stor. vo F. Založili ho výtvarníci Picasso, a G. Braque, ktorí zobrazovali skutočnosť pomocou stereometrických útvarov. Básnici využívali voľné asociácie predstáv, bez logickej nadväznosti, pomocou typografickej úpravy básní (Apollinaire – Alkoholy, Kaligramy).

**Kubofuturizmus**

(lat. cubus – kocka, futurus – budúci) sa šíril v rokoch 1910-1930. Prestavuje spojenie statických a dynamických prvkov. Najvýznamnejšie sa prejavil v tvorbe G. Apollinaira, ktorý vytvoril báseň-pásmo. Využíval témy a hovorový jazyk. Rozšíril sa najmä v Rusku (Majakovskij, Chlebnikov).

**Konštruktivizmus**

(lat. constuctio – zostavenie, zostrojenie) je spojený s rozvojom techniky a racionálnym plánovaním. Vznikol v Rusku roku 1915. V literatúre kladie dôraz na subjekt, konštrukciu diela, úsporné a logické vyjadrovanie. Umelecká skupina bola roku 1930 zrušená.

**Expresionizmus**

(lat. expressus – výrazný, názorný) vznikol v Nemecku zač. 20. stor. Zveličuje záporné javy a chce zmeniť svet pomocou lásky. Zaoberá sa psychológiou jednotlivca, využíva kontrasty, prechádza ku karikatúre a deformácii. V próze a dráme prevažuje lyrika. (J. C. Hronský).

**Dadaizmus**

(franc. dada – v detskej reči hračka) vznikol roku 1916 vo Švajčiarsku, odkiaľ sa rozšíril do Európy a USA. K zakladateľom patrí básnik T. Tzara. Dadaisti revoltovali proti vojne odmietaním estetických tradícií v umení, deštrukciou jazyka, ktorý dopĺňali zmesou zvukov. K dadaistom patrili na začiatku tvorby A. Breton a P. Soupault.

**Surrealizmus**

(franc. la surréalité – nadreálno), literárny a umelecký smer, vznikol v 20. rokoch 20. stor. vo F. ako reakcia na prvú svetovú vojnu. Manifest surrealizmu zostavili básnici A. Breton, P. Élurard, a L. Argon. Opierali sa o podvedomie, náhodu, sen, vízie. Básnici sa zriekli pravidelného rytmu, prozaici sa zaoberali zápismi snov, denníkovými zápiskami a ich inerpretáciami vo forme esejí. K významným maliarom patril S. Dalí a P. Picasso.

Poetizmus je básnický smer, ktorý vznikol v Čechách v 20. rokoch 20. stor. Do popredia staval aktívny vzťah k životu, emócie, fantáziu, rýchle striedanie asoiácií a poznávanie exotických krajín. K zakladateľom patril Nezval. V slovenskej lit. J. Smrek a Novomeský.

Nadrealizmus vznikol na Slovensku v polovici 30. rokov 20. stor. Autori videli tvorivosť v podvedomí a často vo viacvýznamových, šokujúcich obrazoch. Do poézie uviedli nový útvar báseň-pásmo, vuyžívali voľný verš a genitívovú metaforu.

**Naturizmus**

(franc. nature – príroda) sa z európskej liter. Dostáva v 20. rokoch 20. stor. na Slovensko. Autori hľadali inšpiráciu v prírode, v mýtoch, zobrazovali jednoduchých, no pritom výnimočných dedinských ľudí v neobvyklých situáciách. Do popredia sa dostáva próza, v ktorej prevláda vnútorný monológ a rozprávanie v 1. osobe, stiera sa hranica medzi autorskou rečou a rečou postáv. Známymi predstaviteľmi boli Chrobám, Margita Figuli, a Švantner.

**Vitalizmus**

(lat. vita – život) je literárny smer, ktorý vznikol v slovenskej a českej literatúre po 1. svetovej vojne. Vyjadroval radosť zo života, kult zmyslov, oslavoval mladosť, krásu a lásku. Poézia bola melodická, rytmická. Predstaviteľom na Slovensku bol J. Smrek.