**Dejiny filozofie sú zložené z jednotlivých období :  
( odporúčam to vedieť !!!, môžete to použiť pri každej filozofickej otázke)**

**Predfilozofické obdobie –** obdobie mytológie , kde sa svet nevysvetľuje, nehľadajú sa odpovede, a preto sa nekladú otázky. Svet je jasný, predstavuje súbor obrazov, v ktorých platia zákonitosti a pravidlá, no človek ich nevytvára, len sa im slepo podriaďuje. Vo svete vystupujú Bohovia a ľudia. Bohovia majú ľudské vlastnosti ( žiarlia, smútia, hnevajú, závidia) a nadľudské schopnosti( vedia meniť počasie, dokážu meniť ľudské osudy). Takáto schopnosť sa nazýva antropomorfizmus.

**Filozofické obdobie** - od 5. stor. pred n. l. ( kladú sa otázky, svet je záhada, ktorú treba rozlúštiť. Vo filozofickom období sa svet vysvetľuje prostredníctvom pojmov.

**Filozofické obdobie sa chronologicky delí na :**

**1.** **Antická filozofia** a, Predsokratove školy ( 5. stor. pr. n. l. – Prírodná milétska škola (Táles,   
 Anaximandros, Anaximénes), Herakletos, Pytagoras, Eleátska škola ( Xenofanes, Parmenides,   
 Zenon z Eley), Atomisti ( Demokritos), Sofisti  
 b, Klasické grécke obdobie ( Sokrates, Platón, Aristoteles) 4. stor pr. n. l.  
 c, Poklasické grécke obdobie - Helenistické obdobie ( 4. stor. pr. n.l. – 4 stor. n. l -   
 stoická škola ( Chrissipos, M. Aurélius) , Epikuros, Novoplatonici

**2.** **Stredoveká filozofia** 3. stor. n. l. - 15. stor.   
  
 Patristika 4 - 8. stor. ( Aurelius Augustinus)  
 Scholastika - 8 -15. stor. ( Anselm, Arabská filozofia - Avicena, Averoes, Tomáš Akvinský)  
 **3. Renesančná filozofia** ( Mikuláš Kuzanský, Giordano Bruno, Galileo Galilei, M. Luther, Nicolo Machiavelli, Hugo Grotius, Thomas Morus, Tomasio Campanela)

**4. Klasická novoveká filozofia** – 16. stor – 18. stor. ( Descartes, Bacon, Hobbes, Spinoza, Leibniz, Locke, Berkeley, Rousseau, Volter, Diderot, Hegel, Kant, Scheling, Fichte)   
 a, Racionalizmus - Descartes, Spinoza, Leibniz  
 b, Empirizmus - Locke, Berkeley, Bacon  
 c, Osvietenstvo - Volter, Diderot, Rousseau  
 d, Nemecký klasický idealizmus - Fichte, Scheling, Kant, Hegel

**5. Filozofia 19. stor**. a, Scientistická filozofia ( Comte, Marx, )  
 b, Filozofická antropológia ( Kierkegaard, Schopenhauer, Nietzsche)

**6. Filozofia 20. stor.** (filozofické smery - Fenomenológia ( Husserl), Filozofia existencie, existencializmus ( Sartre, Jaspers), Pragmatizmus (W. James), Hermeneutika, Filozofia jazyka  
 ( Russell, Wittgenstein)

V Antickej filozofii bol ústredný problém vznik sveta, jeho pôvod, je zložený z jednej (monizmus), dvoma (dualizmus), alebo viacerých ( pluralizmus) látok? Aká je pralátka ( Arché) všetkých vecí? Prečo je skôr niečo ako nič? Pre Antiku bola príznačná ontológia – náuka o bytí...   
Bytím sa zaoberali : Platón, Aristoteles, Pytagoras, Herakleitos, Atomisti, Eleáti, Novoplatonici  
Okrem bytia sa v Antike niektorí filozofi venovali i problémom človeka Antropológia : Sokrates, Aristoteles, Epikuros, sofisti a stoici.

V stredovekej filozofii prevládala ontológia, no skôr teológia – náuka o Bohu, lebo všetko sa vysvetľovalo cez nespochybniteľnú vieru v Boha.  
  
V renesančnej filozofii sa síce stále spomína Boh, nos skôr v deistickej podobe ( čiže deizmus ako viera v Boha, ktorý stvoril svet , no ďalej doň nezasahuje. V renesancii sa už rieši i úloha človeka v tomto svete, čiže filozofická antropológia  
  
V novovekej filozofii prevláda gnozeológia, čiže náuka o poznaní , či je tento svet poznateľný rozumom (racionalizmus) , alebo viac zmyslovou skúsenosťou ( empirizmus). Gnozeológii sa venujú : Descartes, Locke, Hume, Berkeley, Hobbes, Bacon ... Okrem gnozeológii sa v novovekej filozofii objavuje i problematika bytia, čiže ontológia - Kant, Hegel, Spinoza, Leibniz

Vo filozofii 19. stor. prevláda otázka človeka , čiže filozofická antropológia. Rieši sa otázka aký dopad má veda na človeka, aký je zmysel života, čo je človek, prečo je tu ...

V 20. stor. sa objavujú nové otázky, ako filozofia dolieha na spoločnosť, človeka, akú úlohu má jazyk, ako rozumieť textu, čo je pravda... 20 storočie prinieslo 2 svetové vojny, nástup techniky, to všetko mení i život človeka, jeho problémy. Filozofia preto hľadá odpoveď na miesto človeka v tomto svete.

**Z filozofie 20. storočia potrebujete vedieť, okrem toho čo už som spomínal i nasledujúce poznatky**

Filozofiu 20. stor. ovplyvnila 1 a 2. svetová vojna, nástup modernej techniky, rôzne objavy a vynálezy menia i život človeka. Na jednej strane sú tu úspechy človeka, človek mení svet, uľahčuje si život... No na druhej strane musí čeliť následkom, ktoré sám stvoril. Ľudský rozum nepozná hranice, no často sú jeho produkty i na škodu samému človeku. Človek vymyslel zbrane, ktoré ho zabíjajú, vojna ako taká poskytla človeku zásadnú otázku - aký zmysel má naša existencia. V spoločnosti sa začínajú objavovať nové problémy, nástup troch diktatúr - fašizmus, nacizmus a komunizmus. Človek sa stáva nástrojom, hračkou štátu, ktorý ho úplne ovláda. Filozofia otvára nové otázky, otázky slobody, ľudských práv... no i západné spoločnosti s budujúcim kapitalizmom prinášajú nové otázky a problémy... otázka, dôstojného života, primeraného zárobku, sociálnych neistôt... Objavujú sa ekologické problémy, globalizačné problémy, migrácia, ekologické katastrofy, konzumný spôsob života. Na to všetko musí a reaguje i filozofia. V mnohých aspektoch i filozofické smery ovplyvnili život v spoločnosti napr. pragmatizmus v USA, existencializmus vo Francúzsku, marxizmus v ZSSR...

**Fenomenológia** - hlavný predstaviteľ Husserl. Tento smer je odvodený od slova fenomén - jav. Svet vnímame zmyslami, no podstatu nevidíme, je nám nepoznaná...Podstatu môžeme spoznať len duchovným aktom. Dostať sa k podstate znamená vyzátvorkovať realitu, odstrániť z fenoménu ( toho čo vnímame ) všetky náhodné a nepodstatné súvislosti. Ostane nám intuícia, čisté nazeranie. Husserl otvára tému objektívneho sveta.

**Pragmatizmus**  - pragma - čin konanie . Presadil sa najmä v USA. Hlavným predstaviteľom bol W. James. Pragmatizmus presadzoval konanie človeka tak, aby mal zo všetkého čo robí úžitok. Všetky naše činy majú sledovať užitočnosť, praktické uplatnenie. Kritériom pravdy je užitočnosť, využiteľnosť.

**Filozofia jazyka** - inak **analytická filozofia** . Predstaviteľ Russel a Wittgenstein. Prichádza s lingvistickým obratom vo filozofii. To znamená že filozofické problémy sa dajú skúmať ako problémy jazyka. Jazyk je najdôležitejší komunikačný prostriedok, pomocou neho si budujeme a vytvárame náš svet. Jazyk zobrazuje svet. Ak budeme jazyk meniť, zmení sa i pohľad na náš svet. Preto sa hľadá objektívny jazyk. Jazyk vedy, jazyk logiky. Máme sa vyhnúť jazykovým hrám, t.j. používaniu takého jazyka, ktorý nezodpovedá skutočnosti. Jazyk ktorým hovoríme zodpovedá za obraz , ktorý máme o tomto svete.

**Filozofia existencie , existencializmus** - materiál som už dodal.