**Učenie**

**Učenie** je získavanie skúseností a formovanie jedinca v priebehu jeho života. Predstavuje tendenciu k zmene správania na základe osvojenia si individuálnej skúsenosti.

**V širšom zmysle slova:** učenie predstavuje nadobúdanie a obohacovanie individuálnych skúseností, ktoré ovplyvňujú správanie človeka-získavanie poznatkov skúseností počas celého života. (Napr. Ak sa raz popálime na horúcom sporáku, viac sa ho nedotkneme).

**V užšom zmysle slova:** učenie je cieľavedomé a systematické nadobúdanie vedomostí, návykov, zručností, ktoré sú typické pre činnosť človeka-osvojovanie si konkrétnych vedomostí.

**Druhy učenia**

* **Habituácia**-druh učenia, ktorým sa subjekt (zviera) prispôsobuje podnetom.

( Napr. reakcia psa na povely)

* **Asociačné**-vytváranie istých spojení alebo súvislostí medzi podnetmi. (Napr. pri učení cudzích jazykov)
* **Intelektuálne**-je zamerané na získavanie individuálnych vedomostí. (Napr. Učenie sa v škole)
* **Motorické**-osvojovanie si zručností a rôznych návykov. (Napr. tanečné kroky, hra na husliach)
* **Sociálne**-učenie v rámci sociálnej skupiny. (Napr. osvojovanie si spoločenských noriem správania, spoločenských návykov...)

**Proces osvojovania závisí od:**

1. Materiálu.
2. Skúsenosti s podobným učením v minulosti.
3. Typy pamäti učiaceho.
4. Toho či sa učebný text opakuje celý alebo po častiach.

**Zabúdanie ovplyvňuje:**

1. Spôsob osvojovania učiva.
2. Opakovanie učiva.
3. Vzťah učiaceho sa k učebnému materiálu.

**Odporúčania**

* učiť sa častejšie,
* čo najviac striedať činnosti,
* vopred si pripraviť všetky materiály,
* príliš dlho sa neučiť jeden predmet,
* posledný deň pred skúšaním sa neučiť nové učivo,
* nezabúdať na odpočinok.