**Gymnázium, SNP 1, Gelnica**

**Zápisnica z PRACOVNej POrady**

zo dňa 07. 01. 2022

**Prítomní:** podľa prezenčnej listiny

**Program:**

1. Plnenie uznesení z predchádzajúcej porady
2. Nástup žiakov do školy od 10.1.2022
3. Program na január
4. Prerokovanie výchovného opatrenia žiačky I.O
5. Diskusia, rôzne

**K jednotlivým bodom programu:**

1. **Kontrola plnenia uznesení**

**Bod č. 1** z predchádzajúcej porady t.j. uskutočniť fyzickú inventarizáciu do 10.1.2022 a dokladovo uskutočniť inventarizáciu do 17.1.2022 sa priebežne plní.

**Bod č. 2** z činnosti počas home office:

1. realizovať pracovné výkazy – splnené

B. realizovať projektové výkazy a záznamy ku krúžkom:

- záznamy ku krúžkom – splnené

- projektové výkazy – splnené čiastočne. P. riaditeľ skontroluje projektové

výkazy za september, október a november podľa dochádzky.

**Bod č. 3** príprava Dňa otvorených dverí (DOD) - v štádiu prípravy

* P. riaditeľ pošle Mgr. R. Andraškovi texty k videu na burzu stredných škôl. Termín DOD je predbežne stanovený na 3.2.2022. Prichádza do úvahy deň polročných prázdnin 4. 2. 2022. Je otázne, či budú ZŠ ochotné uvoľniť svojich žiakov na DOD počas pracovných dní a tiež, či budeme mať väčšiu účasť počas voľného dňa polročných prázdnin. Po dohode sa pedagogický zbor dohodol na termín 3.2.2022.
* V druhom januárovom týždni dohodnúť, kto bude sprevádzať videonahrávku. V treťom januárovom týždni nahrávať krátke max. 3 min. videá.
* Bývalé študentky pre nahrávku videa oslovil Mgr. R. Andraško a RNDr. Škarbeková. Študentka Slivenská súhlasila.

1. **Nástup žiakov do školy po 10.1.2022**

* Keďže Covid automat pre školy a Rozhodnutie hygienikov zo dňa 8.12.2021 platné do 18.12 v súčasnej dobe neplatia, pokyny pre nástup do školy vychádzajú z nasledujúcich platných dokumentov: Rozhodnutie ministra zo dňa 25.11.2021, kde platí zákaz výletov, DOD, kurzov, ale nie je spomenutý zákaz záujmových krúžkov. Stále platia opatrenia hygienikov a Núdzový stav. Platí tiež Nový školský semafor zo dňa 26.11.2021, v ktorom sa podľa odporúčania pre prevádzku škôl krúžky nerealizujú. Pán riaditeľ uviedol, že školské triedne krúžky realizovať nebudeme. Avšak vzniká otázka, či realizovať projektové krúžky, keďže počty zrealizovaných krúžkov sú naplnené iba na 30%. P. riaditeľ bude kontaktovať projektovú manažérku a žiadať písomné stanovisko, či máme krúžky realizovať.
* Nástup žiakov 10. januára o 8:00 hod. Vyučovanie bude prebiehať prezenčnou formou, ale podľa Covidového skráteného rozvrhu ako počas dištančnej výučby. K rozvrhu nebolo vydané žiadne usmernenie z ministerstva. TEV realizovať bez premiešavania žiakov. P. riaditeľ navrhol nezaťažovať žiakov písomkami, ale známkami ohodnotiť aj dištančnú výučbu. Mgr. Vargová tiež poprosila kolegov, aby sa dohodli a žiakom nezadávali hromadne naraz veľa písomných prác.

RNDr. Slovenkaiová podotkla, že jej žiaci mali ohlásené písomné práce už počas dištančnej výučby, rovnako maturanti Mgr. Blahovská.

* K priebehu maturít nebolo doposiať vydané žiadne stanovisko. Online maturita bola zrušená.
* Od 10. januára platí školský semafor, začíname zelenou fázou. Naďalej platia dokumenty: Vnútorný pokyn riaditeľa školy č.6/2021 a č.7/2021 zverejnené na webovej stránke.
* Vyučovacie hodiny trvajú 50 min. Obedňajšie prestávky: obed v jedálni je dostupný pre všetkých prezenčných žiakov, žiaci na dištančnom vzdelávaní majú možnosť vyzdvihnúť si obed v prenosných obaloch cez zadný vchod do kuchyne. Rozpis v jedálni platný od 30.11.2021 v 1. skupine žiaci 8-ročného štúdia, v 2. skupine žiaci 4-ročného štúdia.
* Dozor na chodbách ostáva v platnosti.
* Povinné prekrytie horných dýchacích ciest pre všetkých žiakov.
* Triedni učitelia zabezpečia, aby rodičia žiakov odoslali do Edupage:

1. vyhlásenia o bezpríznakovosti do nedele 9.1.2022 do 20:00 hod.
2. výsledok domáceho antigénového samotestu do nedele 9.1.2022 do 20:00 hod. Vykonanie domáceho samotestu sa dôrazne odporúča rodičom, ktorí obdržali domáce samotesty.
3. Triedni učitelia zistia stav aktuálne pozitívnych žiakov - do pondelka 10.1.2022 do 12:00 hod.

* Pán riaditeľ poďakoval Mgr. Blahovskej za prípravu a balenie novoročných balíčkov pre žiakov. Triedni učitelia odovzdajú balíčky v pondelok 10.1. pred začiatkom vyučovania.

1. **Program na január**:
   * 7.1. pracovná porada
   * dokončenie fyzickej inventarizácie do 10.1.
   * 10.1. online stretnutia Pedagogických klubov cez FCC od 14:00 do 17:00 hod.
   * 10.-14.1. uskutočniť triednické hodiny - prebrať prospech v 1. polroku
   * 12.1. beseda Zážitkami k povolaniu - 3.A a 4.A
   * 13.1. online OAJ kategórie 1A, 1B, 2A a 2B od 9:00 do 10:00 hod.
   * 17.-21.1. -gremiálna porada - uzavretie kritérií prijatia na gymnázium

-uskutočniť online Rodičovské združenia a naplánovať cez

Edupage/Udalosti. Nevylučuje sa možnosť osobného stretnutia

v prípade potreby za dodržania podmienok OP.

-dokrútky videí DOD - Mgr. R. Andraško

* 24.1. online stretnutie pedagogických klubov
* do 26.1. do 14:00 hod. uzavrieť klasifikáciu v elektronickej žiackej knižke
* 27.1. Klasifikačná polročná pedagogická rada
* 27.1. alebo 3.2. uskutočniť Radu školy - pán riaditeľ osloví predsedu RŠ pre stanovenie dátumu
* 31.1. odovzdanie výpisov známok na poslednej vyučovacej hodine
* 3.2. online DOD pre deviatakov
* 4.2. polročné prázdniny

Pán riaditeľ navrhol v mesiaci február uskutočniť workshopy z FYZ a CHE pre našich žiakov, vystriedať žiakov po 15-20 min. . RNDr. Škarbeková navrhla uskutočniť CHE workshop spolu s uskutočnením projektu

1. **Prerokovanie výchovného opatrenia žiačky I. O**

Dňa 17.12. 2021 sa uskutočnilo online stretnutie pána riaditeľa a tredinej učiteľky Mgr. Miroslavy Petríkovej s rodičmi žiačky Emy Švedovej z I.O. Pán riaditeľ oboznámil pedagogických zamestnancov s činom, ktorým porušila Školský poriadok Gymnázia Gelnica. Menovaná neplnoletá žiačka zverejnila na sociálnej sieti status s názvom Predávam svoju triedu, v ktorom vymenovala takmer všetkých žiakov triedy a rozdelila ich podľa svojej obľúbenosti na 3 kategórie. Tých, ktorých by nepredala, tých, ktorých by dala zadarmo a tých, ktorých by predala za konkrétnu cenu. Menovaná sa týmto konaním dopustila hrubého a nevhodného správania voči spolužiakom smerujúceho k šikanovaniu, keďže jej konanie viedlo k snahe o ublíženie, zosmiešnenie a zámerné vyčlenenie neobľúbených spolužiakov z kolektívu. O uvedenom konaní sa riaditeľ školy dozvedel od triednej učiteľky, ktorú so sťažnosťou v nedeľu 5.12.2021 kontaktovala mamička jedného zo spolužiakov. Tí sa o danom statuse dozvedeli prostredníctvom rovesníka, ktorému sa uvedený status objavil v jeho profile na danej sociálnej sieti.

Menovaná sa svojim konaním okrem iného dopustila týchto porušení povinností žiaka podľa Školského poriadku (ďalej len „ŠP“):  
• podľa písm. b) ods. II.2.2 ŠP „...správať sa v škole i mimo nej tak, aby nenarušil česť, vážnosť a dôstojnosť svoju, svojich spolužiakov, pedagógov a zamestnancov školy (napr. na sociálnych sieťach, v priestoroch školy a pod.)“,  
• podľa písm. b) ods. III.8 ŠP „Žiak sa správa slušne a zodpovedne aj mimo školy a to v dňoch voľna a školských prázdnin. Je úctivý, zdvorilý a čestný“.  
Konanie menovanej by mohlo napĺňať aj skutkovú podstatu Priestupku proti občianskemu spolunažívaniu podľa ods. 1 písm. § 49 ZÁKON č. 372/1990 Z.z. z 28. augusta 1990 o priestupkoch v znení neskorších predpisov, ktorého sa dopustí „ten, kto inému ublíži na cti tým, že ho urazí alebo vydá na posmech.“

Rodičia žiačky nepopreli, že sa tak stalo, oznámili, že už zjednali nápravu a žiačke odobrali mobilný telefón, danú situáciu budú naďalej sledovať a riešiť ju. Pán riaditeľ navrhol rodičom kontaktovať pomoc psychológa súkromne alebo prostredníctvom výchovnej poradkyne, prípadne vyhľadať inú pomoc na www-stránkach, ktoré sa venujú obetiam kyberšikany.

**Návrh riešenia a udelenia sankcie zo strany vedenia školy:**  
• **Výchovné opatrenie**: predloženie návrhu na Pokarhanie riaditeľom školy na najbližšom zasadnutí Pedagogickej rady podľa písm. c) bodu IV.2.3, keďže už v minulosti mala žiačka udelené Pokarhanie triednou učiteľkou,  
• **Odporúčanie zákonným zástupcom**: ak v nasledujúcich týždňoch nedôjde k zmene konania  
a postojov dcéry, vyhľadať individuálnu odbornú starostlivosť CPPPaP v Spišskej Novej Vsi  
prostredníctvom výchovnej poradkyne Mgr. K. Blahovskej alebo prostredníctvom iného centra, ktoré nakontaktujú priamo zákonní zástupcovia žiačky.

Po oboznámení pedagogických zamestnancov danou situáciou nasledovalo hlasovanie za udelenie výchovného opatrenia Pokarhanie riaditeľom školy žiačke Eme Švedovej z I. O. Všetci pg. zamestnanci jednohlasne v počte 9 hlasovali ZA udelenie výchovného opatrenia Pokarhanie riaditeľom školy.

1. **Diskusia, rôzne**:

* **Odmeny pre pedagogických zamestnancov –** udelené Ministerstvom školstva vo výplate za december 2021 plus kompenzácia vo forme jednorázovej odmeny pre zamestnancov, ktorí majú k 31.12. odpracovaných u zamestnávateľa 6 mesiacov.
* **Štatistiky -** vyplniť štatistiky za knižnicu, IKT do stanovených termínov - pedagogickí zamestnanci, ktorých sa to týka
* **Zvyšné financie z rozpočtu za rok 2021 -** budú použité na opravu nefunkčného alarmu, výmenu osvetlení LED a doplnenie IKT zariadení.

1. **Uznesenie a záver:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada prerokovala *Vnútornú smernicu č. 03/2021 Štruktúra kariérových pozícií* a berie jej znenie na vedomie.
2. Pedagogická rada prerokovala program školy na mesiac september 2021. Riaditeľ školy v tejto súvislosti ukladá najmä tieto pracovné úlohy:
   1. Realizovať triednické hodiny s prerokovaným obsahom.

Zodpovední: triedni učitelia Termín: 3. a 6. 9. 2021

* 1. Realizovať rodičovské združenia online formou prostredníctvom programu ZOOM. Rodičom poslať pozvánky spolu s návodom ako sa prihlásiť do piatku 17.09.2021. Rodičovská rada sa uskutoční po ustanovení jej členov o týždeň neskôr, t. j. 30.09.2021 o 16.00 hod.

Zodpovední: triedni učitelia Termín: 23. 9. 2021 o 16.00

* 1. Realizovať úvodné krúžky projektu K4G raz do týždňa podľa harmonogramu, podpísané prezenčné listiny v 2 kópiách odovzdávať ekonómke N. Miklušovej, zhotovovať fotodokumentáciu ku krúžkom.

Zodpovední: vedúci proj. krúžkov Termín: od 08. 9. 2021

* 1. Realizovať úvodné pedagogické kluby projektu K4G raz za 2 týždne podľa plánu práce, podpísané prezenčné listiny v 2 kópiách odovzdávať ekonómke N. Miklušovej, zhotovovať fotodokumentáciu ku klubom.

Zodpovední: VIT, VAR Termín: od 13. 9. 2021

V Gelnici ........................ Zápisnicu zapísal: Mgr. M. Petríková

............................................................

V Gelnici ........................ Zápisnicu overil: Ing. A. Pisko

.............................................................

V Gelnici ........................ Zápisnicu schválil: RNDr. D. Andraško