OKRESNÉ KOLO BIOLOGICKEJ OLYMPIÁDY

Biologická olympiáda je dobrovoľnou záujmovou činnosťou žiakov, ktorej cieľom je prehlbovanie a rozširovanie vedomostí žiakov v oblasti biológie ako aj vedenie žiakov k samostatnej tvorivej činnosti, k spájaniu vedomostí z rôznych oblastí biológie.

Dňa 16. 2. 2017 sa konalo v CVČ v Gelnici okresné kolo spomínanej olympiády (kategória C). Naše gymnázium malo zastúpenie v teoreticko – praktickej časti a v projektovej časti. Teoreticko – praktickú časť reprezentoval Matúš Varga a Tímea Slivenská (III.O),  projektová časť bola zastúpená Tatianou Lackovou a Tímeou Slivenskou (III.O).

Po absolvovaní praktických a teoretických úloh nasledovalo prezentovanie posterov. Porotu najviac zaujala a 1. miesto získala práca T. Lackovej, ktorá sa od decembra 2016 venovala získavaniu informácií týkajúcimi sa pestovania hlivy ustricovej v našich podmienkach. Práca Tímei Slivenskej tiež oslovila, obsadila krásne 2. miesto .

Teoreticko – praktická časť bola pre nás takisto úspešná, nakoľko Matúš Majer získal

2. miesto.

Z výsledkov sa veľmi tešíme, žiakom blahoželáme a želáme veľa šťastia a úspechov na krajskom kole.

Mgr. Ivana Richnavská