**Príznaky otravy**

* bolesti brucha
* vracanie
* hnačky

**Čo robiť**

1. Ak dieťa požilo plody alebo iné časti jedovatých rastlín, vyvolajte vracanie.

2. Podajte tekutiny a niekoľko tabliet aktívneho uhlia.

3. Ak sa po požití húb dostavia príznaky otravy, ako bolesti brucha, vracanie a hnačky, podajte dieťaťu 10-20 tabliet aktívneho uhlia rozdrvených a rozmiešaných v primeranom množstve vody a dopravte dieťa do nemocnice.

4. K lekárovi prineste kvôli identifikácii rastlín či húb rastlinu s listami a plodmi, zvyšky húb a jedla, prípadne zvratky dieťaťa.

5. Otravu nepodceňujte, po požití [smrteľne jedovatej muchotrávky zelenej](http://www.nahuby.sk/atlas-hub/Amanita-phalloides/Muchotravka-zelena/Muchomurka-zelena/ID304) môžu príznaky otravy nastúpiť po 6-12, ba i po 24 hodinách. Čím skôr vyhľadáte lekára, tým je väčšia šanca na prežitie.

**Kontaktujte pohotovosť**

Ak po požití húb, rastlín, či ich plodov sa dostavia príznaky otravy, ako bolesti brucha, vracanie a hnačky.