**Ekosystém**

Ekosystém je tvorený spoločenstvami organizmov spolu s neživým prostredím. Je základnou ekologickou jednotkou - stavebnou aj funkčnou jednotkou prírody. Zloženie spoločenstiev v ekosystéme je závislé hlavne od klímy ekosystému (zrážky, teplota...).

**Neživé zložky ekosystému:**

* slnečné žiarenie
* voda
* vzduch
* pôda
* klíma

**Živé zložky ekosystému:** spoločenstvá organizmov

**Rozdelenie ekosystémov podľa podmienok prostredia:**

* **pevninské ekosystémy** - tropický les, púšť, savana, les mierneho pásma, tundra, tajga, lúka, mokraď...
* **vodné ekosystémy**
  + *sladkovodný ekosystém*
    - so stojatou vodou - jazero, pleso, rybník
    - s tečúcou vodou - potok, bystrina, rieka
  + *morský ekosystém* - more, oceán
  + *ekosystém s brakickou vodou* (brakická voda je tam, kde sa mieša morská voda s riečnou, má nižšiu slanosť ako more, ale vyššiu ako sladká voda) - Baltské more, Kaspické more, ústie veľkých riek (Amazonka znižuje slanosť okolitého oceánu stovky kilometrov ďaleko)

**Rozdelenie ekosystémov podľa vplyvu človeka:**

* **prirodzené (prírodné**) - človek do nich zasahuje minimálne, je v nich prirodzený obeh látok a energie - les s minimálnym zásahom človeka, pleso...
* **kultúrne (umelé)** - vytvorené a udržiavané človekom - pole, záhrada...
* **polokultúrne** - lúky, lesy s hospodárskou činnosťou...

**Populáciu** tvoria jedince rovnakého druhu všetkých vývinových stupňov žijúce v určitom priestore a čase. Napr. populáciu medveďov na Slovensku tvoria všetky medvede, ktoré žijú na našom území v súčasnosti.

Vzťahy medzi populáciami:

## Konkurencia-jedince rôznych druhov súperia o životné podmienky - potravu, priestor, vodu...

## Predácia-jeden druh je dravcom a druhý je korisťou. Udržiava sa ním aj biologická rovnováha, ak sa vzťah naruší, dochádza k jej porušeniu. Predátory zabraňujú premnoženiu niektorých druhov.

### Parazitizmus Určitý druh (parazit) žije na úkor iného (hostiteľa) a škodí mu. Parazit sa živí najčastejšie telovými tekutinami alebo tkanivami hostiteľa. Parazity môžu byť vonkajšie (kliešť) alebo vnútorné (hlísty).

### SymbiózaJe vzájomne prospešné spolužitie rôznych druhov. Lišajník = huba + riasa (huba udržuje vlhkosť, riasa vytvára organické látky).

**Biosféra** je súbor všetkých ekosystémov Zeme. Je to priestor v ktorom žijú organizmy.