**Európska únia (EÚ)** je integračné zoskupenie, ktoré od posledného rozšírenia v roku 2013 tvorí 28 [členských štátov](https://sk.wikipedia.org/wiki/%C4%8Clenovia_Eur%C3%B3pskej_%C3%BAnie) s celkovým počtom 503,7 miliónov obyvateľov (približne 8 % svetovej populácie).

Prvá organizácia, [Európske spoločenstvo pre uhlie a oceľ](https://sk.wikipedia.org/wiki/Eur%C3%B3pske_spolo%C4%8Denstvo_pre_uhlie_a_oce%C4%BE), predchodkyňa dnešnej EÚ, bola založená [Parížskou zmluvou](https://sk.wikipedia.org/wiki/Zmluva_o_zalo%C5%BEen%C3%AD_Eur%C3%B3pskeho_spolo%C4%8Denstva_uhlia_a_ocele) z roku 1951. Samotná EÚ vznikla v roku [1993](https://sk.wikipedia.org/wiki/1993) na základe [Zmluvy o Európskej únii](https://sk.wikipedia.org/wiki/Zmluva_o_Eur%C3%B3pskej_%C3%BAnii), známej aj pod názvom [Maastrichtská zmluva](https://sk.wikipedia.org/wiki/Zmluva_o_Eur%C3%B3pskej_%C3%BAnii) z roku [1992](https://sk.wikipedia.org/wiki/1992).

***Medzi základné princípy*** Európskej únie patrí prenášanie právomocí národných štátov na nadnárodné európske [inštitúcie](https://sk.wikipedia.org/wiki/Zoznam_in%C5%A1tit%C3%BAci%C3%AD_a_org%C3%A1nov_Eur%C3%B3pskej_%C3%BAnie). Stupeň integrácie v Únii nedosiahol takú hĺbku, aby sa dalo hovoriť o [federácii](https://sk.wikipedia.org/wiki/Feder%C3%A1cia) ako zvrchovanom subjekte medzinárodného práva, je však oveľa hlbšia ako v [medzinárodných organizáciách](https://sk.wikipedia.org/wiki/Medzin%C3%A1rodn%C3%A1_organiz%C3%A1cia). Jej spôsob rozhodovania je vo svetovom meradle unikátny, preto je Európska únia považovaná za zoskupenie štátov ("medzinárodnú organizáciu") *sui generis*. Európska únia má medzinárodnoprávnu subjektivitu. Od nadobudnutia platnosti [Lisabonskej zmluvy](https://sk.wikipedia.org/wiki/Lisabonsk%C3%A1_zmluva) získala Únia aj plnú subjektivitu z hľadiska úniového práva (okrem iného tým, že sa stala právnym nástupcom zrušeného [Európskeho spoločenstva](https://sk.wikipedia.org/wiki/Eur%C3%B3pske_spolo%C4%8Denstvo)).

**Hlavným cieľom** Európskej únie je Európa s výrazným hospodárskym rastom, konkurencieschopnou ekonomikou a zlepšujúcou sa kvalitou [životného prostredia](https://sk.wikipedia.org/wiki/%C5%BDivotn%C3%A9_prostredie). A predovšetkým nové ciele - spoločná zahraničná a bezpečnostná politika a spolupráca v oblasti justície a vnútra. Mnohé jej ciele už boli zrealizované - menová únia a zavedenie občianstva únie.

Aktivity Európskej únie pokrývajú celý rad oblastí – [poľnohospodárstvo](https://sk.wikipedia.org/wiki/Po%C4%BEnohospod%C3%A1rstvo), [obchodnú politiku](https://sk.wikipedia.org/w/index.php?title=Obchodn%C3%A1_politika&action=edit&redlink=1), [menovú politiku](https://sk.wikipedia.org/wiki/Monet%C3%A1rna_politika) a pod., pozri [*Politika Európskej únie*](https://sk.wikipedia.org/w/index.php?title=Politika_Eur%C3%B3pskej_%C3%BAnie&action=edit&redlink=1).

Neoddeliteľnou súčasťou Európskej únie sú aj:

* všetky francúzske [zámorské departementy](https://sk.wikipedia.org/wiki/Z%C3%A1morsk%C3%BD_departement) (skr. DOM):
  + [Guadeloupe](https://sk.wikipedia.org/wiki/Guadeloupe) (Karibik)
  + [Francúzska Guyana](https://sk.wikipedia.org/wiki/Franc%C3%BAzska_Guyana) (Južná Amerika)
  + [Martinik](https://sk.wikipedia.org/wiki/Martinik) (Karibik)
  + [Réunion](https://sk.wikipedia.org/wiki/R%C3%A9union) (Indický oceán)
* španielske [Kanárske ostrovy](https://sk.wikipedia.org/wiki/Kan%C3%A1rske_ostrovy)
* španielske [exklávy](https://sk.wikipedia.org/wiki/Exkl%C3%A1va" \o "Exkláva) na marockom pobreží [Ceuta](https://sk.wikipedia.org/wiki/Ceuta" \o "Ceuta) a [Melilla](https://sk.wikipedia.org/wiki/Melilla" \o "Melilla)
* portugalské súostrovia [Azory](https://sk.wikipedia.org/wiki/Azory) a [Madeira](https://sk.wikipedia.org/wiki/Madeira).

BREXIT:

* [Spojené kráľovstvo](https://sk.wikipedia.org/wiki/Spojen%C3%A9_kr%C3%A1%C4%BEovstvo" \o "Spojené kráľovstvo), doterajší členský štát EÚ, konalo dňa [23. júna](https://sk.wikipedia.org/wiki/23._j%C3%BAn) [2016](https://sk.wikipedia.org/wiki/2016) referendum o členstve štátu v Európskej únii. Voliči hlasovali nadpolovičnou väčšinou 17,411 miliónov hlasov (51,9 %) za vystúpenie z únie, za zotrvanie v únii hlasovalo 48,1 % voličov. Novotvar *"brexit"* označuje z [angl.](https://sk.wikipedia.org/wiki/Angli%C4%8Dtina) Britain a [angl.](https://sk.wikipedia.org/wiki/Angli%C4%8Dtina) exit, britský odchod.
* Nasledujúce ráno 24. júna 2016 rezignoval vtedajší premiér [David Cameron](https://sk.wikipedia.org/wiki/David_Cameron" \o "David Cameron) a vo funkcii ho vystriedala ministerka vnútra [Theresa Mayová](https://sk.wikipedia.org/wiki/Theresa_Mayov%C3%A1" \o "Theresa Mayová).[[1]](https://sk.wikipedia.org/wiki/Eur%C3%B3pska_%C3%BAnia#cite_note-1)
* V roku 2017 začali oficiálne jednania Spojeného kráľovstva s orgánmi Európskej únie o podmienkach vystúpenia. V tejto súvislosti únia požaduje finančnú kompenzáciu a ostatné členské štáty sa snažia ujasniť podmienky ďalšieho voľného pracovného trhu, či pohybu obyvateľov medzi členskými a nečlenskými štátmi.