**Príbeh o kapitánovi**

Lodný denník

**Rok 1766**

„Od Kráľovskej geografickej spoločnosti som dostal úlohu – pozorovať Venušu popred Slnko, aby sme spresnili výpočty vzdialenosti medzi Slnkom a Zemou. Zjavne si mysleli, že som na to vhodný človek. Celé toto divadlo sa dá pozorovať na južnej pologuli a musíme sa dostať až na Tahiti. Astronómovia udali jeden dátum, kedy sme mali pozorovať vesmírne divadlo z lode – 3. jún 1769. Zohnali mi už aj posádku. Mali by sme to zvládnuť.“

**Rok 1768**

„Na lodi Endeavour (v preklade snaha, úsilie) s posádkou plnou nadšených vyrážame 25. augusta z prístavu Plymouth. Posádka ani netuší, aký je vlastne hlavný cieľ cesty. Prísne tajnú úlohu mi zverili medzi 4 očami ešte v Británii. Neviem, či je vhodné mlčať, aj tak sa to dozvedia. „

Zastavujeme na Madeire. Potrebujeme čerstvú vodu a doplníme zásoby kapusty.

Atlantik je pokojný, zakotvíme v tomto veľkom meste na pobreží Južnej Ameriky. Je tu rušno, počuť rytmy samby. Znova dopĺňame zásoby, potrebujeme viac ovocia a zeleniny. Posádka nesmie ochorieť. Zatiaľ nikto neochorel, zdá sa, že môj nápad zaberá. Dopĺňame ďalšiu kapustu.

Plavíme sa okolo Hornovho mysu. Vody sú búrlivejšie, asi prichádza búrka.

Konečne! Po 18 mesiacoch, čo sme vyplávali z Plymouthu sme dosiahli Tahity. Počasie nám praje. Zdá sa, že do júna zakotvíme tu

**3. jún 1769** – oficiálnu úlohu sme splnili. Venušu sme pozorovali a ja musím posádke oznámiť, že pokračujeme ďalej.

**13. júl 1769** – plavíme sa z Tahity a posádka už vie o našej skutočnej misii. Smerujme na juh – juhozápad

Objavili sme niečo nové –mnoho ostrovov. Smerujeme ďalej na západ

**6. október 1769** – priplávali sme k Novému Zélandu. Plánujem podrobne zmapovať všetko, čo zvládnem.

**apríl 1770**

dosiahli sme náš cieľ – našu tajnú misiu. Objavujeme východné pobrežie. Najali ma Briti, nazvem túto oblasť Nový Južný Wales.

Pokračujeme ďalej, cez koralový pás, hotová bariéra.

Plavba už je dlho pokojná, posádka je zdravá. Kotvíme v Indonézii, potrebujeme čerstvé zásoby. Kapusta sa míňa a nemá čo kvasiť.

**12. jún 1771** – priplávali sme domov. Misia bola úspešná.

Otázky:

1. Ako sa volá mesto v Južnej Amerike s rytmami samby, kde zakotvili?
2. Aký bol dátum, keď kapitán Cook s posádkou dosiahol Tahity?
3. Vďaka čomu posádka lode Endeavour neochorela?
4. Čo bolo tajnou misiou kapitána Cooka? Kam sa mali doplaviť?