**Pôdne rozbory a ich význam**

**Môžeme preveriť fyzikálne, chemické i biologické vlastnosti záhradnej pôdy. Najdôležitejšie je poznať jej pH hodnotu. V domácich podmienkach majú pôdy hodnotu pH od 4,0 až po 9,0. V poslednom čase sa pôdy stávajú kyslými. Pre záhradné porasty sú najvhodnejšie neutrálne zeminy.**

Agrochemické rozbory chránia pôdu v záhradke pred prehnojením a prevápnením. Umožňujú nám aplikovať hnojivá podľa potreby, a tak šetria naše peniaze. Pri aplikácii priemyselných hnojív nikdy nehnojíme šablónovite, ani odhadom. K tomu nás často navádzajú účelovo vyrábané hnojivá pre určité plodiny. Dávky hnojív musíme prispôsobiť nielen nárokom rastlín, ale aj zásobám živín v pôde. Záhradkári však podceňujú význam agrochemických rozborov. Kupovaním a aplikáciou viaczložkových hnojív zbytočne plytváme peniazmi. Platíme aj za živiny, ktorých je v pôde dostatok alebo aj nadbytok. Pôdna reakcia je dôležitá pre vápnenie kyslých pôd. Spravidla vápnime pôdy, ktoré majú pH nižšie ako 5,0.

**Priemernú vzorku pôdy** odoberáme z plochy s približne rovnakými pôdnymi podmienkami a rovnakým druhom pestovaných plodín do hĺbky:

* orná pôda (zelenina, poľné plodiny): 0 – 0,3m,
* ovocné stromy: 0 – 0,4m,vinič: 0 – 0,6m.

Jednotlivé pôdne vzorky (z nich vytvoríme priemernú vzorku) odoberieme najlepšie rýľom asi z 10 miest rozmiestnených šachovnicovite po celej skúmanej ploche. Rýľom vyhĺbime sondu (kolmú jamu) do hĺbky podľa plodiny.   
  
Zo vzniknutej kolmej steny potom rýľom „zrežeme“ podľa možnosti kompaktný list pôdy hrubý 2 – 5 cm. Bočné okraje pôdnej vrstvy na rýle väčším nožom odstránime, takže nám ostane hranolček pôdy široký 2 – 5 cm a príslušnej dĺžky. Takýchto asi 10 čiastkových vzoriek potom spolu dokonale premiešame, odstránime kamene a zvyšky rastlín.   
  
Priemernú vzorku pôdy potom necháme v tenkej vrstve voľne vyschnúť. Vysušenú zeminu rozdrvíme, preosejeme cez približne 2 mm sito a odoberieme z nej 0,3 kg. Túto vzorku pôdy zabalíme, označíme presnou adresou a číslom vzorky s vyplnenou objednávkou (žiadosťou) o rozbor a pod. a buď osobne ju doručíme alebo zašleme poštou podľa miesta bydliska na:   
Ústredný kontrolný a skúšobný ústav poľnohospodársky, odd. AVR,

* 833 16 Bratislava, Matúškova 2
* 061 09 Zvolen, ul. J. Kráľa 2223
* 041 39 Košice, Letná ul. 3

Na uvedených pracoviskách vykonajú rozbor pôdy a spolu s výsledkami zašlú aj odborný posudok na hnojenie v najbližšom období.  
  
Jednoduchý prieskum pôdy Vyššie množstvo vápnika spôsobuje kyslosť pôdy a jej hodnota pH je vyššia ako 7,5. Približnú hodnotu môžeme zistiť jednoduchou octovou skúškou.   
  
Na čistý tanier dáme trošku zeminy a kvapneme na ňu obyčajný ocot. Ak je v pôde vápnik, začne vzorka zeminy onedlho šumieť. Podobnú skúšku môžeme urobiť aj s lakmusovým papierikom. Zeminu necháme vylúhovať v odstátej vode.   
  
Do vody ponoríme lakmusový papierik a jej sfarbenie porovnáme so vzorkovníkom. Presnejší rozbor i s návodom na vylepšenie kvality však požadujeme od pôdoznaleckých organizácií.  
**-->  
Pôdna reakcia a jej určenie**  
Pre vývoj a rast rastlín v záhradke je dôležitým činiteľom reakcia pôdneho roztoku. Od nej závisia fyzikálne a biologické vlastnosti pôdy. Reakcia pôdneho roztoku je kyslá alebo alkalická, môže byť aj neutrálna.  
Reakciu vyjadrujeme hodnotou pH a to pH:

* 4,6 až 5,0 – silne kyslá,
* 5,1 až 5,5 – kyslá,
* 7,0 – neutrálna,
* 8,0 až 9,0 – alkalická,
* nad 9,1 – silne alkalická.

***Silne kyslá reakcia pôdy*** sa najčastejšie objavuje v trvale zamokrených pôdach, tieto pôdy majú nekvalitnú štruktúru.  
  
***Alkalické pôdy*** sú neštruktúrne, málo úrodné a v záhrade predstavujú nevhodné prostredie pre väčšinu pestovaných rastlín.  
  
Medzi typicky kyslomilné rastliny patria: azalky, rododendrony, vresy a vresovce, čučoriedky, brusnice, jedlé gaštany vápnomilné rastliny sú: chren, fazuľa, orech.  
  
Väčšine pestovaných rastlín – zelenine, ovocným drevinám a kvetom – vyhovuje neutrálna pôdna reakcia

**Ako zistíme, či máme v záhradke kyslú alebo alkalickú pôdu?**

Kyslosť pôdy stanovíme indikačnými reagenčnými papierikmi. Ak sa tieto vo výluhu pôdy vodou zafarbia načerveno, tak je pôda silno kyslá.   
  
**Žltá farba** značí slabo kyslú a **zelená** neutrálnu až alkalickú pôdu. Navyše alkalická pôda sa po nakvapkaní octu pokryje bublinkami.