**Španielsko– Baleárske ostrovy Španielsko**

* Popis

Baleárske ostrovy ležia v Stredozemnom mori východne od Španielska a tvoria jedno zo 17 španielskych autonómnych území. V ponuke cestovných kancelárií figurujú väčšie ostrovy ako sú Mallorca, Menorca, Ibiza a Formentera, ale nezabúdajme ani na menšie a turizmom nepohlcené ostrovčeky, ako je potápačský raj Cabrera. Baleáry si podmanili už starí Feničania, Gréci a Kartáginci. Za nadvlády Rimanov vznikali dnešné mestá Palma de Mallorca či Alcúdia a práve rímski osadníci začali pestovať dnes natoľko tradičné olivy.

Hlavné mesto: Palma de Mallorca má bohatú kultúru - s radom múzeí, kostolov, trhov a hradom Bellver.

Okrem historických pamiatok turisti navštevujú aj kvapľové jaskyne. Pôvodne v nich žili prví obyvatelia Baleár, ale neskôr slúžili ako úkryty pirátskych pokladov a bohatstva. Viac ako 4000 podzemným komplexom dominuje najväčšia podmorská jaskyňa v Európe Sa Gleda*., Dračia jaskyňa s podzemným jazerom v dĺžke 177 metrov a jaskyňa de Campanet s najkrajšou kvaplovou výzdobou.* *Nad nížinami na prevažnom množstve ostrovov vystupuje horské pásmo na severe Mallorcy s najvyšším vrcholom Puig Major (1445 m.n.m.).*

Pobrežie ostrovov lemujú romantické piesočné pláže, skalnaté útesy a priezračne modré osamotené zátoky. Slnečné počasie je len v zime prerušené častými zrážkami. Milovníci aktívnej dovolenky vyrážajú do hôr po svojich alebo v cyklistickom sedle.

Znak Baleárských ostrovů[](https://commons.wikimedia.org/wiki/File:Coat_of_Arms_of_Balearic_Islands.svg)

[](https://commons.wikimedia.org/wiki/File:Flag_of_the_Balearic_Islands.svg)  
Vlajka Baleárských ostrovů





