**Existencializmus**

Existencializmus Je jedným z najvýznamnejších smerov, ktorý charakterizuje myslenie 20. storočia. Táto filozofia v 50. a 60. rokoch minulého storočia vzbudila veľký ohlas nielen medzi filozofmi, ale i v širokej verejnosti a to nielen v rámci filozofického myslenia, ale i v oblasti literatúry, umenia a filmu. **Existencializmus vznikol v 20. rokoch minulého storočia. Ako predchodcovia sa uvádzajú F. M. Dostojevskij, Franz Kafka a ďalší, ale bezprostredným predchodcom bol Sören Kierkegaard, dánsky filozof a náboženský mysliteľ.** K jeho snahe vybudovať subjektívnu filozofiu života (zameranú na jednotlivca, jeho danú konkrétnu situáciu), sa hlásia všetci existencialisti. Od neho pochádzajú hlavné témy existencializmu, ako ľudská subjektivita, smrť, hrôza, úzkosť, osamelosť človeka, tragická situácia. Takmer všetkým existencialistom je spoločná náuka o úzkosti ako základnej skutočnosti bytia, o osamelosti človeka a nezrušiteľnej tragédii ľudstva. Ale nie všetkým je spoločný náboženský prvok, ktorý najlepšie umožňujú pochopiť tieto Kierkegaardove myšlienky. **Základné východiská Kierkegaardovej filozofie sú ale spoločné všetkým existencialistom.**

1. **Existencia je vždy individuálna existencia. Je to spôsob bytia vlastný človeku ako jednotlivcovi. Potiaľ je každá existenciálna filozofia „subjektívna“. Individuálnu existenciu nie je možné odvodzovať z ničoho ďalšieho.**
2. **Existencia je vždy existencia človeka. Je to spôsob bytia vlastný človeku.**
3. **Filozofia existencie je dynamická, svojou problematikou je spätá s časom, je bytím v čase.**
4. **Existenciálna filozofia sa zameriava na človeka ako jednotlivca. Pritom však nie je „individualistická“, to znamená, že jednotlivca neizoluje. Naopak, pretože človeka vždy vyhľadáva v konkrétnej situácii, v ktorej je spojený so svetom, sinými ľuďmi, nejaví sa človek nikdy izolovaný. Ľudské bytie je jedným bytím vo svete a je to vždy bytie s inými.**
5. **Myslenie existencialistov má blízko ku konkrétnemu prežívaniu, a preto pre jednotlivých existenciálnych filozofov bol podnetom ich filozofovania zvláštny, jedinečný „existenciálny zážitok“ (strach, smrť, utrpenie, hrôza, hnus, tragická situácia)**

**Ústrednou kategóriou existencializmu je existencia konkrétneho jedinca v čase a priestore, vo svete iných ľudí a vecí, neprehľadných a nepochopiteľných vzťahov, nepredvídateľných náhod. Tento svet mu pripadá cudzí, pretože si ho nemohol sám vybrať, bol do neho vrhnutý (narodený**) nezávisle na svojej vôli a paradoxne proti svojej vôli z neho musí odísť. Absurdita existencie sa prejavuje jednak v tom, že začína a končí v ničote, teda žijeme – aby sme zomreli, ale i v tom, že usilovne hľadáme zmysel a poriadok vo svete. Musíme sa rozhodovať a jednať, aj keď je nám budúcnosť neznáma. Produkujeme veci, vzťahy a inštitúcie, ktoré sa vymykajú kontrole a naopak nás ovládajú. **Žijeme v spoločnosti, obklopení ľuďmi, pohybujeme sa v dave a popritom sme osamotení, tým osamotenejší, čím väčší je dav, čím viac ľudí nás obklopuje.** Hovoríme, ale nepočúvame a nie sme počúvaní, namiesto dialógu vedieme navzájom nesúvisiace monológy a pokiaľ sme vôbec schopný jeden druhému načúvať, prikladáme týmto slovám rozdielne významy, takže namiesto komunikácie a dorozumenia je výsledkom konflikt. Z tohto hľadiska je takýto svet vnímaný ako nebezpečný až nepriateľský a ľudská existencia je považovaná za tragickú.

**Existencializmus sa líši aj svojim vzťahom k náboženstvu, náboženskú vetvu predstavuje filozofia G. Marcela, K. Jaspersa, druhú** vetvu „ateistickú“ predstavuje filozofia J. P. Sartra, ale tiež M. Heideggera.

**Náboženský existencializmus Kierkegaarda hovorí o 3 štádiách**, ktorými prechádza človek. **Prvé je estetické**, kde človek uprednostňuje zážitky, užívanie si života, radosť a slasť zo života. **V druhom štádiu prechádza etickým vývojom**, kde nadobúda zodpovednosť za svoju voľbu “buď alebo“. Človek slúži spoločenstvu no i tu sa dostáva do konfliktu so sebou samým.

Až v treťom štádiu sa človek úplne oslobodzuje**. Do tohto štádia sa nedostane každý.** Príkladom toho je Abrahámova voľba, ktorý zabije svojho syna, aby splnil Božiu vôľu. **V treťom religióznom postoji** Abrahám verí boku a splní jeho príkaz. Vo voľbe ľudské alebo božské víťazí božské. V tomto náboženskom postoji nemôžeme pochopiť etické normy, nerozumieme im ale ich rešpektujeme. Podľa patristického filozofa Tertlliana , ktorý povedal **„ Verím, i keď je to nezmyselné“.**

**Ďalším predstaviteľom náboženského existencializmu bol Francúz G. Marcel.**

**Najvýznamnejším predstaviteľom ateistického existencializmu bol J. Sartre.**

**Podľa neho existencia prechádza esenciu ( podstatu**). Človek existuje vo svete bez Boha. Človek je najprv existencia a až počas svojho života sa človek projektuje ( tvorí**). Človek sa snaží niečo zo seba urobiť, človek sa angažuje.** **Človek je slobodný a tým nesie neustále zodpovednosť z každé rozhodnutie . Máme zodpovednosť za seba i za iných. Z toho plynie úzkosť , strach.** Až v momente smrti je človek hotovým , dokonaným. Je podstatou, je niečím dokonaným, no to už prichádza smrť**. Z toho pre Sartra vyplýva celá absurdnosť života.**

2