**Gymnázium, snp 1, gelnica**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED2)*

**NAV-kat**

**UČEBNÉ OSNOVY**

**Osemročné štúdium – nižšie ročníky (TERCIA)**

Učebný plán Verzie č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **NÁBOŽENSKÁ VÝCHOVA - katolícka** | | | | |
| **Časový rozsah výučby** | |  | | | | |
|  | Ročník | 1. Prima | 2. Sekunda | 3. Tercia | 4. Kvarta | Spolu |
|  | Štátny vzdelávací program | 1 | 1 | 1 | 1 | 4 |
|  | Školský vzdelávací program | – | – | - | – | 0 |
|  | SPOLU | 1 | 1 | 1 | 1 | 4 |
| **Kód a názov odboru štúdia** | | 7902 J00 gymnázium | | | | |
| **Stupeň vzdelania** | | nižšie sekundárne vzdelanie ISCED2 | | | | |
| **Forma štúdia** | | denná | | | | |
| **Dĺžka štúdia** | | osemročná | | | | |
| **Vyučovací jazyk** | | slovenský jazyk | | | | |

**Charakteristika vyučovacieho predmetu:**

Keďže človek je z psychologického a sociologického hľadiska prirodzene bytosť náboženská, má potrebu smerovať k tomu, čo ho presahuje. Vyučovací predmet náboženská výchova má preto opodstatnenú úlohu v celistvom ponímaní výchovy v škole.

Vyučovací predmet náboženská výchova formuje v človeku náboženské myslenie, svedomie, náboženské vyznanie a osobnú vieru ako osobný prejav náboženského myslenia a integrálnej súčasti identity človeka. Ponúka prístup k biblickému posolstvu, k učeniu kresťanských cirkví a k ich tradíciám, otvára pre neho možnosť života s cirkvou.

Vyučovací predmet náboženská výchova sa zameriava na pozitívne ovplyvnenie hodnotovej orientácie žiakov tak, aby sa z nich stali slušní ľudia s vysokým morálnym kreditom, ktorých hodnotová orientácia bude prínosom pre ich osobný a rodinný život i pre život spoločnosti. Náboženská výchova je výchovou k zodpovednosti voči sebe, voči iným jednotlivcom i celej spoločnosti. Učí žiakov kriticky myslieť, nenechať sa manipulovať, rozumieť sebe, iným ľuďom a svetu, v ktorom žijú.

Výučba predmetu zároveň nadväzuje na ďalšie spoločenskovedné predmety, umožňuje žiakom ozrejmiť si morálny pohľad na mnohé témy otvorenej spoločenskej diskusie. Učí žiakov rozlišovať medzi tým, čo je akceptované spoločnosťou, a tým, čo je skutočne morálnym dobrom pre jednotlivca i pre celú spoločnosť.

**Ciele vyučovacieho predmetu**

Predmet náboženská výchova umožňuje žiakom:

* formulovať otázky týkajúce sa základných životných hodnôt, postojov a konania
* konfrontovať ich s vedecky a nábožensky (kresťansky) formulovanými pohľadmi na svet
* hľadať svoju vlastnú životnú hodnotovú orientáciu
* formovať svedomie
* prehlbovať medziľudské vzťahy cez skvalitnenie komunikácie
* spoznávať spôsoby komunikácie človeka s Bohom
* oceniť komunikáciu s Bohom prostredníctvom sviatosti, liturgického slávenia čítania Božieho slova
* rozvíjať kritické myslenie hodnotením pozitívnych aj negatívnych javov v spoločnosti a v cirkvi

**Ročníková téma: Dôstojnosť človeka.**

Mladý človek hľadá zmysel svojej existencie. Spoznávaním svojich pozitívnych a negatívnych vlastností objavuje v sebe Boha. Úlohou vyučujúceho je pomôcť dieťaťu objaviť v sebe hodnotu jeho dôstojnosti. Objav jeho jedinečnosti a dôstojnosti mu pomáha interiorizovať postoje a hodnoty a  uschopňuje ho k plnému prežívaniu osobného života a života v spoločnosti.

**Ročníkový symbol:** ŠATY

**Ročníkový cieľ:** Definovať pôvod práva človeka na život, dôstojnosť a úctu. Vnímať osobnú hodnotu človeka. Interiorizovať kresťanské postoje a hodnoty.

**Učebné zdroje:**, Metodická príručka katolíckeho náboženstva pre 8. ročník základných škôl – Dôstojnosť človeka.Spišská Nová Ves: KPKC, 2010

TTVP vypracovaný podľa rámcových učebných osnov predmetu náboženstvo/náboženská výchova, ktoré schválila Konferencia biskupov Slovenska dňa 30. októbra 2008 na svojom plenárnom zasadnutí na základe Zmluvy medzi Slovenskou republikou a Svätou Stolicou o katolíckej výchove a vzdelávaní.

|  |  |  |  |  |
| --- | --- | --- | --- | --- |
| **Téma** | **Obsahový štandard, podtéma** | **Výkonový štandard** | **Medzipredmetové vzťahy, prierezové témy** | **Metódy a formy práce** |
| **1.dôstojnosť človeka**  **5.hod** | **Obsahový štandard:**   * Sebapoznanie (jedinečnosť, objavenie svojej veľkosti) * Zodpovednosť za prijaté dary * Sebaprijatie, komplexy * Sebaúcta   **Názvy podtém:**  Úvodná hodina  Sebapoznanie  Zodpovednosť  Sebaprijatie, komplexy  Sebaúcta | **Žiak vie**   * vysvetliť pojmy sebaúcta, sebaprijatie a komplexy * uvedomiť si zodpovednosť za rozvíjanie svojich talentov * vyjadriť vlastný názor. * rozvíjať návyk vonkajších prejavov sebaúcty * eliminovať svoje komplexy * trénovať v pozitívnom sebahodnotení. | **Medzipredmetové vzťahy:**  DEJ, OBN, SJL  **Osobnostný a sociálny rozvoj:**  Žiak   * je schopný uvedomiť si potrebu sebapoznávania * je si vedomý svojich osobnostných kvalít * je citlivý a vnímavý na svoje nedostatky * prejavuje túžbu po osobnom raste | Ústne skúšanie  Práca v skupinách, tvorivé riešenie životných situácii, prezentovanie výsledkov, práca s pracovným listom. |
| **2. kto je človek**  **6. hod** | **Obsahový štandard:**  Ľudská dôstojnosť (Gn, )  Človek ako muž a žena (úcta k človeku, dôstojnosť muža a ženy, matriarchát, patriarchát, sexizmus)  Kresťanské chápanie rovnakej dôstojnosti muža a ženy pred Bohom  **Názvy podtém:**  Kto je človek  Úcta k človeku  Ľudská dôstojnosť  Pohľad na človeka v dejinách  Človek ako muž a žena  Kresťanský pohľad na dôstojnosť človeka | **Žiak vie**   * vysvetliť pôvod ľudských práv v židovsko-kresťanskej viere v jedného Boha * sformulovať pojem dôstojnosť človeka vo svetle viery a Svätého písma * oceniť kresťanský pohľad pri hľadaní a akceptovaní dôstojnosti človeka * prispieť k budovaniu dobrých vzťahov prejavením úcty každému človeku * opísať vnímanie muža a ženy v rôznych kultúrach a rôznych historických kontextoch a porovnať ho s kresťanským pohľadom * oceniť uskutočňovanie sociálnych rolí muža a ženy z pohľadu kresťanského ideálu * rozvíjať návyk vonkajších prejavov ohľaduplnosti a zdvorilosti voči opačnému pohlaviu | **Medzipredmetové vzťahy:**  DEJ, OBN, SJL, VYV  **Osobnostný a sociálny rozvoj:**  Žiak   * uvedomuje si túžbu po ľudskosti * je schopný vnímať rodové stereotypy * uvedomuje si kresťanské chápanie rovnakej dôstojnosti muža a ženy   **Multikultúrna výchova:**  Žiak   * je vnímavý na postavenie mužov a žien v rôznych kultúrach | Práca so svätým písmom, práca s odbornou literatúrou, výklad, práca s pracovným zošitom, riešenie úloh v pracovnom zošite, prezentovanie názorov.  test |
| **3. Ľudskosť**  **9. hod.** | **Obsahový štandard:**   * Odvrátená tvár ľudskosti (zneužívanie, manipulácia, vojna – v minulosti a dnes, problém „spravodlivých“ vojen) * Otázky o zmysle utrpenia, pochybnosť ako miesto komunikácie, Boh ukrytý v biede sveta (bol som hladný ....) * Božie kráľovstvo ako kráľovstvo pokoja * Ľudskosť (búranie predsudkov, tolerancia, Ježišov postoj k ľuďom na okraji) * Objavenie ľudskosti (vykúpenie – pozdvihnutie človeka)   **Názvy podtém:**  Odvrátená tvár ľudskosti  Vojna v minulosti a dnes  Zmysel utrpenia  Boh ukrytý v biede sveta  Božie kráľovstvo  Opakovanie  Ľudskosť, tolerancia  Ježišov postoj k ľuďom na okraji  Objavenie ľudskosti | **Žiak vie**   * položiť si otázky o príčinách a zmysle ľudského utrpenia a hľadať na ne odpoveď * na základe poznania dejinných súvislostí hľadať príčiny odvrátenej tváre ľudskosti * vnímať nebezpečenstvo náboženského fundamentalizmu, intolerancie a odsudzovania * prejaviť vonkajší skutok empatie voči iným * spoznať a odmietnuť manipuláciu | **Medzipredmetové vzťahy:**  DEJ, OBN, SJL, VYV  **Osobnostný a sociálny rozvoj:**  Žiak   * je pripravený pre tvorivé riešenie konfliktov * je schopný klásť si existenciálne otázky a hľadať na nich odpoveď * rozvíja postoj empatie   **Multikultúrna výchova:**  Žiak   * akceptuje rôzne kultúry a vierovyznania * je schopný vnímať zneužitie náboženstva pre manipuláciu | Práca s IKT, vyhľadávanie informácii, práca v skupinách, vyhľadávanie textov vo svätom písme, tvorivé dopĺňanie textov, prezentácia činnosti, pozeranie DVD – Misia, diskusia k filmu, hľadanie odpovedí na otázky. |
| **4. dôstojnosť a výkon**  **5. hod.** | **Obsahový štandard:**  „Mať“ alebo „byť“  Hodnota práce a dôstojnosť človeka  Cirkev slabých (etika chudoby a milosrdenstva v Cirkvi, sociálne učenie Cirkvi)  Utrpenie – sviatosť pomazania chorých  **Názvy podtém:**  Mať alebo byť  Hodnota práce  Veľkonočné obdobie  Cirkev slabých  Sv. pomazania chorých | **Žiak vie**   * vymenovať dôsledky posudzovania hodnoty človeka na základe iba jeho výkonu * porovnať Ježišov zákon lásky so sociálnymi zákonmi modernej spoločnosti * integrovať hodnoty milosrdenstva do sústavy hodnôt sociálneho cítenia spoločnosti i jednotlivca * nadchnúť sa pozitívnymi vzormi z dejín Cirkvi * vytvoriť zákony „svedectva lásky“ obohacujúce spoločnosť (štát, mesto, školu, triedu). | **Medzipredmetové vzťahy:**  DEJ, OBN, SJL, VYV    **Mediálna výchova:**   * osvojuje si kritický prístup k informáciám   **Osobnostný a soc. rozvoj:**   * vie rozlíšiť postoj mať alebo byť a je otvorený pre životný postoj „byť“ * osvojuje si kresťanský postoj na hodnotu človeka, ktorá nezávisí od jeho výkonu * je vnímavý na utrpenie človeka | Návšteva kostola – poznávanie veľkonočných symbolov, práca so sv. písmom, prezentácia sviatosti pomazania chorých, práca s IKT, vyhľadávanie informácii. |
| **5. kultúra života**  **7. hod** | **Obsahové štandardy:**  Kultúra – rozvoj človeka, rozvoj ľudskej spoločnosti  Hodnoty kultúry života a kultúry smrti (liberalizmus – relativizmus hodnôt, konzervativizmus – ochrana hodnôt)  Ľudskosť – kresťanský ideál (kresťanské vzory)  **Názvy podtém:**  Kultúra rozvoj človeka  Kultúra rozvoj spoločnosti  Hodnoty kultúry života a smrti  Ochrana hodnôt  Ľudskosť – kresťanský ideál  Kresťanské vzory  Opakovanie | **Žiak vie**   * zdôvodniť prínos kresťanských hodnôt pre súčasnú kultúru * na podklade Svätého písma posúdiť hodnotu človeka od počatia po prirodzenú smrť * uvedomiť si kresťanské hodnoty integrované v spoločnosti * akceptovať a preferovať život ako hodnotu * zostaviť škálu osobných hodnôt (môj rebríček hodnôt) * porovnať spoločenský prínos kresťanských hodnôt pre spoločnosť v porovnaní s prioritami liberalizmu * podľa zostaveného rebríčka hodnôt v modelových situáciách demonštrovať ich vonkajšie prejavy | **SSSSOOsobnostný a sociálny rozvoj:**  Žiak   * je pripravený stotožniť sa s hodnotami života   **Mediálna výchova:**  Žiak   * je schopný kritického posúdenia liberalizmu ako relativizácie hodnôt | Prezentácia osobnosti Jána Pavla II, pozeranie dokumentu – Ján Pavol II – svedok nádeje, diskusia o filme, práca v skupinách, práca v pracovných zošitoch, vytváranie projektu, prezentácia projektov. |

**Hodnotenie premetu**

Predmet náboženská výchova sa v 8. ročníku klasifikuje. Pri priebežnej klasifikácii učiteľ hodnotí očakávané výstupy stanovené vo výkonnom štandarde v príslušnom ročníku, alebo v cieľoch učebných osnov, prípravu na vyučovanie, riešenie teoretických a praktických úloh.

Pri súhrnnej klasifikácii sa hodnotí:

1. Učebné výsledky žiaka, ktoré dosiahol vo vyučovacom predmete v súlade s požiadavkami vymedzenými v učených osnovách.
2. Osvojené kľúčové kompetencie.
3. Stupeň tvorivosti a samostatnosti prejavu.
4. Osvojenie potrebných vedomostí, skúseností, zručností a ich tvorivú aplikáciu.
5. Usilovnosť a vzťah žiaka k činnostiam v edukačnom procese.
6. Snahu o rozvoj svojich kompetencií.

V školskom vyučovacom predmete náboženská výchova sa nehodnotí účasť na liturgickom slávení v Cirkvi, nakoľko školské vyučovanie náboženskej výchovy je ponuka pre život s Cirkvou a nie kontrola života s Cirkvou. Nehodnotí sa postoj k Bohu ale k edukačnému procesu v predmete.