**Gymnázium, snp 1, gelnica**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED2)*

**RUJ-2CJ**

**UČEBNÉ OSNOVY**

**Štvorročné štúdium / Osemročné štúdium – vyššie ročníky**

**(1.roč./KVINTA)**

Učebný plán Verzie č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | | **Ruský jazyk (2. cudzí jazyk)– úroveň A1 (začiatočníci)** | | | | |
| **Časový rozsah výučby** | | |  | | | | |
|  | Ročník | | 1./ Kvinta | 2./ Sexta | 3./ Septima | 4./ Oktáva | Spolu |
|  | Štátny vzdelávací program | | 3 | 3 | 3 | 3 | 12 |
|  | Školský vzdelávací program | | - | – | - | – | 0 |
|  |  | – | – | – | – | 0 | 0 |
|  |  | – | – | – | – | 0 | 0 |
|  | SPOLU | | 3 | 3 | 3 | 3 | 12 |
| **Kód a názov odboru štúdia** | | | 7902 J00 gymnázium | | | | |
| **Stupeň vzdelania** | | | vyššie sekundárne vzdelanie ISCED 3A | | | | |
| **Forma štúdia** | | | denná | | | | |
| **Dĺžka štúdia** | | | štvorročná | | | | |
| **Vyučovací jazyk** | | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry ruskofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v 1. ročníku a kvinte je zamerané na osvojenie si 4 komunikačných zručností na základnej úrovni: čítanie, počúvanie, ústny prejav a písomný prejav tak, že žiak porozumie známym každodenným výrazom a najzákladnejším frázam, dohovorí sa jednoduchým spôsobom a dokáže opísať osoby, veci a javy. Žiaci týchto ročníkov si taktiež osvoja základy gramatických štruktúr a najnevyhnutnejšiu slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v ruskom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Vyučovanie ruského jazyka v 1. ročníku a kvinte je realizované s 3 hodinovou týždennou dotáciou. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou, alebo v počítačovej miestnosti.

Ruský jazyk pri výučbe využíva aj poznatky z iných vyučovacích predmetov, ako napr. ITK- písanie textov v o WORDe, príprava prezentácií v PowerPointe, vyhľadávanie informácií na web stránkach; z geografie- reálie o rusky hovoriacich krajinách; z HUV- počúvanie a spev piesní; z VV- kreslenie, nalepovanie, vystrihovanie, koláž; z ETV- základy slušného správania a etikety; zo SLJ- preklad, štylistika a porovnávanie ruského jazyka s rodným jazykom. Do výučby sú zaradené poznatky z prierezových tém, ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia a Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Ruský jazyk má vysoké špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie ruského jazyka má teda poskytnúť pevný základ na úspešné uplatnenie sa žiakov v osobnom živote a v profesii. Preto základným princípom jazykového vzdelávania na báze kompetencií je zabezpečiť, aby učiaci sa:

* Dokázal riešiť každodenné životné situácie v cudzej krajine a v ich riešení pomáhal cudzincom, ktorí sú na návšteve v jeho krajine,
* Dokázal vymieňať si informácie a nápady s mladými ľuďmi a dospelými, ktorí hovoria iný jazykom a sprostredkúvajú mu svoje myšlienky a pocity v jazyku , ktorý si učiaci sa osvojuje,
* Viac a lepšie chápal spôsob života a myslenia iných národov a ich kultúrne dedičstvo.

**Špecifikácia cieľov:**

* umožniť žiakom vytvoriť si pozitívny vzťah k učeniu sa cudzieho jazyka
* naučiť žiakov komunikovať na základnej úrovni
* vytvoriť žiakom pevný základ potrebný na splnenie náročnejších úloh v ďalšej časti vzdelávacieho procesu.

Špecifikácia cieľov zahrňuje: počúvanie, ústny prejav (hovorenie), čítanie, písomný

prejav (prácu so slovnou zásobou a slohotvorné činnosti- práca s projektom).

**Počúvanie s porozumením**

Počas **1. ročníka a kvinty** je potrebné osobitne zdôrazniť starostlivý rozvoj

posluchových zručností. Žiaci majú byť schopní:

• dokázať rozoznať známe slová a najzákladnejšie slovné spojenia týkajúce sa ich

samých, ich rodiny a bezprostredného konkrétneho okolia, keď ľudia hovoria pomaly a

jasne,

• rozumieť, ak sa hovorí veľmi pomaly a pozorne, a ak dlhšie pauzy poskytujú čas na

pochopenie zmyslu,

• rozumieť jednoduchým pokynom, ktoré sú pomaly a zreteľne adresované a dokážu

porozumieť krátkemu jednoduchému popisu cesty.

V týchto ročníkoch je potrebné zdôrazniť prípravu nielen citlivého ucha na správnu

výslovnosť jednotlivých slov, ale aj na rytmus, prízvuk a na intonáciu súvislej

výpovede.

Schopnosť vyrovnať sa s určitým stupňom neistoty vo vnímaní jazykového prejavu je dôležitá zručnosť v prvých fázach učenia sa cudzieho jazyka. V tomto období nemožno očakávať od žiakov, že porozumejú rýchlu hovorovú reč, hoci by už mali byť schopní zachytiť špecifickú informáciu aj takýchto prejavov.

**Ústny prejav**

Počas **1. ročníka a kvinty** majú žiaci komunikovať v cieľovom jazyku prostredníctvom ustálených fráz a konverzačných zvratov. Má sa im dať možnosť vypočuť si slová a slovné spojenia veľakrát predtým, ako ich budú sami používať. Postupne sa má ich schopnosť hovoriť rozšíriť a prehĺbiť natoľko, že žiakom umožní komunikovať nezávislejšie a tvorivejšie.

Majú v obmedzenej miere:

* dokázať komunikovať jednoduchým spôsobom za predpokladu, že ich partner v komunikácii je pripravený zopakovať alebo preformulovať svoju výpoveď pri pomalšom tempe reči, a že im pomôže sformulovať, čo sa pokúša povedať,
* dokázať klásť a odpovedať na jednoduché otázky z oblasti ich základných potrieb alebo neznáme témy,
* používať jednoduché zdvorilostné formulácie ako pozdrav, lúčenie, opýtať sa niekoho ako sa má,
* vedieť predstaviť seba a iných a reagujú, keď ich predstavujú,
* rozumieť každodenným výrazom, ktoré sú zamerané na uspokojenie jednoduchých konkrétnych komunikačných potrieb a vedia reagovať na jednoduché informácie, o ktorých sa dozvedia.
* rozumieť otázkam a pokynom, jednoduchému opisu cesty, vedia niekoho o niečo požiadať a niekomu niečo oznámiť.
* majú byť schopní konverzovať o bežných témach svojho života /denný program, rodina, škola, priatelia, voľný čas, záujmy na základnej úrovni.

Žiaci sa majú tiež naučiť jazyk každodenných transakcií, napr. nákupy, časové údaje, smerová orientácia.

**Čítanie**

Od začiatku programu žiaci majú byť vedení k nácviku čítania zisťujúceho hlavnú myšlienku, čítania zisťujúceho špecifickú informáciu aj k intenzívnemu podrobnému čítaniu. Mali by sa stretnúť s rôznymi typmi textov napr. poviedok, listov, kníh atď. Majú porozumieť jasné jednoduché texty o vhodných témach a v štýle primeranom ich veku a záujmom.

Učiaci sa dokážu:

* rozumieť známym menám, názvom, slovám a veľmi jednoduchým vetám
* rozoznať základné slovné spojenia v jednoduchých oznamoch
* pri jednoduchšom informačnom materiály urobiť predstavu o obsahu
* rozumieť krátkemu jednoduchému písomnému popisu cesty.

**Písomný prejav**

Učiaci sa dokážu:

• napísať krátky osobný list alebo pohľadnicu, napríklad pozdrav z dovolenky,

• vyplniť jednoduché registračné formuláre s osobnými údajmi ako meno, štátna

príslušnosť, adresa, telefón a podobne,

• napísať jednoduché slovné spojenia a vety o sebe a iných ľuďoch, o tom kde žijú ačo robia,

• vedia si písomne vyžiadať informácie alebo ich podať ďalej,

• vedia napísať jednoduché slovné spojenia alebo vety a použiť v nich spojovacie

výrazy ako„a“, „ale“ alebo „pretože“.

Pri vyučovaní cudzieho jazyka je veľmi dôležité využívanie projektovej práce. Poskytuje žiakom možnosť jednoducho a tvorivo vyjadriť svoje myšlienky a názory a predovšetkým umožňuje činnostné vyučovanie. Podporuje všestranný rozvoj osobnosti, učí žiakov spolupracovať i pracovať samostatne, preberá zodpovednosť za všetky výsledky svojej práce. Projekty poskytujú príležitosť na uplatnenie širokých medzipredmetových vzťahov.

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

**Všeobecné kompetencie**

• získavať uvedomelo nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia pri osvojovaní si cudzieho jazyka,

• opísať rôzne stratégie učenia s cieľom pochopiť ich a používať,

• pochopiť potrebu vzdelávania sa v cudzom jazyku,

• dopĺňať si vedomosti a rozvíjať rečové zručnosti, prepájať ich s poznaným, systematizovať

ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho

rozvoja,

• udržať pozornosť pri prijímaní poskytovaných informácií,

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• využívať dostupné materiály pri samostatnom štúdiu,

• byť otvorený kultúrnej a etnickej rôznorodosti.

**Kompetencie k učeniu:**

* žiaci vyberajú a využívajú vhodné spôsoby a metódy pre efektívne učenie
* využívajú vedomosti v situáciách, v ktorých čelia novým jazykovým situáciám
* poznávajú zmysel a cieľ učenia v jazykových situáciách s ohľadom na vplyv spoločenských podmienok
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia

Postup: Učiteľ vhodne motivuje žiakov k využívaniu odhodlanosti a schopnosti v komunikačných situáciách, zadáva také úlohy a postupy, pri ktorých žiaci sami vyhľadávajú informácie a kombinujú ich, vedie žiakov k overovaniu výsledkov, vedie žiaka k vnímaniu a používaniu cudzieho jazyka ako mnohotvárneho prostriedku k spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

**Kompetencie k riešeniu problémov**

* žiaci vnímajú najrôznejšie problémové situácie s jazykom používaným odlišnými kultúrami
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za pomoci vhodných spôsobov riešenia
* myslia kriticky s ohľadom na situáciu a obmedzenia, za ktorých komunikácia prebieha

Postup: Učiteľ umožňuje voľný prístup k informačným zdrojom, vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť, zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov, podporuje využitie IKT vo výučbe, a to vyhľadávanie informácií na Internete, precvičovanie učiva na cvičeniach, riešenie testov, počúvanie piesní a čítanie krátkych zábavných textov.

**Kompetencie komunikatívne**

* žiaci komunikujú na základe osvojených jednoduchých hovorových a frazeologických štruktúr v bežných situáciách každodenného života
* žiaci v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku

Postup: Učiteľ navodzuje komunikačné situácie zodpovedajúce záujmom, vedomostiam, skúsenostiam žiakov, precvičuje nielen pohotové, ale i správne reakcie v daných situáciách.

**Kompetencie sociálne a personálne**

* žiaci pracujú v skupinách
* sú schopní sebakontroly
* rešpektujú názory ostatných

Postup: Učiteľ motivuje žiakov k argumentácii, vedie žiakov k sebahodnoteniu podľa vymedzených kritérií, vedie žiakov k vnímaniu vlastného pokroku, pobáda žiakov k aktívnej diskusii a k obhájeniu vlastného stanoviska adekvátnou argumentáciou, vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

**Kompetencie občianske**

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup: Učiteľ vedie žiakov k prezentácii ich myšlienok a názorov, vedie žiakov k vzájomnému počúvaniu sa, vedie žiakov k diskusii, nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali postupy druhých, zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny,nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

**STRATÉGIA VYUČOVANIA**

Pri vyučovaní ruského jazyka v príme sa používajú rôzne metódy a formy práce ako prostriedky motivácie a usmernenia žiakov, s ohľadom na vek prevládajú jednoduché metódy s princípom názornosti.

Z relevantných metód použijeme:

* *Podľa zdroja poznania:* 
  + Slovné metódy: výklad, vysvetľovanie, rozhovor, diskusia a dramatizácia
  + Písomné metódy: písomné práce-( písanie pohľadnice, listu, opis) a práca s textom- dopĺňanie chýbajúcich informácií, spájanie, výber z možností
  + Demonštračné metódy
  + Praktické metódy- nácvik zručností
* *Podľa miery samostatnosti žiaka:* 
  + Oznamovacie
  + Problémové
  + Tvorivé
* *Podľa fázy vyučovacieho procesu:* 
  + Motivačné: rozcvička, rolová hra
  + Fixačné: opakovanie učiva, súťaž
  + Expozičné: projekt
  + Diagnostické: test
* *Podľa spôsobu interakcie:* 
  + Frontálne- skúšanie
  + Dialogické- rozhovory
  + Skupinové- tvorba plagátu
  + Individuálne- opis, riešenie úloh a cvičení

**KLASIFIKÁCIA A HODNOTENIE**

KLASIFIKÁCIA A HODNOTENIE PREDMETU CUDZÍ JAZYK

Na vyučovacích hodinách cudzieho jazyka budeme ako podklady na hodnotenie a klasifikáciu výchovno-vzdelávacích výsledkov žiaka používať najmä tieto metódy, formy a prostriedky:

1. sústavné **pozorovanie výkonov** žiaka, jeho aktivity na hodine a pripravenosť na vyučovanie
2. **písomné previerky**
3. **ústne odpovede**
4. **iné hodnotenie činnosti žiaka**- **odporúčané,** napr. hodnotenie projektu, referátu, grafickej alebo praktickej úlohy), systém plusov a mínusov

Pri hodnotení cudzích jazykov budeme rozlišovať hodnotenie u študentov, korí si zvolili daný jazyk ako 1. alebo 2.CJ.

*HODNOTENIE pri 2.CJ (2,3, alebo 4 hodinová dotácia)*

**Minimálne 5 známok za polrok:**

1 ústna odpoveď s váhou 1

2 testy s váhou 2

1 slohová práca s váhou 2

1 vlastná tvorivá činnosť ( prezentácia, referát, projekt...)

Odporúčané hodnotenie: tvorivosť žiaka, pozorovanie aktivity alebo pasivity žiaka, pripravenosť na vyučovaciu hodinu, domáce úlohy

**Stupnica hodnotenia písomných previerok, testov a slovnej zásoby na cudzom jazyku- platí aj pre 1. CJ aj pre 2. CJ**

100 – 90 % výborný,

89 – 80 % chválitebný,

79 – 65 % dobrý,

64 – 50 % dostatočný,

49 – 0 % nedostatočný.

**Stupnica hodnotenia písomných slohových prác v cudzom jazyku**

**- platí aj pre 1. CJ aj pre 2. CJ**

100 – 90 % výborný,

89 – 75 % chválitebný,

74– 50 % dobrý,

49 – 30 % dostatočný,

29 – 0 % nedostatočný.

Záverečné hodnotenie (polročné, koncoročné) sa vypočíta ako vážený priemer zo známok. V prípade nerozhodnej výslednej známky sa bude prihliadať predovšetkým na náročnejšie písomné práce a aktivitu žiaka.

Žiak je **povinný napísať všetky písomné práce** v danom klasifikačnom období, ktoré stanoví vyučujúci. Ak žiak nenapíše písomnú prácu v riadnom termíne z objektívnych dôvodov, môže ju napísať v náhradnom termíne a to podľa dohody s vyučujúcim. Žiak, ktorý nedosiahol svojou neprítomnosťou minimálny počet známok bude dodatočne preskúšaný po návrate z PN, aby stanovený počet známok získal.

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky, e-beam tabuľa.

Konkrétne pre tento ročník používame tieto zdroje z uvedenej prílohy:

|  |  |  |  |
| --- | --- | --- | --- |
|  | RADUGA 1 | | 2011 |
| Kolektív autorov | Rusko-slovenský a slovensko-ruský slovník | | Lingea 2008 |
| BusyBee – Obrázkové karty | | JuveniaEducationStudio, 2005 | |

**OBSAH VZDELÁVANIA**

**1.ročník +kvinta úroveň A1**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  Hodnotenia |
| **Téma** | **Pojmy** | **Spôsobilosti** |
| 1. **Úvod do štúdia RUJ**   **5 hodín**   1. **Človek na cestách**   10 hodín  **III. Náš domov**  10 hodín   1. **Uprostred multikultúrnej spoločnosti**   **10 hodín**  **V. Rodina s spoločnosť**  5 hodín  **VI. Ľudské telo, starostlivosť o zdravie**  **10 hodín**  **VII. Človek na cestách**  **10 hodín**  **VIII. Rodina**  **Človek a Príroda**  **15 hodín**  **IX. Človek a príroda**  **5 hodín**  **X. Vzdelávanie a práca**  **6 hodín**  **XI. Voľný čas a záľuby**  **2 hodiny**  **XII. Komunikácia**  **3 hodiny**  **XIII. Obliekanie a móda**  **4 hodiny**  **XIV. Výživa a zdravie**  **4 hodiny** | RUŠTINA VO SVETE  PREDSTAVOVANIE SA  INŠTRUKCIE V TRIEDE  POZDRAVY  FRÁZY PRI ROZLÚČKE  RODINA  *Prierezové témy: Osobnostný rozvoj- pestovať kvalitné medziľudské vzťahy v rodine*  DOMOV A BÝVANIE  MÔJ DOM, BYT, MESTO  ZARIADENIE BYTU  DOMOV A JEHO OKOLIE  BÝVANIE V MESTE A NA DEDINE  *Prierezové témy: Multikultúrna výchova- rozvíjať poznanie rozličných tradičných a nových kultúr a akceptovať kultúrnu rozmanitosť*  OSOBNÉ ÚDAJE  DNI V TÝŽDNI  OBĽÚBENÝ DEŇ  MULTIKULTÚRNA SPOLOČNOSŤ    KAMARÁTI- opis  TELEFONOVANIE  ČLENOVIA RODINY- opis, PRÍBUZNÍ A SÚRODENCI  *Prierezové témy: Tvorba projektu a prezentačné zručnosti- vedieť prezentovať svoje názory*  ČLOVEK A PRÍRODA  *Enviromentálna výchova- podporovať aktívny prístup k tvorbe a ochrane životného prostredia*  POVOLANIA V RODINE  MOJE BUDÚCE POVOLANIE  ŠKOLA A ROZVRH HODÍN  UČEBNÉ PREDMETY  VYBAVENIE V TRIEDE  ŠKOLY V RUSKU  *Multikultúrna výchova- spoznať svoju kultúru a iné kultúry, rozvíjať poznanie rozličných tradičných a nových kultúr a akceptovať kultúrnu rozmanitosť*  ZÁĽUBY ČLENOV RODINY  AKTIVITY MLÁDEŽE  DENNÝ REŽIM  VOĽNÝ ČAS- záľuby, knihy a čítanie, rozhlas, hudba , televízia, Internet, kultúra a jej vplyv na človeka, umenie a rozvoj osobnosti, šport  *Prierezové témy: Ochrana života a zdravia- formovať vzťah žiakov k problematike ochrany svojho zdravia a života, zdravia a života iných ľudí; formovať predpoklady na dosiahnutie vyššej telesnej zdatnosti a celkovej odolnosti organizmu,*  *Tvorba projektu a prezentačné zručnosti, Osobnostný rozvoj- rozvíjať sociálne zručnosti potrebné pre život a spoluprácu,*  LISTY  INZERÁTY  INTERNET- mail , chat  PÍSANIE ADRIES  *Mediálna výchova- formovať schopnosť detí kriticky posudzovať mediálne šírené posolstvá, schopnosť uvedomovať si negatívne mediálne vplyvy na svoju osobnosť*  OBLIEKANIE- základné druhy oblečenia  NAKUPOVANIE OBLEČENIA  ZELENINA  OVOCIE, MASO, NÁPOJE, STRAVOVACIE NÁVYKY  *Prierezové témy: Tvorba projektu* | Fonetické symboly- odlišnosti so slovenčinou,  ruská abeceda-azbuka  Ruské zvuky, prízvuk – prízvučné a neprízvučné slabiky  Osobné zámená, privlastňovacie zámená  Sponové sloveso byť-oznamovacia veta, zápor  Základné frázy.  **Slovná zásoba: Rodina a spoločnosť**  ***Osobné údaje, vzťahy v rodine***  Tvrdé a mäkké spoluhlásky, výslovnosť č, š, mäkký znak, tvrdý znak, jery  Intonácia opytovacej vety, odpovedí.  Písmená tvarovo zhodné a významovo odlišné so slovenčinou  Číslovky do 10- počítanie  Bydlisko- mesto, dedina, krajina  Oslovenia osôb, pozdravy v rôznych situáciách, ruské mená a ich skratky  Určovanie hodín- celá hodina  Čítanie a písanie jednoduchého textu.  **Slovná zásoba:** Domov a bývanie- môj dom, zariadenie bytu  **jazyky, národnosti, vek, narodenie**  pohyblivý prízvuk, výslovnosť  písmená ju, jo, je  intonácia  číslovky od 10 do 20   opytovacie zámená- kto, kde, koľko, ako  Zisťovacie otázky  Sloveso vedieť a hovoriť- časovanie  **Slovná zásoba:** osobné údaje, ľudské telo- fyzické charakteristiky, cudzie jazyky, sviatky  Vek , vzťahy  Práca so slovníkom  Prídavné meno vo vete  Sloveso telefonovať, učiť sa  Sloveso mať a jeho o  Ukazovacie zámená, Výslovnosť samohlások  Číslovky od 20 do 100 (desiatky a stovky, telefónne čísla)  Prítomný a budúci čas slovesa byť  **Slovná zásoba-**  Doprava a cestovanie, dopravné prostriedky  Povolania členov rodiny, vzťahy  práca s bilingválnym slovníkom  zápor vo vetách  množné číslo od čísloviek  Čítanie s porozumením: Rodiny v Rusku, reprodukcia krátkeho textu, preklad do slovenského jazyka  **Slovná zásoba:**  Zvieratá, rastliny, počasie  Slovesá pracovať, stať sa, chcieť, učiť sa, páčiť sa - časovanie  Výslovnosť v prevzatých slovách  7. pád j.č. podstatných mien  4. pád osobných zámen  Čítanie s porozumením, samostatné čítanie  Dialógy  **Slovná zásoba:**  Povolania- mužské, ženské, škola  Sloveso mať rád, hovoriť, čítať, hrať, zaujímať sa, chodiť a zápor *ne* pred slovesom  Počúvanie s porozumením  **Slovná zásoba:**  Voľný čas, záľuby  Zvratné slovesá- výslovnosť a pravopis  Počúvanie s porozumením  Dialógy  Skloňovanie osobných zámen  Preklad do ruského jazyka  Časovanie slovies  Opis oblečenia podľa obrázkov  Dialógy v obchode  Monológ – moje obľúbené jedlá  Zdravé a nezdravé stravovanie- písomný prejav | **S1**Nadviazať kontakt v súlade s komunikačnou situáciou- upútať pozornosť, pozdraviť, odpovedať na pozdrav, rozlúčiť sa, zdvorilostné frázy pri predstavovaní, poďakovať, vyjadriť uznanie  **S17** Reagovať pri prvom stretnutí: Predstaviť seba a priateľa  Reagovať na predstavenie niekoho  Privítať, predniesť prípitok  **S2** Vypočuť si a podať informácie  Informovať sa, potvrdiť, odpovedať na žiadosť  **S6** Vyjadriť svoju schopnosť – vyjadriť vedomosti, poznatky, zistenia, vyjadriť neznalosť, vyjadriť svoju schopnosť vykonať nejakú činnosť  **S 8** Vyjadriť očakávania a reagovať na ne: vyjadriť nádej, sklamanie, strach, ubezpečiť, vyjadriť úľavu a spokojnosť, posťažovať si  **S 19** Telefonovať- začať, udržiavať, ukončiť telefónny rozhovor  **S 15** Reagovať na niečo v budúcnosti: adresovať svoje želanie, dodať odvahu, podporiť, poradiť, varovať pred niekým, niečím  **S 10** Reagovať vo vyhrotenej situácii: vyjadriť hnev, zlú náladu, reagovať na hnev, zlú náladu, urážať, nadávať  **S 24** Uistiť sa v rozhovore, že moje slová boli pochopené, opraviť sa, vrátiť sa k rozhovoru  **S 7** Vnímať a prejavovať svoje city: vyjadriť radosť, šťastie, smútok, sympatie, fyzickú bolesť, utešiť podporiť, dať odvahu  **S 16** Gratulovať, kondolovať  **S 3** Vybrať z ponúknutých možností  Opísať a identifikovať, opraviť, korigovať  **S 11** Stanoviť, oznámiť, prijať pravidlá alebo povinnosti: vyjadriť príkaz, zákaz, získať povolenie, súhlas, dať súhlas, odmietnuť, zakázať, vyhrážať sa, sľúbiť  **S 12** Reagovať na nesplnenie pravidiel alebo povinností: obviniť, priznať sa, ospravedlniť sa, vyčítať  **S 16** Reagovať na niečo, čo sa udialo v minulosti: spomenúť si na niečo, vyjadriť, že som na niečo zabudol, pripomenúť  **S4**Vyjadriť svoj názor  Dať súhlas a odmietnuť  Predstaviť svoj vkus, presvedčenie, vzdor, protestovať  **S9**Predstaviť svoje záľuby a vkus  Vyjadriť, že niečo mám/nemám rád  Vyjadriť svoj názor, preferenciu  Vybrať si z ponúkaných možností  Vypočuť si a podať informáciu  **S 13** Reagovať na príbeh, udalosť  Vyjadriť nezáujem, prekvapenie, záujem,  **S 18**Korenšpondovať: začať list, ukončiť list  Dokázať vyplniť jednoduché registračné formuláre s osobnými údajmi – meno, št. príslušnosť, adresa, telefón a pod.  **S5**Vyjadiť svoju vôľu: želania, túžby, plány  **S 14** Ponúknuť a reagovať na ponuku, žiadať od niekoho niečo, odpoveď na žiadosť, ponúknuť pomoc, navrhnúť a odpovedať na návrh  **S 20** Vymieňať si názory- začať rozhovor, ujať sa slova v rozhovore, vypýtať si slovo | Ústne skúšanie  Ústna pochvala  Ústne skúšanie  5 minútovka- slovná zásoba  Ústna pochvala 5 minútovka- slovná zásoba  Ústne skúšanie  Ústna pochvala  **Preklad**  Test dopĺňanie do medzier  **projektová práca: moja rodina**  diktát  ústne skúšanie  **projektová práca: záľuby**  PH: Ústne skúšanie  5 minútovka- slovná zásoba  **Projekt: voľný čas**  Ústne skúšanie  Test- opakovanie- výber z možností  **Sledovanie DVD v ruštine a diskusia**  **Prezentácia- zhrnutie učiva**  **Tvorenie plagátu- skupinová práca** |