**UČEBNÉ OSNOVY**

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ANGLICKÝ JAZYK** | | | | |
| **Časový rozsah výučby** | |  | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 4 | 4 | 4 | – | – |
|  | Školský vzdelávací program | 0 | 1 | 1 | – | – |
|  | SPOLU | 4 | 5 | 5 | – | – |
| **Kód a názov odboru štúdia** | | 7902 500 gymnázium | | | | |
| **Stupeň vzdelania** | | vyššie sekundárne vzdelanie ISCED 3A | | | | |
| **Forma štúdia** | | denná | | | | |
| **Dĺžka štúdia** | | štvorročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v treťom ročníku je zamerané na ďalšie rozvíjanie 4 komunikačných zručností : čítanie, počúvanie, ústny prejav a písomný prejav tak, že žiak porozumie známym každodenným výrazom a základným frázam, dohovorí sa jednoduchým spôsobom a dokáže primerane opísať osoby, veci a javy. Študenti si taktiež osvoja základy nových gramatických štruktúr a nevyhnutnú slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Vyučovanie anglického jazyka v 3. ročníku u pokročilých je realizované s 5 hodinovou týždennou dotáciou a realizuje sa v rámci jednej skupiny. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov  vo WORDe, príprava prezentácií v PowerPointe, vyhľadávanie informácií na web stránkach; z geografie - reálie o anglicky hovoriacich krajinách; z HUV- počúvanie a spev piesní; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém, ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia,  Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii.

Špecifikácia cieľov:

* umožniť žiakom vytvoriť si pozitívny vzťah k učeniu sa cudzieho jazyka
* naučiť žiakov komunikovať na primeranej úrovni v bežných spoločenských situáciách
* vytvoriť žiakom pevný základ potrebný na splnenie náročnejších úloh v ďalšej časti vzdelávacieho procesu.

Špecifikácia cieľov zahrňuje: počúvanie, ústny prejav (hovorenie), čítanie, písomný prejav (prácu so slovnou zásobou a slohotvorné činnosti- práca s projektom).

**Počúvanie**

V tomto ročníku učiaci sa rozumie dlhším, náročnejším monologickým, dialogickým a kombinovaným ústnym prejavom informatívneho charakteru, a primerane náročným populárno- náučným textom, ktoré sú prednesené v bežnom hovorovom tempe reči a v štandardnom jazyku.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal porozumieť:

* Prejavu ako celku, téme a hlavnej myšlienke,
* Špecifické informácie a dokáže zachytiť logickú štruktúru textu, rozlíšiť podstatné informácie od nepodstatných, rozlíšiť hovoriacich, ich názory a stanoviská,
* Rečové prejavy informatívneho charakteru s konkrétnou i abstraktnou tematikou v bežnom hovorovom tempe reči a v štandardnom jazyku,
* Prejavy informatívneho charakteru s tematikou každodenného života: oznamy, inštrukcie, opisy, odkazy, pokyny, upozornenia, rady v primeranom tempe reči na príslušnej úrovni a v štandardnom jazyku,
* Autentické dialógy, napr. telefonický rozhovor, interview,
* Prejavy naratívneho charakteru, napr. zážitok, príbeh,
* Podstatné informácie v obsahovo a jazykovo náročnejších prednáškach, referátoch a diskusiách, prednesených v bežnom hovorovom tempe reči a v štandardnom jazyku,
* Podstatné informácie z rozhlasových a televíznych správ, dokumentárnych filmov s tematikou každodenného života, ktoré sú prednesené v primeranom tempe reči,
* Rečové prejavy umeleckého charakteru, napr. ukážky z filmu, rozhlasovej hry, a vedel odhadnúť postoje, názory a náladu hovoriacich.

**Ústny prejav**

Dialóg

Učiaci sa dokáže jazykovo správne a primerane reagovať v rôznych situáciách. Spontánne sa zapojí do rozhovoru na témy z každodenného života a z oblasti svojho profesijného záujmu. Vie udržiavať plynulosť komunikácie. Dokáže sa aktívne zapojiť do diskusie na rôzne témy.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal:

* Spontánne reagovať v rôznych komunikatívnych situáciách jazykovo správne, zrozumiteľne a primerane situácii,
* Viesť, prerušiť a nadviazať rozhovor a preformulovať svoju výpoveď,
* Správne reagovať na partnerove repliky v prirodzených a simulovaných situáciách a v situačných dialógoch, prebrať iniciatívu počas rozhovoru (napr. zmeniť tému),
* Interpretovať a odovzdávať informácie.

Monológ

Učiaci sa dokáže predniesť rozsiahlejší súvislý ústny prejav na témy z každodenného života a z oblasti svojho profesijného záujmu. Dokáže

vyjadriť svoj vlastný názor a pri rôznych možnostiach riešenia problému, uviesť výhody a nevýhody rôznych alternatív.

Učiaci sa na úrovni B2 má rozvinuté zručnosti na úrovni B1 a ďalej ich zdokonaľuje tak, aby dokázal:

* Vyjadrovať sa plynulo a správne k rôznym všeobecným témam s ohľadom na stupeň formálneho prejavu,
* Pripraviť a predniesť dlhší prejav na určitú tému aj s odborným zameraním, ak sa téma týka oblasti jeho osobného záujmu,
* Opísať osoby, predmety, situácie, činnosti a udalosti,
* Tvoriť príbehy (na základe obrázkov alebo osnovy),
* Interpretovať a stručne zhrnúť, napr. obsah filmu, knihy a vyjadriť svoj postoj k nim,
* Opísať obrázky, mapy, grafy, porovnať ich a vyjadriť svoj názor a postoj k nim.

**Čítanie**

Učiaci sa porozumie náročnejším textom informatívneho, faktografického, populárno-náučného charakteru, ktoré súvisia s aktuálnymi problémami a dokáže dedukovať, analyzovať, zovšeobecňovať stanoviská a názory autorov. Číta prózu podľa vlastného výberu.

.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal:

* Získať informácie zo stredne náročných textov
* Vyhľadať špecifické a detailné informácie v rôznych textoch, rozlíšiť základné a rozširujúce informácie v texte s jasnou logickou štruktúrou,
* Chápať logickú štruktúru náročnejšieho textu na základe obsahu, ale aj lexikálnych a gramatických prostriedkov,
* Rozlišovať v texte zámer, postoj a pocity autora a ostatných zúčastnených, odhadnúť význam neznámych slov v náročnejšom texte,
* Pružne meniť stratégie čítania podľa typu textu a účelu čítania,
* Rozumieť korešpondenčné texty formálneho a neformálneho charakteru,
* Čítať a porozumieť rôzne texty informatívneho charakteru a primerane náročné populárno-náučné texty: pracovné návody a prospekty,
* Rozumieť texty v masovokomunikačných prostriedkoch a články z tlače,
* Porozumieť ukážky z literárnych textov, napr. z krátkej prózy, z románov a divadelných hier.

**Písomný prejav**

Učiaci sa na úrovni B2 dokáže napísať rozsiahlejší súvislý prejav na rôzne témy s využitím osobnej skúsenosti. Dokáže vyjadriť a zdôvodniť svoj postoj a názor. Efektívne využije zložitejšie lexikálne, gramatické, syntaktické a štylistické prostriedky vo formálnom a neformálnom písomnom prejave.

Učiaci sa na úrovni B2 má rozvinuté zručnosti na úrovni B1 a ďalej si ich zdokonaľuje tak, aby dokázal zrozumiteľne, v súlade s pravopisnými normami a štylisticky vhodne:

* napísať hlavné myšlienky alebo informácie z vypočutého alebo prečítaného textu,
* zostaviť osnovu, konspekt, anotáciu textu,
* napísať krátky oznam, správu, odkaz, ospravedlnenie,
* opísať osobu, predmet, miesto, činnosť, situáciu, udalosť,
* napísať obsahovo a jazykovo náročnejší úradný list : žiadosť, sťažnosť, správu, inzerát a odpoveď naň,
* napísať niektoré útvary administratívneho štýlu: objednávku, reklamáciu, program rokovania,
* napísať vlastný životopis,
* napísať obsahovo, jazykovo i štylisticky náročnejší slohový útvar (príbeh, rozprávanie),
* napísať krátky súvislý slohový útvar s vyjadrením vlastného názoru a pocitov,
* napísať rozsiahlejší, obsahovo a jazykovo náročnejší slohový útvar s využitím argumentácie a porovnávania.

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

**Kompetencie k učeniu:**

* žiaci vyberajú a využívajú vhodné spôsoby a metódy pre efektívne učenie,
* vedome získavajú nové vedomosti a zručnosti,
* opakujú si osvojené vedomosti a dopĺňajú si ich,
* uplatňujú rôzne stratégie učenia pri osvojovaní si cudzieho jazyka a efektívne si osvojujú jazykové poznatky a rečové zručnosti,
* využívajú vedomosti v situáciách, v ktorých čelia novým jazykovým situáciám,
* poznávajú zmysel a cieľ učenia v jazykových situáciách s ohľadom na vplyv spoločenských podmienok,
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí,
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia,
* chápu potrebu celoživotného vzdelávania sa v cudzom jazyku.

Postup:

Učiteľ

* vhodne motivuje žiakov k využívaniu odhodlanosti a schopnosti v komunikačných situáciách,
* zadáva také úlohy a postupy, pri ktorých žiaci sami vyhľadávajú informácie a kombinujú ich,
* vedie žiakov k overovaniu výsledkov,
* vedie žiaka k vnímaniu a používaniu cudzieho jazyka ako mnohotvárneho prostriedku,
* k  spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

**Kompetencie k riešeniu problémov**

* žiaci vnímajú najrôznejšie problémové situácie s jazykom používaným odlišnými kultúrami,
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za pomoci vhodných spôsobov riešenia,
* myslia kriticky s ohľadom na situáciu a obmedzenia, za ktorých komunikácia prebieha.

Postup:

* Učiteľ umožňuje voľný prístup k informačným zdrojom,
* vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť,
* zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov,
* podporuje využitie IKT vo výučbe, a to vyhľadávanie informácií na Internete, precvičovanie učiva na cvičeniach, riešenie testov a čítanie krátkych zábavných textov.

**Kompetencie komunikatívne**

Študenti:

* rozumejú hlavným myšlienkam zložitého textu na konkrétne aj abstraktné pojmy, vrátane odborných diskusií vo svojej špecializácii,
* komunikujú na takom stupni plynulosti a spontánnosti, ktorý im umožňuje viesť bežnú konverzáciu s rodenými hovoriacimi bez toho, aby to pre ktoréhokoľvek účastníka rozhovoru predstavovalo zvýšené úsilie,
* dokážu vytvoriť jasne sformulovaný podrobný text na rozličné témy a vysvetliť svoje stanovisko k aktuálnym témam s uvedením výhod aj nevýhod rozličných možností,
* v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku.

Postup:

* Učiteľ navodzuje komunikačné situácie zodpovedajúce záujmom, vedomostiam, skúsenostiam žiakov,
* precvičuje nielen pohotové, ale i správne reakcie v daných situáciách.

**Kompetencie sociálne a personálne**

* žiaci pracujú v skupinách
* sú schopní sebakontroly
* rešpektujú názory ostatných.

Postup: Učiteľ motivuje žiakov k argumentácii,

vedie žiakov k sebahodnoteniu podľa vymedzených kritérií,

vedie žiakov k vnímaniu vlastného pokroku,

pobáda žiakov k aktívnej diskusii a k obhájeniu vlastného stanoviska adekvátnou argumentáciou,

vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

**Kompetencie občianske**

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie.

Postup :

Učiteľ

* vedie žiakov k prezentácii ich myšlienok a názorov,
* vedie žiakov k vzájomnému počúvaniu sa,
* vedie žiakov k diskusii,
* nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali postupy druhých,
* zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny,
* nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

**STRATÉGIA VYUČOVANIA**

Pri vyučovaní anglického jazyka sa v 3. ročníku používajú rôzne metódy a formy práce ako prostriedky motivácie a usmernenia žiakov, s ohľadom na stupeň vedomostí prevládajú jednoduché metódy s princípom názornosti.

Z relevantných metód použijeme:

*Podľa zdroja poznania:*

Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce- (písanie pohľadnice, listu, opis) a práca s textom - dopĺňanie chýbajúcich informácií, spájanie, výber

z možností

Demonštračné metódy

Praktické metódy- nácvik zručností

*Podľa miery samostatnosti žiaka:* Oznamovacie

Problémové

Tvorivé

*Podľa fázy vyučovacieho procesu*: Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

*Podľa spôsobu interakcie*: Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky

.

Konkrétne pre tento ročník používame tieto zdroje z uvedenej prílohy:

|  |  |  |
| --- | --- | --- |
| L.Soars, J.Soars | Headway Intermediate Student´s Book | Oxford University Press, 2006 |
| L.Soars, J.Soars | Headway Intermediate Workbook with key | Oxford University Press  2003 |
| L.Soars, J.Soars | Headway Intermediate Teacher´s Book + kazety | Oxford University Press,  2003 |

|  |  |  |  |  |  |
| --- | --- | --- | --- | --- | --- |
| Headway slovník | | Oxford University | | |  |
| M.Andričík, J. Gresty | | | Anglicko-slovenský a slovensko-anglický slovník | | Pezolt PVD, 2005 |
| Autorský kolektív | | | Veľký slovník anglicko-slovenský a slovensko-anglický | | Lingea  2008 |
| D.Marčeková | Slovník New Headway Pre-Intermediate + Intermediate | | | Oxford University Press, 2005 | |
| Časopis Friendship |  | | |  | |

**OBSAH VZDELÁVANIA**

**3.ročník**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Vzory a ideály**  **(15 hod)**  **II. Mládež a jej svet**  **(15 hod)**  **III. Krajiny, mestá a miesta**  **(18 hod)**  **IV. Človek a príroda**  **(22 hod)**  **V. Veda a technika v službách ľudstva**  **(18 hod)**  **VI. Vzdelávanie a práca**  **(18 hod)**  **VII. Zamestnanie**  **(16 hod)**  **VIII. Človek a spoločnosť; komunikácia**  **(17 hod)**  **IX. Slovensko**  **(13 hod)**  **X. Krajina, ktorej jazyk sa učím**  **(13 hod)** | ČLOVEK, JEHO VZORY A IDEÁLY  POZITÍVNE A NEGATÍVNE VZORY  **RH: projekt o celebritách**  Prierezové témy: Mediálna výchova  AKTIVITY MLÁDEŽE  VZŤAHY MEDZI ROVESNÍKMI  **RH: diskusia o vzťahoch medzi priateľmi a v škole**  Prierezové témy: Osobnostný rozvoj  KRAJINY A SVETADIELY  MOJA KRAJINA A MOJE MESTO  GEOGRAFICKÝ OPIS KRAJINY  **RH: projekt o vybranej krajine**  Prierezové témy: Multikultúrna výchova, Environmentálna výchova  ZVIERATÁ, RASTLINY  POČASIE  ŽIVOTNÉ PROSTREDIE  PODNEBIE  **RH: projekt: moje obľúbené zviera**  Prierezové témy: Environmentálna výchova - ochrana životného prostredia  TECHNICKÉ VYNÁLEZY  VEDECKÝ POKROK  **RH: sledovanie DVD**  Prierezové témy: Osobnostný rozvoj  ŠKOLA A JEJ ZARIADENIE  UČEBNÉ PREDMETY  PRACOVNÉ ČINNOSTI A PROFESIE  ŠKOLSKÝ SYSTÉM  CELOŽIVOTNÉ VZDELÁVANIE  **RH: porovnanie slovenských a zahraničných škôl- diskusia**  Prierezové témy: Osobnostný rozvoj  PRACOVNÉ POMERY A KARIÉRA  **RH: rolová hra- pohovor do zamestnania**    JAZYK AKO DOROZUMIEVACÍ PROSTRIEDOK  FORMY KOMUNIKÁCIE  **RH: slovné hry**  Prierezové témy: Multikultúrna výchova  GEOGRAFICKÉ ÚDAJE  HISTÓRIA  TURISTICKÉ MIESTA, KULTÚRNE ZVYKY A TRADÍCIE  **RH: projekt o Slovensku**  Prierezové témy: Tvorba projektu a prezentačné zručnosti, Environmentálna výchova  GEOGRAFICKÉ ÚDAJE, HISTÓRIA  TURISTICKÉ MIESTA, KULTÚRNE ZVYKY A TRADÍCIE  **RH: projekt o anglofónnej krajine** | Predprítomný čas-otázka, klad,zápor  Záporná otázka  Predložky for/since  Trpné príčastia Predprítomný a minulý čas  Príslovky  Krátke odpovede na otázky  Vzťažné vety  Vzťažné zámená who/which/that  Ustálené slovné spojenia  **Slovná zásoba:** celebrity, herci, speváci, príslovky, spisovatelia, hudba, film  Sloveso have to  Modálne slovesá  Modálne slovesá should/must  Dávanie rád-should  Vyjadrenie povinnosti-must  Zložené podstatné mená  Predložkové väzby  Predložka+slovo  Formálny list  Časové vety  Časové výrazy  Vyjadrenie časovej následnosti  Spájacie výrazy  Slovesá take, get, do, make  Make+neurčitok bez to  Zdôrazňovacie do  1.podmienková veta  1.podmienková veta+unless  Vyjadrenie blízkej budúcnosti, vyjadrenie predpovede  **Slovná zásoba:** krajiny, svetadiely, dopravné prostriedky, budovy, ubytovanie v hoteli  Slovesné väzby  Get used to  Väzba used to/would na vyjadrenie zvyklosti alebo opakovaného deja v minulosti  Slovesá managed to, used to  Porovnanie zvykov v minulosti a prítomnosti  Prídavné mená s koncovkou –ed/-ing  Zvolanie  Zvolacie vety so so/much  Neurčitok slovies po prídavných menách  Účelový infinitív  Účelové vety s neurčitkom  Účelová veta to, so, that  Slovesá s koncovkou –ing  Stavové slovesá bez koncovky –ing  Slovesné tvary s neurčitkom a gerundiom  Formálny a neformálny list  **Slovná zásoba:**  zvieratá, rastliny, počasie, životné prostredie, podnebie  Trpný rod v rôznych časoch  Trpný rod + modálne sloveso must  Modálne slovesá v trpnom rode  Slovesá grow, carry, tell, give, lose, keep  Väzby make/let do st.  Väzby be made/be allowed to do st.  Väzba let sb. do st.  Väzba slovesa seem+infinitív  Oznamy  Recenzia filmu  **Slovná zásoba:** vynálezy, objavy, technické disciplíny  Podmienková veta druhého typu  Modálne sloveso might  Frázové slovesá  Frázové sloveso to be  Väzba may/might/can/can´t/ could+minulý infinitív  Zdvorilá požiadavka could/would  Väzba should/ought to do  Modálne slovesá na vyjadrenie určitosti  **Slovná zásoba:** škola, zariadenie, predmety, profesie, vzdelávací systém  Predprítomný čas priebehový – otázka, klad, zápor  Porovnanie predprítomného času jednoduchého a priebehového  Tvorenie slov odvodzovaním  Príslovky  Želacie vety pre prítomnosť a minulosť  Želacie vety reagujúce na zlozvyky iných  Wish + wouldn´t  Formálne a neformálne listy  **Slovná zásoba:** zamestnania, kariéra, interview, životopis, plat, nezamestnanosť  Predminulý čas  Všetky minulé časy  Kritika minulej činnosti  Nepriama reč  Otázka v nepriamej reči  Nepriama reč – zmena časov  Uvádzacie slovesá  Slovesá say a tell  **Slovná zásoba:** spôsoby komunikácie, jazyky  Modifikátory – rather, better  Väzba I´d rather you  Would rather + neurčitok  Would rather + minulý čas  Väzba dať si niečo urobiť  Tvorba prívesných otázok, výnimky z pravidla  Záporná otázka  Slovesá zmyslového vnímania v spojení s prídavným menom  **Slovná zásoba:** geografické údaje, história, turistické miesta, kultúrne zvyky a tradície  Opakovanie gramatického učiva  Prítomný čas jednoduchý  Prítomný čas priebehový  Prítomný čas priebehový s väzbou never again  Prítomný čas priebehový + always  Väzba going to  Budúci čas jednoduchý  Textové skratky  **Slovná zásoba:** geografické údaje, história, turistické miesta, kultúrne zvyky a tradície | S1 Upútať pozornosť  S2 Informovať sa, začleniť informáciu  S3 Identifikovať  S4 Vyjadriť stupeň istoty-pre prítomnosť a budúcnosť  S7 Vyjadriť radosť z niečoho, šťastie, uspokojenie, sympatie  S9 Vyjadriť, čo mám rád, čo sa mi páči  S15 Poradiť  S16 Vyjadriť, že som na niekoho, niečo zabudol  S21 Uviesť tému, hlavnú myšlienku  S25 Zhrnúť príbeh  S1 Poďakovať a vyjadriť svoje uznanie  S2 Informovať sa  S5 Vyjadriť svoje želania, túžby  S8 Vyjadriť strach, znepokojenie, obavu, nespokojnosť, posťažovať si  S9 Vyjadriť, čo mám rád, čo sa mi páči  S10 Vyjadriť svoj hnev, zlú náladu S11 Vyjadriť príkaz/zákaz  S12 Ospravedlniť sa  S14 Žiadať od niekoho niečo, navrhnúť niekomu, aby niečo vykonal  S23 Navrhnúť novú tému, nové body diskusie  S2 Potvrdiť (trvať na niečom)  S5 Vyjadriť svoje plány (blízke a budúce)  S8 Vyjadriť úľavu, ubezpečiť, vyjadriť nespokojnosť, posťažovať si  S10 Vyjadriť svoj hnev, zlú náladu, reagovať na hnev, urážať  S11 Odmietnuť, vyhrážať sa  S14 Odpovedať na návrh niekoho iného  S15 Varovať pred niekým/pred niečím  S25 Rozprávať príbeh, začať príbeh, historku, anekdotu; zhrnúť príbeh, historku  S4 Vyjadriť svoj súhlas, nesúhlas; vyjadriť vzdor  S5 Vyjadriť svoje želania/túžby, vyjadriť svoje plány  S7 Vyjadriť radosť z niečoho, šťastie, uspokojenie, utešiť, podporiť, dodať odvahu; vyjadriť smútok, skľúčenosť, sympatie, fyzickú bolesť  S8 Vyjadriť nádej, strach, znepokojenie, obavu  S9 Vyjadriť, čo mám rád, čo sa mi páči, čo uznávam; vyjadriť, že niekoho, niečo nemám rád; vybrať si z ponúknutých možností najobľúbenejšiu  S12 Obviniť, obviniť sa, priznať sa  S13 Vyjadriť záujem o niečo  S15 Poradiť  S16 Spomenúť si na niekoho, niečo, pripomenúť niečo niekomu, gratulovať, kondolovať  S25 Rozprávať príbeh  S1 Upútať pozornosť  S3 Opísať  S4 Protestovať  S5 Vyjadriť svoje želania/túžby  S8 Ubezpečiť  S10 Vyjadriť svoj hnev, zlú náladu, reagovať na hnev, zlú náladu niekoho iného; urážať, nadávať  S12 Odmietnuť obvinenie  S21 Uviesť tému, hlavnú myšlienku  S1 Rozlúčiť sa  S4 Vyjadriť stupeň istoty pre minulosť, vyjadriť svoj súhlas  S8 Vyjadriť sklamanie  S9 Vyjadriť, že niekoho, niečo nemám rád  S10 Vyjadriť svoj hnev, zlú náladu  S11 Odmietnuť, vzoprieť sa proti zákazu  S12 Odmietnuť obvinenie  S14 Odpovedať na návrh niekoho  S15 Poradiť, dodať odvahu, podporiť, adresovať niekomu svoje želanie  S18 Začať list  S5 Vyjadriť svoje želanie/túžby  S7 Vyjadriť sympatie  S8 Vyjadriť nádej  S10 Reagovať na hnev, na zlú náladu niekoho iného  S15 Adresovať niekomu svoje želanie  S3 Identifikovať  S4 Protestovať, vyjadriť svoj názor  S12 Vyčítať, obviniť, obviniť sa, priznať sa  S14 Žiadať od niekoho niečo, navrhnúť niekomu, aby niečo vykonal  S22 Citovať  S25 Rozprávať príbeh  S2 Odpovedať na žiadosť  S3 Potvrdiť/odmietnuť, opraviť  S4 Vyjadriť svoj názor  S8 Vyjadriť sklamanie  S9 Vybrať si z ponúknutých možností najobľúbenejšiu  S12 Obviniť, obviniť sa, priznať sa  S13 Vyjadriť záujem o niečo, vyjadriť záujem o to, čo niekto rozpráva, vyjadriť prekvapenie, vyjadriť, že ma niečo neprekvapilo, vyjadriť nezáujem  S14 Žiadať od niekoho niečo, navrhnúť niekomu, aby niečo vykonal, ponúknuť pomoc, navrhnúť niekomu, aby sme spoločne niečo vykonali, navrhnúť, že niečo požičiam/darujem, odpovedať na návrh niekoho iného  S15 Adresovať niekomu svoje želanie  S4 Vyjadriť svoj názor, vzdor  S8 Vyjadriť sklamanie, strach, znepokojenie, obavu, nespokojnosť, posťažovať si  S9 Vyjadriť, čo mám rád, čo sa mi páči, čo uznávam  S10 Vyjadriť svoj hnev, zlú náladu  S11 Sľúbiť  S22 Citovať, uviesť príklad | PH: Ústne skúšanie  5 minútovka- slovná zásoba  Test  PH: Ústne skúšanie  Ústna pochvala  Test  PH: Ústne skúšanie  Ústna pochvala  5 minútovka- slovná zásoba  Test  PH: Ústne skúšanie  Ústna pochvala  Test  VH: preklad  PH: Ústne skúšanie  5 minútovka- slovná zásoba  Test na P.C.  PH: Ústne skúšanie  Ústna pochvala  5 minútovka- slovná zásoba  Test- výber z možností  VH: dobrovoľná DÚ  PH: Ústne skúšanie  Ústna pochvala  5 minútovka- slovná zásoba  Test- dopĺňanie do medzier  VH: cvičenia na CD Rom  PH: Ústne skúšanie  5 minútovka- slovná zásoba  Test  VH: práca s časopisom  PH: Ústne skúšanie  5 minútovka- slovná zásoba  Test  PH: Ústne skúšanie  5 minútovka- slovná zásoba  Test |

**PROSTRIEDKY HODNOTENIA**

**(podľa** **Metodického pokynu č. 8/2009-R zo 14. mája 2009 na hodnotenie a klasifikáciu žiakov stredných škôl)**

* + Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch, v súlade s učebnými osnovami a vzdelávacími štandardami.
  + Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
  + Pri hodnotení v predmete cudzí jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
  + Kritériá klasifikácie musia byť v súlade s požadovanou úrovňou ovládania cudzieho jazyka a náročnosť sledovaných javov musí zodpovedať náročnosti definovanej v učebných osnovách a vzdelávacích štandardoch.
  + Výchovno-vzdelávacie výsledky žiaka sa v predmete cudzí jazyk na úrovni **B2** klasifikujú podľa kritérií uvedených v odsekoch 24 až 28 v primeranom rozsahu pre príslušný ročník štúdia.
  + **Stupňom 1** – výborný sa žiak klasifikuje, ak primerane na sledovanej úrovni ovládania cudzieho jazyka reaguje na podnet, nachádza súvislosti so zadanou témou. K splneniu úlohy pristupuje aktívne a tvorivo. Používa správne jazykové prostriedky a téme primeranú bohatú slovnú zásobu. Vyjadruje sa plynulo a súvislo, jeho prejav je zrozumiteľný, výslovnosť a intonácia sú jasné, prirodzené a zrozumiteľné. Obsah a kvalita prejavu (vrátane písomného) zodpovedajú téme, v prípade, že žiak nedokáže niečo/niekoho pomenovať, dokáže chýbajúce výrazy nahradiť opisnou formou. Žiak vie presvedčivo argumentovať, obhajovať prezentované názory a uvádzať protiargumenty. Výpoveď je takmer gramaticky správna.
  + **Stupňom 2** – chválitebný sa žiak klasifikuje, ak primerane na sledovanej úrovni ovládania cudzieho jazyka reaguje na podnet a správne interpretuje zadanú úlohu, jeho odpoveď je celistvá a zámer výpovede jasný. Používa takmer vždy primeranú slovnú zásobu a správne jazykové prostriedky. Prerušuje len zriedkavo svoj prejav kratšími prestávkami, ktoré sú spôsobené menšími jazykovými nedostatkami. Vplyv materinského jazyka na intonáciu a výslovnosť neovplyvňuje zrozumiteľnosť prejavu. Žiak je aktívnym účastníkom komunikácie, obsah a kvalita prejavu (vrátane písomného) sú primerané téme. Slovná zásoba je primeraná a žiak väčšinou vyjadrí chýbajúce slová vhodným výrazom. Žiak dokáže argumentovať a zaujať stanovisko k odlišnému názoru. Ojedinelé gramatické chyby žiaka neovplyvňujú zrozumiteľnosť prejavu.
  + **Stupňom 3** – dobrý sa žiak klasifikuje, ak na sledovanej úrovni ovládania cudzieho jazyka reaguje na podnet, jeho prejav je zväčša súvislý a jasný. Používa zväčša téme primeranú slovnú zásobu, nedostatky v používaní jazykových prostriedkov nebránia porozumeniu. Plynulosť a zrozumiteľnosť prejavu sťažujú častejšie krátke prestávky spôsobené jazykovými nedostatkami, žiak je schopný reagovať na otázky a impulzy učiteľa. Vplyv materinského jazyka čiastočne sťažuje zrozumiteľnosť prejavu. Obsah je väčšinou primeraný, žiak potrebuje na udržanie rozhovoru miestami pomoc učiteľa. Slovná zásoba je primeraná, ale nie vždy adekvátna danej téme, žiak používa aj nesprávne výrazy a chýbajúce výrazy dokáže len sporadicky opísať. Žiak dokáže prezentovať a do určitej miery aj obhájiť, vlastné názory a stanovisko k odlišnému názoru. Gramatické chyby nesťažujú zrozumiteľnosť prejavu.
  + **Stupňom 4** – dostatočný sa žiak klasifikuje, ak na sledovanej úrovni ovládania cudzieho jazyka interpretuje zadanú úlohu len s pomocou učiteľa, jeho prejav je zväčša nesúrodý a nesúvislý a zámer výpovede nie je celkom jasný. Má obmedzenú slovnú zásobu a často používa nesprávne jazykové prostriedky, čo značne sťažuje porozumenie. Závažné jazykové nedostatky narúšajú plynulosť a zrozumiteľnosť prejavu, žiak reaguje len krátkymi odpoveďami na otázky učiteľa. Chybná výslovnosť a intonácia značne ovplyvňujú zrozumiteľnosť prejavu. Prejav je krátky, obsahovo len miestami primeraný, žiak vie čiastočne odpovedať na otázky učiteľa. Slovná zásoba je jednoduchá, ale stále primeraná zadanej téme žiak častejšie používa nesprávne výrazy. Žiak dokáže pomenovať problémy, ale neposkytne návrhy riešenia. Časté gramatické chyby čiastočne ovplyvňujú zrozumiteľnosť prejavu.
  + **Stupňom 5** – nedostatočný sa žiak klasifikuje, ak na sledovanej úrovni ovládania cudzieho jazyka nie je schopný reagovať na podnet, svoje myšlienky nedokáže vyjadriť ani pomocou učiteľa. Používa nevhodnú slovnú zásobu a závažné chyby bránia porozumeniu. Nie je schopný vyjadriť sa samostatne a súvislo. Zlá výslovnosť a intonácia celkom narúšajú zrozumiteľnosť prejavu. Prejav je veľmi krátky, výpovede sú väčšinou nezrozumiteľné, žiak nevie odpovedať na otázky. Neadekvátna a chýbajúca slovná zásoba bráni porozumeniu. Žiak nevie rozoznať základné aspekty, na ktoré má reagovať. Množstvo gramatických chýb znemožňuje porozumenie.