**SJL č. 6 -TEST (príprava na testovanie 9)**

Otázka č.1: **Označ rad, v ktorom sa nachádzajú pomnožné**

**podstatné mená, ktoré sa skloňujú podľa vzoru ulica.**(1 bod)

a) okuliare, prázdninám, meninami

b) Košice, ústam, s vrátami

c) o Vianociach, saniam, v jasliach

d) narodeninami, dejinami, osýpkam

Otázka č.2: **Označ najvýstižnejšie vysvetlenie porekadla:**

**Za málo peňazí málo muziky.**(1 bod)

a) V mladosti si našetri, v starobe budeš mať.

b) Keď máš málo peňazí, môžeš aj málo kúpiť.

c) Kto nič nemá, nech sedí doma.

d) Bohatý chce ešte viac.

Otázka č.3: **Ktorá z uvedených viet je jednoduchá veta,**

**dvojčlenná neúplná?**(1 bod)

a) Prístroje zrazu prestali fungovať.

b) Najkrajšie kvety zostali ležať na kraji stola.

c) Kolovrátok sa točil tak rýchlo ako len vedel.

d) Hneď sa ponoril do tej studenej vody.

Otázka č.4: **Označ rad, v ktorom sú uvedené iba určité**

**slovesné tvary.**(1 bod)

a) skákať, lámali sme, kričanie, volať, pracoval by

b) skákanie, lámajúc, kričiac, volal by si, pracovať

c) skákať, lámali, kričal, volaný, pracovitý

d) skákali, lámal, budú kričať, volali sme, bol by pracoval

Otázka č.5: **Označ vetu, v ktorej je sloveso v**

**podmieňovacom spôsobe minulého času.**(1 bod)

a) Bol by som prečítal všetky básne Milana Rúfusa.

b) Naučila by si sa tú báseň naspamäť?

c) Mali by ste o tento tovar záujem?

d) Vedeli by ste mu poradiť?

Otázka č.6: **Označ vetu s viacnásobným predmetom.** (1 bod)

a) Ivan sedel chvíľu na stoličke, chvíľu v kresle, chvíľu na koberci.

b) Voda tiekla po ceste, dolu ulicou, mestom, lesom.

c) Tulipány, narcisy a ruže rozkvitli naraz.

d) Ondrej priniesol kladivo, skrutkovač, hoblík, hustilku.

Otázka č.7: **Označ správnu väzbu predložky.** (1 bod)

a) Za akým účelom ste k nám prišli?

b) Ak súhlasíš, zajtra prídem po teba.

c) Nechoď pre Ondreja!

d) Prišla neskoro, bolo za päť minút dvanásť.

Otázka č.8: **Označ frazeologizmus, v ktorom sa vyskytuje**

**slovo rozum.**(1 bod)

a) Keď dokážeš myslieť, používaj rozum!

b) Ten človek nemá rozum.

c) Na to mu rozum nestačil.

d) Vzal rozum do hrsti.

Otázka č.9: **Označ skupinu slov, v ktorých sa slabiky de-,**

**te-, ne-, le- vyslovujú mäkko.**(1 bod)

a) delenie, tehelňa, necht, lenivec

b) dezert, pretekár, nemocnica, lektor

c) vedec, telo, negatívny, lekár

d) deväť, televízor, nektár, lep

Otázka č.10: **Označ rad, v ktorom sú zastúpené**

**privlastňovacie prídavné mená:**(1 bod)

a) remeselný, pracovný, náučný, porazený, svedomitý

b) úctivý, milý, sladký, úspešný, úprimný, veselý

c) učiteľkin, Lenkino, bratova, strýkove, susedov

d) sestrina, Martin, obuvníkov, Emilov, klampiarovi

Otázka č.11: **Označ podraďovacie súvetie.** (1 bod)

a) Nielen erózia, horúce slnko a piesok, ale aj človek sa postaral o jej rozsiahle

poškodenie.

b) Prví cestovatelia a turisti pokryli jej telo nápismi a menami, vysekávali si z nej na

pamiatku kúsky kameňa.

c) Mamelukovia pod Napoleonovým vedením jej odstrelili kanónom nos a poškodili aj

kráľovskú ozdobu hlavy.

d) Tento monument, ktorý je stelesnením boha Slnka, je jedným z najväčších záhad

planéty.

Otázka č.12: **Označ vetu, ktorá je napísaná spisovne**

**správne:**(1 bod)

a) Pán doktor, ďakujem, že ste mi pomohol.

b) Náš otec boli v Amerike.

c) Bol ste chorý?

d) Teta, vy ste tam včera neboli?

Otázka č.13: **Označ vetu s krátkym tvarom osobného**

**zámena.**(1 bod)

a) Včera som ti vrátila tú knihu!

b) Povedal to iba tebe.

c) Teba by som rád pochopil!

d) Tebe som ešte nenapísal?

Otázka č.14: **Označ vysvetlenie slova mystérium.** (1 bod)

a) monumet

b) veľké tajomstvo, záhada

c) veľký kolos

d) dohady o existencii

Otázka č.15: **Označ skupinu slov so slabikotvornou**

**spoluhláskou l/ĺ, r/ŕ.**(1 bod)

a) brat, brucho, blatový, chrup, flauta

b) slnko, vlk, žltý, krk, hrb

c) platba, hrad, klamstvo, hladný, vlek

d) prak, hazard, mlynské, mrak, trup

Otázka č.16: **Označ vetu, ktorá je charakteristická pre**

**hovorový štýl.**(1 bod)

a) Keď som prechádzal okolo paneláka, mal som akýsi nepríjemný pocit.

b) Náboženská a etnická netolerancia sú porušením ľudských práv a ohrozujú

demokraciu a mier vo svete.

c) Privlastňovacie prídavné mená sa tvoria od osobných a zvieracích podstatných mien.

d) I zaumienil si Pribina, že si svoju krajinu tak múdro usporiada, aby mal každého

služobníka poruke, ak ho lovecká ošiaľ pochytí.

Otázka č.17: **Označ vetu, v ktorej je dokonavé sloveso.** (1 bod)

a) Ako sa sadia ruže?

b) Včera sme si nakupovali opaľovacie prípravky.

c) Ten človek sa nesprával odmerane.

d) Na tamtom pni sa potkol.

Otázka č.18: **Označ rad podstatných mien, v ktorom sú**

**všetky podstatné mená správne napísané.**(1 bod)

a) hymna, plyš, svietiplyn, cinik, chýr

b) hystéria, plytčina, bicykel, lyžica, kyvadlo

c) diplomat, ohyb, história, tikadlo, Lýdia

d) dyňa, Beskydy, dotyk, cirkus, lytera

Otázka č.19: **Ktorá veta charakterizuje rozprávku?** (1 bod)

a) Kdekto by si mohol myslieť, že keď prídem zo školy domov, nemám okrem domácej úlohy nijaké starosti.

b) Našťastie mama nezbadala, že sa na mňa otec durdí a ja sa na otca hnevám.

c) Bol raz jeden otec s matkou a mali troch synov.

d) V dávnoveku žili Tatry ľudským životom sťa obri.

Otázka č.20: **Označ vetu, v ktorej je podstatné meno pani**

**uvedené v správnom tvare.**(1 bod)

a) S paňou učiteľkou sme sa dohodli.

b) Odovzdaj túto knihu panej Malinovej!

c) Ktorú pani máš na mysli?

d) To je naša pani učiteľka.

Otázka č.21: **Označ vetu, v ktorej je nevyjadrený podmet.** (1 bod)

a) Obloha sa zatiahla.

b) Na oblohe sa zjavili hviezdy.

c) Pozri sa na oblohu!

d) Trblietavá obloha je čarokrásna.

Otázka č.22: **Označ nesklonné podstatné meno.** (1 bod)

a) more

b) kino

c) múzeum

d) skóre

Otázka č.23: **Označ vetu, ktorá je napísaná správne.** (1 bod)

a) Dóm svätého Martina budovali vyše dvesto rokov a patrí k najcennejším gotickým

pamiatkam Bratislavy.

b) Štátna prírodná rezervácia Devínska kobyla sa rozprestiera medzi Devínskou novou Vsou a Devínom.

c) V mestskej galérii Primaciálneho paláca je na obdiv Zrkadlová sieň, Ranobarokové

gobelíny, diela Talianskych majstrov zo 17. a 18. storočia, Holandských majstrov zo 16.storočia a niekoľko ukážok anglického umenia.

d) Vstup do areálu Hradu Devín lemuje moravská brána, ktorá bola postavená v 15.

storočí.

Otázka č.24: **Ktoré žánre sú charakteristické pre administratívny štýl?**(1 bod)

a) prejav, referát, prednáška, politická reč, diskusný príspevok

b) zápisnica, vyhláška, inzerát, pozvánka, harmonogram

c) báj, epos, groteska, žalm, vtip

d) úvodník, recenzia, posudok, správa, interview

Otázka č.25: **Označ vetu, v ktorej je radová číslovka.** (1 bod)

a) Sestra mala troch bratov.

b) Čítal som práve tretiu stranu.

c) V rozprávke som čítala o trojhlavom drakovi.

d) Trikrát som sa pozrel von oknom.

**Vyhodnotenie – SJL č.6**

1) c

2) b

3) d

4) d

5) a

6) d

7) b

8) d

9) a

10) c

11) d

12) d

13) a

14) b

15) b

16) a

17) d

18) b

19) c

20) d

21) c

22) d

23) a

24) b

25) b