1. Zo vzorca pre obvod obdĺžníka vyjadrite stranu a.
2. Koľko je 4/5 z 10/3?
3. Hokejový brankár dostal za zápas 6 gólov, 34 striel chytil. Aká bola jeho úspešnosť chytania v percentách?
4. Koľkokrát je číslo 35/4 väčšie ako 7/8?
5. Úsečku dlhú 44 cm sme rozdelili v pomere 5:6. Aká dlhá je kratšia časť úsečky?
6. Rozdiel dvoch čísel je 36. Ak delíme väčšie číslo menším, dostaneme podiel 3 a zvyšok 2. Určte tieto čísla a urobte skúšku správnosti.
7. Povrch kocky je 150 cm2. Aký je objem kocky?
8. Vypočítajte obsah rovnostranného trojuholníka, ak jeho výška je 4 cm.
9. Meď a zinok sme zmiešali v pomere 3:2. Koľko gramov medi a koľko gramov zinku je v súčiastke, ktorej hmotnosť je 41 kg?
10. Vzdialenosť dvoch miest na mape s mierkou 1:40 000 je 7,5 cm. Aká je skutočná vzdialenosť týchto miest?
11. Ktoré dvojčíslie treba doplniť namiesto hviezdičiek v čísle 85 1\*\* , aby vzniknuté päťciferné číslo bolo deliteľné tromi aj štyrmi?
12. Aká je hodnota výrazu (-1)2.(9-6:3)?
13. Obsah kovovej platničky kruhového tvaru je 78,5 cm2. Aký je jej obvod?
14. Aká vysoká je nádrž v tvare kvádra s rozmermi dna 80 cm a 50 cm, ak po naliati 480 l vody je naplnená do troch štvrtín svojej výšky?
15.  Akvárium v tvare kvádra so štvorcovou podstavou obsahuje 48 l vody. Dĺžka hrany podstavy je 40 cm. Do akej výšky siaha voda?
16.  Prvá firma ponúka v katalógu televízor za 1039,- EUR. Druhá firma ponúka ten istý televízor len za 850,- EUR, ale bez DPH, ktorá predstavuje 21% z uvedenej ceny. U ktorej firmy je výhodnejšie zakúpiť si televízor?
17.  Jedna rybka v akváriu potrebuje aspoň 3l vody. Koľko rybiek možno kúpiť do akvária dlhého 60 cm, širokého 30 cm a vysokého 40 cm, keď ho naplníme vodou do 9/10 jeho výšky?