SCENÁR:

R: Cisárovná, ale prosím Vás .......

MT: Radca, daj mi už pokoj, lebo ťa dám povesiť.....

R: Ale, vážená cisárovná, ste arcivojvodkyňa Rakúska. Určite pochopíte, že potrebujeme učiť deti čítať, písať a počítať.

MT: Nie, nie, nie !!! Nikdy to nebolo, ani teraz to nebude. Škoda peňazí, stačí, že vedia pracovať na poli a zarábať peniaze do kasy.

R: Áno, Roboty sa netreba báť, hlavne keď ju robia druhí, ale....

K: Cisárovná, cisárovná. Fúúúha, to je ale schodov. Dochádza nám jedlo. Tu je posledných 16 Mozartových gulí. A to nehovorím o iných surovinách. V sklade nie je ani ducha.

R: Čoooo? Duch?

K: Vravím, ani ducha!

MT: Ani nehovor..., už som znova hladná až mi hudci v žalúdku vyhrávajú. Daj mi niečo! Rýchlo.

K: Mám len tento chlebík. Ale ten je môj.

MT: DAJ DAJ DAJ

D1: Mmammi, sme hladní. Nejedli sme už tak dlho, aký je dlhý rok Uhorský.

MT: Drzé Deti. C c c. A čo ja? Ja som nejedla... ani nepamätám. A VON! Nechajte ma! Ja, Ja už nevládzem.

R: Nehnevajte sa. Ale, Vy ako múdra panovníčka viete i písať i počítať. Ale deti? Chcú byť ako Vy. Ale nemôžu...

MT: Nie!! Oni vedia – pozrite. Dieťa 2 Koľko je 5 + 5?

D2: .................9?

MT: Nevieš???? Ach... Je to horšie ako som si myslela. Hmmm, moje vlastné deti a nevedia? Ty radca, budeš učiť deti písať a čítať a ty kuchár, budeš učiť počítať.

**Dávam príkaz, postaviť v každej dedine a v každom meste školu.**

**Zdravý sedliacky rozum je na nezaplatenie, ale k životu treba aj pokrok – vzdelanie, umenie a kultúru.**

PRÍBEH:

MT prichádza na pódium a za ňou R (Radca). Radca do nej ´´hučí´´ a jej radí aby zriadila školy, pretože treba deti učiť písať, čítať a počítať. MT to nahnevane odmieta, búcha po stole a nesúhlasí s tým. Na pódium vbehne kuchárka, zadychčaná im skočí do reči a oznamuje MT, že dochádza im jedlo a v ruke prinesie 351 gramov soli. MT začne byť z toho hladná a vezme si chlieb od kuchárky. Keď MT zakusne do chlebu, pribehnú jej deti s plačom, pretože sú hladní. Už dlho nejedli. MT skryje chlieb za seba a pokarhá deti, aké sú neslušné. MT vyženie všetkých preč, ale oni ostanú a R znova presviedča MT, že školy sú potrebné a MT nechce popustiť. Nakoniec sa MT pýta syna, koľko je 5+5. On kýve plecami a dlho počíta na rukách, až povie 9. MT zhrozená si uvedomuje, že školy sú povinne a obráti sa ku kuchárke a dá jej počítadlo a k radcovi, ktorému dá šlabikár, aby učili deti čítať, písať a počítať.

RÉŽIA

MT: ( rýchlym krokom prichádza na javisko a naštvane kričí): Radca, daj mi už pokoj, lebo ťa dám povesiť.....

R: ( skáče do reči a prehovára MT) : Ale vážená cisárovná, ste ctená panovníčka. Určite pochopíte, že potrebujeme učiť deti čítať, písať a počítať.

MT: ( Nazlostene búcha do stola a zvoláva): Nie, nie, nie !!! Nikdy to nebolo, ani teraz to nebude. Škoda peňazí, stačí, že vedia pracovať na poli a zarábať peniaze do kasy.

R: (súhlasiaci): Áno, Roboty sa netreba báť, hlavne keď ju robia druhí, ale....

K: ( Behá ako o dušu, zadychčaná skočí do reči) : Cisárovná, cisárovná. Fúúúha, to je ale schodov. Dochádza nám jedlo. Tu je posledných 351 gramov soli. A to nehovorím o iných surovinách. V sklade nie je ani ducha.

R: ( Vystrašene) Čoooo ducha?

K: ( ignoračne ) Vravím, ani ducha!

MT: ( smutne) Ani nehovor..., už som znova hladná. Daj mi niečo! Rýchlo.

K: ( ponížene a šepkajúco) Mám len tento chlebík. Ale ten je môj.

MT: ( nadradene) DAJ! DAJ! DAJ!

D1: ( s plačom, skáču do reči, nevyslovuje r, šušle) Mmammi, sme hladní. Nejedli sme už tak dlho, aký je dlhý rok Uhorský.

MT: ( naštvane ): Drzé Deti. C c c. A čo ja? Ja som nejedla... ani nepamätám. A VON! Nechajte ma! Ja, Ja už nevládzem.

R: ( drzo ) : Nehnevajte sa. Ale, Vy ako múdra panovníčka viete i písať i počítať. Ale deti? Chcú byť ako Vy. Ale nemôžu...

MT: ( skríkne) Nie!! Oni vedia – pozrite. *Dieťa 2*  Koľko je 5 + 5?

D2: ( zdesene sa tvári, dlho počíta na prstoch až nakoniec povie) : .9?

MT: (sklamane) Nevieš???? Ach... Je to horšie ako som si myslela. Hmmm.

Ty radca, budeš učiť deti písať a čítať a ty kuchár, budeš učiť počítať.