**Klávesnica Word 2010**

**home end Num Lock**



**backspace (späť) Enter**

**Caps Lock a Shift**

**SPACE** (medzera) **delete** **kurzorové klávesy**

**CTRL**

Ak máme otvorený nový súbor word (meno sme mu zatiaľ nedali, preto je automaticky pomenovaný **Dokument 1 - Microsoft Word**.

Pred tým, ako začneme písať, je vhodné nastaviť tip písma, veľkosť písma a zarovnanie textu (pozri dokument **zarovnanietextu.doc** a**zmenapisma.doc**).

Text sa automaticky zalomí na konci riadka. Ak nedopíšeme riadok do konca a chceme urobiť **nový odstavec**, stlačíme kláves ENTER. Textový kurzor (blikajúca zvislá úsečka) sa presunie na začiatok nového riadka.

S písaním väčšiny písmen nebudeme mať problémy. Na klávesnici sú však aj **klávesy s dvoma znakmi**: jeden znak je dole a druhý hore. Dolné sa píšu automaticky pri stlačení klávesu, horné píšeme tak, že podržíme kláves **SHIFT** a klikneme na kláves, na ktorom je znak, ktorý chceme napísať.

**Veľké písmená** píšeme tak ako horné znaky – pri zatlačenom klávese SHIFT, alebo stlačíme kláves Caps Lock.

****

**Dlhé samohlásky,** napr. ó, Á napíšeme tak, že klikneme na znak dĺžňa a potom na príslušné písmeno (znak dĺžňa sa objaví až spolu s napísaným písmenom).

**Spoluhlásky s mäkčeňom**, ktoré nie sú na klávesnici napr. ď, napíšeme tak, že pri stlačenom klávese SHIFT klikneme na kláves s mäkčeňom, pustíme kláves SHIFT a stlačíme kláves d.

Niekedy potrebujeme napísať písmeno, ktoré **na klávesnici nie je**; napríklad **ö.** Ako sa takéto písmená, prípadne iné znaky vkladajú, nájdete v dokumente **symbol.doc**.

**Medzery**: - medzi slovami robíme klávesom SPACE .

****

**Pohyb po napísanom texte**: po napísanom texte sa pohybujeme kurzorovými klávesami (pozri obr. klávesnice) alebo ukazovateľ myši – zvislá úsečka - umiestnime na príslušné miesto textu a klikneme ľavým tlačidlom myši – zostane tam **blikajúca zvislá „palička“** –

- **textový kurzor**. Ak začneme písať, písmená sa budú ukladať práve od tohto miesta.

Klávesom End presunieme kurzor na koniec riadka.

Klávesom Home presunieme kurzor na začiatok riadka.

**Odstraňovanie chýb pri písaní**:

a) urobili sme **chybu v slove**, napr namiesto **škola** sme napísali **šjola**. Blikajúci kurzor umiestnime pred písmeno „**j“** v slove šjola, klikneme na kláves delete – písmeno j sa vymaže. Teraz napíšeme písmeno „**k“** a slovo je opravené.

Písmeno j môžeme vymazať aj tak, že kurzor umiestnime za písmeno j a stlačíme kláves backspace.

delete – vymaže písmeno vpravo od kurzora

backspace - vymaže písmeno vľavo od kurzora

b) napísali sme vo vete **nesprávne slovo**, napr: V triede je celkom 156 žiakov, namiesto: V ročníku je celkom 156 žiakov.

 Ukazovateľ myši nastavíme pred písmeno „**t“** v slove triede. Podržíme ľavé tlačidlo myši a potiahneme smerom doprava – zvýrazníme text:

Klikneme na kláves delete. Slovo triede sa vymaže.

Teraz napíšeme slovo: ročníku.

delete – vymaže aj zvýraznené slovo alebo zvýraznenú časť textu

****Poznámka: ak sme klávesom delete vymazali vyznačené slovo (prípadne sme vymazali celú vyznačenú vetu alebo vyznačený celý blok textu) a **chceme to vrátiť späť**, klikneme na ikonu **Späť .**

Susedná ikona **Znova** má opačný účinok.

**Čísla** píšeme na numerickej klávesnici. Táto sa zapne automaticky so zapnutím počítača –

- jej zapnutie signalizuje svietivá dióda. Ak je numerická klávesnica vypnutá (dióda nesvieti), čísla z tejto klávesnice sa nedajú písať.



Tu sa **zapína a vypína** numerická klávesnica NumLock.