**Krátke zhrnutie postupu**

**Pri konštrukcii rezu využívame tieto dôsledky:**

**D1:** Hľadáme dva body ležiace v jednej rovine, lebo nimi je jednoznačne určená priamka

**D2:** V prípade rovnobežnostena využijeme vetu: *Ak je rovina rôznobežná s dvomi rovnobežnými rovinami, tak ich pretína v rovnobnežných priamkach*.

**D3:** Ak máme len jeden bod v rovine, snažíme sa nájsť ďalší bod, predĺžením hrán telesa tak, aby sme nimi mohli zostrojiť priamku.

**Pri konštrukcii rezu po načrtnutí mnohostena a bodov, ktorými je určená rovina rezu postupujeme nasledovne:**

**P1:**Zistíme, či niektoré dva body roviny rezu ležia v rovine jednej steny telesa.

       a)     Ak áno, použijeme dôsledok D1 a narysujeme prvú stranu rezu.

       b)     Ak nie, musíme hľadať priesečník *X* priamky *p* určenej ľubovoľnými dvoma bodmi roviny

               rezu s rovinou niektorej steny telesa, v ktorej leží tretí bod roviny rezu

**P2:** Ak sú roviny niektorých dvoch stien telesá navzájom rovnobežné a už poznáme rez v jednej

        z nich použijeme dôsledok D2.

**P3:**Ak už poznáme rez v jednej stene a bod roviny rezu v susednej stene použijeme dôsledok D3

       (tzv. predlžovanie hrán).

D3 môžeme použiť aj v prípade, že sa dá použiť jednoduchší D2. Robíme to najmä v prípade, keď rez načrtávame voľnou rukou a rovnobežky sa načrtávajú nepresne.

**P4:**Body konštrukcie 1.a) , 2. , 3. opakujeme dovtedy, kým nevytvoríme celý rez, ktorým je

        mnohouholník.

**P5:** Skontrolujeme, či v každej stene telesa máme najviac jednu stranu rezového mnohouholníka.

       Body rezu musia ležať na hranách daného telesá.