**VNÚTORNÝ POKYN RIADITEĽA ŠKOLY č. 04/2021**

### *usmernenie ku VZDELÁVANIU*

### *podľa covid školského aSEMAFOR*

(od 26. apríla 2021)

V nadväznosti na právne predpisy:

* [*Rozhodnutie ministra školstva, vedy, výskumu a športu č. 2021/11929:1-A1810*](https://www.minedu.sk/data/att/19383.pdf) *vydané dňa 08.04.2021 (ďalej len „Rozhodnutie ministra“),*
* *Mapa COVID školský automat zverejnený na* [*https://www.minedu.sk/mapa-covid-skolsky-automat/*](https://www.minedu.sk/mapa-covid-skolsky-automat/)*;*
* [*Návrat do škôl 2021 (od 26. apríla 2021)*](https://www.minedu.sk/data/att/19453.pdf) *vydaný Ministerstvom školstva, vedy, výskum a športu SR dňa 22.04.2021,*
* [*Vyhláška Úradu verejného zdravotníctva č. 175/2021*](https://www.minedu.sk/data/att/19410.pdf) *z 15.04.2021,* [*Vyhláška Úradu verejného zdravotníctva č. 187/2021*](https://www.minedu.sk/data/att/19409.pdf) *zo 16. 4. 2021;*
* [*Uznesenie Vlády SR č. 203/2021*](https://www.minedu.sk/data/att/19415.pdf) *zo 16. apríla 2021;*
* [*Manuál COVID školský semafor pre SŠ*](https://www.minedu.sk/data/att/19353.pdf) *vydaný MŠVVaŠ SR v poslednej aktualizácii zo dňa 19.04.2021 - Organizácia a podmienky výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021 (ďalej len „Manuál SŠ“),*
* *Usmernenia zriaďovateľa KSK Košice k návratu do škôl zaslaného elektronicky z 08.-09.04.2021.*

riaditeľ Gymnázia, SNP 1, Gelnica vydáva toto **usmernenie určené všetkým žiakom, zákonným zástupcom a pedagógom školy:**

**I. FORMY VZDELÁVANIA**

1. V nadväznosti na vyššie uvedené predpisy sa vyučovanie od pondelka 26.04.2021 riadi podľa zaradenia okresu Gelnica v **COVID školskom automate** a môže mať jednu z nasledujúcich foriem:
   1. prezenčná forma,
   2. dištančná forma.
2. Zaradenie okresu v ďalšom týždni do daného stupňa COVID školského automatu zverejní minister školstva obvykle v utorok na <https://www.minedu.sk/mapa-covid-skolsky-automat/>. O forme a podmienkach vzdelávania jednotlivých tried (vrátane zvonenia a rozvrhu) na ďalší týždeň rozhodne riaditeľ školy a zverejní na webstránke školy obvykle v piatok.
3. **Trieda môže mať v jednom dni nariadenú len jednu formu vzdelávania.** Preto od spustenia prezenčného vyučovania v danej triede škola nebude poskytovať dištančné vzdelávanie pre neprítomných žiakov, keďže na to nemá personálne kapacity. V individuálnych prípadoch však môže byť neprítomný žiak vyučujúcim vyzvaný na konzultáciu alebo dištančné preskúšanie a v tom prípade je povinný sa ho zúčastniť.
4. **Vzdelávanie neprítomného žiaka** bude prebiehať ako je to obvyklé pri chorobe. Neprítomný žiak je povinný pravidelne vyhľadávať informácie o preberanom učive a zadaných úlohách prostredníctvom kontaktovania svojich spolužiakov a samostatne sa vzdelávať, resp. vypracovávať zadané úlohy v domácom prostredí, ak mu to zdravotný stav dovoľuje.
5. Ak neboli úlohy pre žiakov zadané počas prezenčnej vyučovacej hodiny, môže vyučujúci zverejniť zadania pre všetkých žiakov triedy prostredníctvom informačného systému EDUPAGE.
6. Ak sa časť tried školy vzdeláva dištančne platia pre všetky triedy:
   1. špeciálne zvonenia s 50 min. vyučovacími hodinami,

|  |  |  |  |  |  |  |  |
| --- | --- | --- | --- | --- | --- | --- | --- |
| **Celá škola** | **1** | **2** | **3** | **4** | **OBED** | **5** | **6** |
| 08:00- 08:50 | 09:00- 09:50 | 10:00-10:50 | 11:00- 11:50 | 11:50- 12:20 | 12:20-  13:10 | 13:20-  14:10 |

* 1. špeciálny rozvrh so zmenšeným počtom vyučovacích hodín cca 20 hod. týždenne.

1. Ak celá škola nastúpi na prezenčné vyučovanie, rozhodne riaditeľ školy o zmene rozvrhu a zvonení a informuje o tom žiakov a zamestnancov školy.

**~~II. Podmienky vstupu do školy pri prezenčnom vzdelávaní~~**

1. ~~Pre cestu z a do školy platí pre žiaka a zamestnanca školy výnimka zo zákazu vychádzania pri splnení podmienky pre vstup do budovy v podobe odovzdania~~ **~~Čestného vyhlásenia o bezinfekčnosti~~** ~~v 1. deň nástupu v každom týždni zodpovednej osobe a predloženia k nahliadnutiu:~~
   1. ~~potvrdenia o negatívnom výsledku AG alebo RT-PCR testu nie staršom ako 7 kalendárnych dní alebo~~
   2. ~~potvrdenia o platnej výnimke z testovania:~~
      1. ~~prekonanie ochorenia COVID-19 s dokladom o prekonaní nie starším ako 180 dní,~~
      2. ~~preukázanie diagnostikovaného ochorenie COVID-19 v období nie dávnejšom ako 180 dní od okamihu vstupu;~~
      3. ~~zaočkovanie druhou dávkou mRNA vakcíny (Pfizer-Biontech, Moderna) proti ochoreniu COVID-19 a od tejto udalosti uplynulo viac ako 14 dní;~~
      4. ~~zaočkovanie prvou dávkou vektorovej vakcíny (Astra-Zeneca) proti ochoreniu COVID-19 a od tejto udalosti uplynulo viac ako 4 týždne;~~
      5. ~~zaočkovanie prvou dávkou vakcíny proti ochoreniu COVID-19 a od tejto udalosti uplynulo viac ako 14 dní, ak bola táto dávka očkovania podaná v intervale do 180 dní od prekonania ochorenia COVID-19;~~
      6. ~~vek nad 65 rokov;~~
      7. ~~zdravotný stav alebo zdravotná kontraindikácia neumožňuje vykonanie testu na ochorenie COVID-19;~~
      8. ~~diagnostikované stredne ťažké alebo ťažké mentálne postihnutie;~~
      9. ~~dispenzarizovanie so závažnou poruchou autentického spektra;~~
      10. ~~dispenzarizovanie pre ťažký, vrodený alebo získaný imunodeficit~~
      11. ~~onkologický pacient po chemoterapii alebo transplantácii, ktorý má leukémiu alebo onkologickou liečbou alebo inou liečbou ovplyvňujúcou imunitný systém (napr. biologickou liečbou) z dôvodu rizika z omeškania pravidelného podania liečby, rádioterapie alebo inej plánovanej liečby napr. onkológom, hematológom alebo rádiológ plánovanej liečby.~~
2. ~~Doklady podľa predchádzajúceho bodu predkladá:~~
   1. ~~plnoletý žiak a zamestnanec len sám za seba,~~
   2. ~~neplnoletý žiak za seba aj za 1 zákonného zástupcu v spoločnej domácnosti.~~
3. ~~Doklady podľa predchádzajúceho bodu predkladá zamestnanec a žiak (resp. zákonný zástupca neplnoletého žiaka) elektronicky prostredníctvom~~ **~~systému EDUPAGE každú nedeľu do 22.00:~~**
   1. ~~čestné vyhlásenia prostredníctvom modulu~~ *~~Žiadosti/vyhlásenia~~* ~~na adrese~~ [~~https://gymgl.edupage.org/dashboard/eb.php?mode=processes~~](https://gymgl.edupage.org/dashboard/eb.php?mode=processes)~~;~~
   2. ~~potvrdenia vo forme skenu/fotky ako prílohy elektronického čestného vyhlásenia (alebo na elektronickom úložisku systému EDUPAGE určenom triednym učiteľom).~~
4. ~~V prípade, že nebolo možné predložiť požadované doklady elektronicky do termínu stanoveného v predchádzajúcom bode, môže zamestnanec a žiak predložiť požadované doklady~~ **~~osobne ráno pri nástupe do školy~~**~~:~~
   1. ~~čestné vyhlásenia vo forme vytlačeného a podpísaného dokladu (~~*~~Prílohy 1-3~~*~~);~~
   2. ~~potvrdenia v papierovej forme alebo vo forme skenu/fotky v mobile.~~
5. **~~Bezplatné COVID-19 testovanie~~** ~~môžu žiaci a zamestnanci absolvovať:~~
6. ~~prostredníctvom testovacích centier zriadených obcami alebo mestom Gelnica, ktorých prevádzkové hodiny obvykle počas víkendu sú publikované na webstránke príslušnej samosprávy,~~
7. ~~prostredníctvom mobilných odberných miest súkromných zriaďovateľov, ktorých prevádzkové hodiny obvykle počas pracovných dní sú publikované na ich webstránkach (napr. MOM ProVitae, Nemocničná 33, Gelnica 7.00-13.00 každý pracovný deň).~~
8. **~~Zodpovednou osobou~~**~~, ktorá kontroluje a schvaľuje doklady podľa bodu 1 je:~~
   1. ~~v prípade zamestnancov riaditeľ školy,~~
   2. ~~v prípade žiakov v pondelok triedny učiteľ a v ostatné dni učiteľ na rannom filtri.~~
9. **~~Zamestnanci a žiaci, ktorí nespĺňajú podmienky vstupu podľa bodov 1 a 2, nesmú vstúpiť do budovy školy.~~**

**~~III. Hygienicko-epidemiologické opatrenia v škole~~**

1. ~~V zmysle vyhlášky ÚVZ SR sú všetky osoby vo všetkých priestoroch interiérov budov povinné používať preventívnu ochrannú pomôcku prekrývajúcu horné dýchacie cesty (nos a ústa). Žiaci a zamestnanci škôl môžu v budove školy použitie respirátora nahradiť~~ **~~použitím rúška, šálu alebo šatky~~**~~.~~
2. ~~Počas pobytu v škole sa žiaci a zamestnanci naďalej riadia platnými usmerneniami~~ *~~Vnútorného pokynu riaditeľa školy č. 13/2020 k podmienkam prevádzky školy a dodržania BOZP počas školského roka 2020/2021~~*~~, predovšetkým týmito~~ **~~hygienicko-epidemiologickými opatreniami:~~**
3. ~~Pri príchode do školy sa žiaci v čase 7.30-7.55 zúčastnia ranného filtra vo vstupných priestoroch školy vrátane podrobenia sa meraniu teploty.~~
4. ~~Žiaci musia pri vstupe do budovy dodržiavať aktuálne zásady R.O.R. (ruky-odstup-rúško):~~
   * ~~Nosiť rúško vo všetkých vnútorných priestoroch,~~
   * ~~Dodržiavať odstup od spolužiakov počas prestávok, minimalizovať telesný kontakt (nepodávať si ruky, neobjímať sa,...).~~
   * ~~Dodržiavať hygienické pravidlá pri kašľaní, kýchaní a smrkaní:~~ 
     + ~~Použiť jednorazovú papierovú vreckovku a po jej použití ju zahodiť do neseparovaného odpadu (neskladovať v lavici!).~~
     + ~~Ak nestihne vytiahnuť vreckovku, zakryť si ústa a nos rukami a následne si ich dôkladne umyť/dezinfikovať.~~
     + ~~Ak nestihne zložiť respirátor, vymeniť si premočené rúško za náhradné a použité odložiť do tašky alebo skrinky (neskladovať v lavici!).~~
   * ~~Po každej návšteve WC, po kontakte so spoločnými pomôckami (napr. popisovače na biele tabule) alebo po dlhšie trvajúcej činnosti si dôkladne umyť ruky tekutým mydlom z dávkovača a utrieť do papierových utierok (v triede do vlastných uterákov).~~
   * ~~V triede je v zodpovednosti týždenníkov časté a intenzívne vetranie, najmä počas prestávok. Ak to počasie umožňuje, vyučujúci pred odchodom z triedy otvorí veľké okno a dvere, ktoré ostávajú počas prestávky otvorené.~~

**IV. Dochádzka žiakov**

1. Od 26.04.2021 sa **dochádzka žiakov eviduje klasickým spôsobom** v elektronickej triednej knihe a započítava do vymeškaných hodín bez ohľadu na to či má trieda vyučovanie v prezenčnej alebo dištančnej forme.
2. Ak trieda **pokračuje v dištančnej výučbe**, žiak (resp. zákonný zástupca neplnoletého žiaka) ospravedlňuje svoju neúčasť na hodinách z dôvodu nepredpokladaných objektívnych prekážok alebo vážnych objektívnych príčin tak ako doteraz (pozri Čl. VII body 9-12).
3. Ak žiak **nastúpi na nariadenú prezenčnú výučbu** ospravedlňuje svoju neúčasť na vyučovacích hodinách u triedneho učiteľa bežným spôsobom v zmysle Školského poriadku.
4. ~~Ak žiak~~ **~~nenastúpi na nariadené prezenčné vyučovanie~~**~~, je povinný bezodkladne (v prípade neplnoletých žiakov ich zákonní zástupcovia) každý týždeň, najneskôr však do 5 dní od začiatku absencie kontaktovať svojho triedneho učiteľa a riadne ospravedlniť svoju neúčasť neabsolvovaním COVID testovania alebo nástupom na nariadenú pandemickú karanténu/izoláciu. V tom prípade škola ospravedlní jeho neúčasť na vyučovacích hodinách.~~
5. Ak žiak **nenastúpi na prezenčné vyučovanie a v stanovenom termíne sa neospravedlní** (v prípade neplnoletých žiakov ich zákonní zástupcovia), škola neospravedlní neúčasť žiaka na vyučovacích hodinách.
6. ~~Ak neprítomnosť žiaka na prezenčnom vyučovaní bude dlhšia ako 15 vyučovacích dní a žiak sa nezapája do procesu (napr. nekomunikuje s vyučujúcim alebo nevypracováva úlohy, ak boli zadané...) alebo učiteľ nemá dostatok podkladov pre hodnotenia žiaka, môže byť na záver klasifikačného obdobia komisionálne preskúšaný (obvykle v posledný augustový týždeň).~~

**V. Klasifikácia žiakov**

1. Učitelia budú klasifikovať žiakov vo všetkých predmetoch okrem **neklasifikovaných predmetov**, ktoré nefigurujú ani v rozvrhu tried a nebudú z nich ani zadávané úlohy.
2. Riaditeľ školy **oslobodzuje od vzdelávania** počas trvania mimoriadnej situácie všetkých žiakov školy v týchto neklasifikovaných predmetoch:
   * IV.A trieda – TŠV, UMK, ÚSK, 3. voliteľný seminár (nematuritný), RUJ pre žiakov na IUP,
   * III.A trieda – TŠV, UMK, voliteľný maturitný seminár,
   * I.A, II.A – TŠV, ETV, NAV, UMK,
   * I.O, II.O, III.O – ETV, NAV, HUV, VYV.
3. Po zvovuobnovení prezenčného vyučovania celej školy rozhodne riaditeľ školy o dátume, od ktorého sa znova budú všetky predmety vyučovať aj klasifikovať. V prípade, že sa prezenčné vyučovanie neobnoví do konca klasifikačného obdobia, bude z neklasifikovaných predmetov žiak hodnotený „absolvoval(-a)“.
4. Ak neurčí ministerstvo školstvo inak, **záverečné hodnotenie** žiakov v oboch formách vzdelávania na konci klasifikačného obdobia sa uskutoční vo forme klasickej päťstupňovej klasifikácie (známkami) po zasadnutí klasifikačnej pedagogickej rady.

**VI. Organizácia prezenčnej formy**

1. ~~V rámci~~ **~~adaptácie žiakov na školu a spolužiakov~~**~~:~~
   1. ~~nebudú v prvý týždeň prezenčnej formy žiaci osemročného štúdia skúšaní ani klasifikovaní,~~
   2. ~~budú vyučujúci v prvý týždeň prezenčnej formy zaraďovať do svojich vyučovacích hodín aj aktivity smerujúce k stmeľovaniu kolektívu a opätovnej socializácii, manuálne a kreatívne činnosti, aktivity vo vonkajšom prostredí (ak to poveternostná situácia dovolí) a iné vhodné spoločné aktivity.~~
2. **Režim dňa žiakov** počas vyučovacích dní prezenčnej formy:
   1. 08.00-13.10 spoločné vyučovanie v škole (po absolvovaní obeda sa zbytočne v škole nezdržiavať);
   2. 14.00-16.00 individuálne vyučovanie doma - žiaci vypracúvajú úlohy zadané v škole, môžu kontaktovať elektronicky učiteľov a konzultovať nepochopené učivo, učitelia môžu publikovať na EDUPAGE.org učivo prebraté na hodine aj zadať domáce úlohy (napr. ak nestihli zadať na hodine), ktoré sú v tom prípade pre žiakov záväzné a ktoré budú vyhodnotené na ďalšej VH;
   3. Od 16.00 samostatná príprava na vyučovanie - žiaci už nekontaktujú učiteľov, pripravujú sa na ďalší vyučovací deň.
3. Naďalej ostávajú v platnosti ustanovenia ***Vnútorného pokynu riaditeľa školy č. 13/2020 k podmienkam prevádzky školy a dodržania BOZP počas školského roka 2020/2021***, najmä:
   1. povinnosti zákonných zástupcov a cudzích osôb (Čl. II),
   2. povinnosti zamestnancov (Čl. III),
   3. povinnosti žiakov pri príchode do školy (Čl. IV),
   4. hygienické pokyny pre žiakov v škole (Čl. V ods.3),
   5. mimoriadne opatrenia (Čl. VI),
   6. pravidlá stravovania v Školskej jedálni (Čl. VII ods.2).
4. **Nerealizované sú nasledujúce činnosti v škole:** krúžky, individuálne konzultácie s učiteľmi, vyučovacie hodiny spojených tried, stretnutia poradných orgánov okrem Pedagogickej rady, hromadné podujatia žiakov.
5. Na hodinách **Telesnej a športovej výchovy** sa interiérové športoviská (telocvičňa, posilňovňa) naďalej nevyužívajú. TŠV sa realizuje podľa aktuálneho počasia jedným z nasledujúcich spôsobov:
   1. náhradnou formou v triede - teoretické hodiny alebo záujmové činnosti súvisiace so športom,
   2. pohybovou činnosťou v exteriéri - vychádzky do okolia alebo športová činnosť bez kontaktných športov podľa aktuálnej farby COVID semaforu.

Žiacke šatne sa nepoužívajú. Ak si to povaha športových činností v exteriéri vyžaduje, žiaci môžu podľa pokynov vyučujúceho na prezliekanie využiť priestory triedy.

1. **Priebežné hodnotenie a klasifikácia žiakov** pri prezenčnej forme prebieha klasickým spôsobom v triede.

**VII. Organizácia dištančnej formy**

1. Žiaci sú povinní sa **aktívne zúčastňovať všetkých foriem dištančného vzdelávania** (online hodiny, krátkodobé úlohy aj dlhodobé zadania na EDUPAGE).
2. **Hlavnými nástrojmi komunikácie** učiteľov so žiakmi v dištančnej forme sú:
   1. jednotný softvér na realizáciu online vyučovacích hodín (ZOOM alebo iný podľa rozhodnutia riaditeľa školy),
   2. edukačný portál na webstránke školy <https://gymgl.edupage.org> (ďalej len „EDUPAGE“) na zverejňovanie materiálov pre žiakov, zber vypracovaných úloh aj internú komunikáciu so žiakmi,
   3. alternatívne formy elektronickej komunikácie so žiakmi (sociálne siete, email) na individuálne konzultácie, ale len v prípade, že zadania sú zverejnené na EDUPAGE.
3. **Režim dňa pri dištančnej forme**:
   1. 08.00-13.10 spoločné vyučovanie podľa rozvrhu - v tom čase sa žiaci študujú/vypracovávajú *krátkodobé úlohy*, oboznamujú sa a začínajú pracovať na *dlhodobých zadaniach* s termínom odovzdania do ďalšej VH v rozvrhu alebo neskôr alebo sa aktívne zúčastňujú *online hodín*, ktoré vyučujúci daného predmetu zvoláva minimálne 1-krát do týždňa (v prípade 1 hodinovej dotácie týždenne minimálne 1-krát za dva týždne),
   2. 14.00-16.00 individuálne vyučovanie - žiaci nedostávajú nové úlohy (max. im učitelia môžu zverejniť tie, ktoré boli spomenuté na online hodine), samostatne vypracúvajú skôr zadané dlhodobé zadania, v prípade nepochopenia novej témy alebo nejasností pri vypracovávaní úloh elektronicky kontaktujú učiteľov,
   3. Od 16.00 samostatná príprava na vyučovanie - žiaci už nekontaktujú učiteľov, pripravujú sa na ďalší vyučovací deň, samostatne vypracúvajú zadania, ktoré nestihli.
4. Zákonný zástupca alebo plnoletý žiak zodpovedá za **vytvorenie vhodných podmienok pre dištančné vzdelávanie:**
   1. prístup k vhodnému IT zariadeniu s webkamerou a pripojením na internet (PC, notebook, tablet, smartfón a pod.),
   2. funkčnosť internetu, webového prehliadača, prístupu k žiackemu účtu na stránke EDUPAGE alebo v EDUPAGE aplikácii (v prípade zablokovania kontaktuje školu na 0910/873025 alebo na [skola.gymgl@gmail.com](mailto:skola.gymgl@gmail.com)),
   3. inštalácia potrebného softvéru (MS Office, ZOOM, čítačka PDF súborov a pod.),
   4. časový a priestorový rámec (nezaťažovanie inými úlohami v čase rozvrhu, vlastný stôl, príp. aj izba,...).

V prípade individuálnych prekážok pri plnení úloh hľadá v spolupráci s vyučujúcimi alternatívne možnosti splnenia úloh (iné zariadenie, iný softvér, iná forma splnenia úlohy).

1. Žiak je zodpovedný **za prípravu na danú vyučovaciu hodinu (od 8.00),** čo znamená:  podľa možnosti byť v miestnosti sám, sedieť pri stole pred zapnutým zariadením s pripojením na internet a vypnutými nepotrebnými aplikáciami, mať poruke pomôcky na hodinu (zošity, učebnice, písacie potreby) a čakať na pokyny vyučujúceho.
2. Žiak je zodpovedný **za aktívnu účasť na vyučovacích hodinách:**
   1. v prípade výzvy na online hodinu sa hneď pripojí, zapne kameru/zvuk a neskôr ich môže vypínať/zapínať len na základe pokynov vyučujúceho (svojvoľné vypnutie kamery/zvuku alebo nerešpektovanie pokynov vyučujúceho sa bude považovať za neúčasť na hodine),
   2. ak nepríde výzva na online hodinu, počas celej VH priebežne kontroluje (ak nebude záznam o tom, že začal pracovať, bude sa to považovať za neúčasť na hodine):
      * svoje EDUPAGE správy a v prípade nutnosti aj hneď odpovedá,
      * EDUPAGE priečinky k danej hodine (prezentácie, testy) so zverejnenými krátkodobými materiálmi (nové učivo, interaktívne materiály, pracovné listy...) obvykle časovo-ohraničenými na 1 hodinu, začne hneď pracovať,
      * aktivitu na dohodnutom alternatívnom kanáli elektron. komunikácie (sociálne siete, email), individuálne konzultuje pochopenie nového učiva a vypracovanie úloh,
      * v závere hodiny EDUPAGE priečinky s dlhodobými zadaniami (domáce úlohy, projekty), ktorých vypracovanie učiteľ ohraničí do nasledujúcej vyučovacej hodiny alebo neskôr.
3. Žiaci si pravidelne kontrolujú **zmeny v rozvrhu** v rozpise hodín v informačnom systéme EDUPAGE. Tu si skontrolujú, či bude hodina prebiehať online
4. **~~Neúčasť na hodine alebo~~ nevypracovanie zadanej úlohy** do stanoveného termínu označí učiteľ ako „N“ (neúčasť/neodovzdanie). Viacnásobné neospravedlnené „N“ sa bude považovať za nezáujem žiaka o dištančné vzdelávanie a podľa počtu opakovaní sa bude riešiť:
   1. zohľadnením v priebežnom/polročnom hodnotení a klasifikácii,
   2. písomným upozornením na neúčasť alebo nedbalú účasť na dištančnom vzdelávaní,
   3. ako porušenie Školského poriadku a z toho vyplývajúce výchovné opatrenia,
   4. absolvovaním prezenčných/dištančných komisionálnych skúšok.
5. Ak počas vyučovania dôjde **k nepredpokladaným objektívnym prekážkam** (napr. výpadok el. prúdu), žiak túto skutočnosť hlási TU (napr. telefonicky, SMS), ktorý ho potom ospravedlní u všetkých vyučujúcich. Ak z vážneho dôvodu nestihne odovzdať úlohu v termíne, vysvetlí bezodkladne (najneskôr v deň termínu) dôvod nevypracovania vyučujúcemu a on mu po zvážení môže jedenkrát umožniť predĺženie termínu a dodatočné vypracovanie.
6. Vopred známe **objektívne príčiny neúčasti** na dištančnom vzdelávaní hlási plnoletý žiak/ZZ vopred na posúdenie triednemu učiteľovi, ktorý potom v konkrétnych prípadoch ospravedlní žiaka u všetkých vyučujúcich buď úplne alebo len z niektorých častí (napr. z online hodín). Učitelia potom zmenia „N“ danom období za „OS“ (ospravedlnené).
7. Za **vážne objektívne príčiny** neúčasti možno považovať najmä:
   1. hospitalizácia alebo lekárom nariadené domáce liečenie (vrátane COVID-19 pozitívnych/podozrivých žiakov) s príznakmi neumožňujúcimi sústrediť sa na vzdelávanie (napr. horúčka/vysoká teplota, časté vracanie/hnačky, neutíchajúci permanentný kašeľ,...)
   2. vážne zdravotné dôvody nahlásené ZZ s príznakmi neumožňujúcimi sústrediť sa na dištančné vzdelávanie,
   3. technické dôvody (napr. dlhotrvajúci výpadok energií alebo internetu nahlásený dodávateľom, živelná pohroma,...),
   4. reprezentácia školy na online krajských/celoslovenských súťažiach (vrátane prípravy) alebo písomné rozhodnutie riaditeľa školy o dočasnom oslobodení žiaka od vzdelávania na základe žiadosti ZZ,
   5. vážne rodinné dôvody.
8. Ak žiak včas nenahlásil alebo nemal uznané objektívne príčiny neúčasti na dištančnom vzdelávaní, považujú sa dôvody jeho nezapájania do samoštúdia počas mimoriadnej situácie **za subjektívne príčiny**. V tom prípade sa táto situácia posudzuje v súlade s bodom 7.

**VIII. Úlohy učiteľov pri dištančnej forme**

1. Učitelia zverejňujú žiakom materiály (učivo na štúdium a úlohy na vypracovanie) v EDUPAGE počas hodín v rozvrhu (príp. ak nestihli, ale avizovali na online hodine aj dodatočne v čase individuálneho vzdelávania 14.00-16.00), v primeranom rozsahu a náročnosti pričom v úvodných pokynoch **vopred stanovia hlavné požiadavky zadania:**
   1. presný termín na preštudovanie/vypracovanie,
   2. spôsob a podmienky hodnotenia vypracovaného zadania.
2. Učitelia využívajú najmä tieto **prostriedky vzdelávania:**
   1. sprístupnenie nového učiva (napr. online hodina, študijné texty, EDUPAGE a iné prezentácie, slideshow, video/audio nahrávky,...),
   2. krátkodobé úlohy na motiváciu, precvičenie a overenie pochopenia učiva (napr. pracovné listy, doplňovačky, krížovky,...),
   3. časovo-ohraničené skúšanie žiakov (veľké alebo malé EDUPAGE testy, online ústne skúšania, videokontrola písomne vypracovaných úloh,...),
   4. dlhodobé zadania (napr. domáce úlohy, projekty, praktické úlohy, elektronické prezentácie, referáty, tematické práce,...).
3. **Učitelia informujú žiakov**
   1. cez EDUPAGE udalosť vopred alebo najneskôr do 5 minút od začiatku hodiny ako bude prebiehať vyučovacia hodina (online hodina, EDUPAGE úlohy, individuálne konzultácie, ...),
   2. najneskôr na predchádzajúcej vyučovacej hodine v prípade využitia klasifikovaného časovo-ohraničeného skúšania podľa 2c) pričom toto naplánujú v EDUPAGE v časti Písomka/skúšanie s dodržaním pravidla, že v 1 deň môžu mať žiaci max. 1 veľké tematické skúšanie,
   3. cez EDUPAGE správy bez stanovania časového limitu v prípade iných prostriedkov skúšania.
4. Na vypracovania učitelia poskytnú žiakom podľa rozsahu zadania nasledujúce **časové úseky**:
   1. primeraný počet minút vyučovacej hodiny v prípade prostriedkov 2a), 2b), 2c),
   2. min. 30 min. s možnosťou otvoriť si test počas min. 45 minútového intervalu v prípade veľkých tematických „celohodinových“ EDUPAGE testov 2c),
   3. min. 24 hodín alebo do najbližšej vyučovacej hodiny pri dlhodobých zadaniach 2d).
5. Vyučujúci dávajú žiakom konštruktívnu **spätnú väzbu** v procese učenia sa, upozorňujú ich na chyby, ktoré robia a navrhujú postupy na odstránenie chýb. Túto spätnú väzbu uskutočňujú najmä vo forme:
   1. písaného textu do komentára ku úlohe v EDUPAGE, do odpovede v emaile alebo v správe na sociálnej sieti alebo
   2. priamej reči pri audio/video spojení počas online vyučovacej hodiny.
6. **Priebežné hodnotenie** sa uskutočňuje zápisom do elektronickej žiackej knižky v EDUPAGE:
7. alternatívnymi spôsobmi (napr. slovné hodnotenie, percentá, plus/mínus, odovzdal/neodovzdal, ABCDE,..) v prípade sprístupňovania nového učiva, jeho precvičovania a overovania pochopenia,
8. klasickým spôsobom päťstupňovou klasifikačnou stupnicou v prípade hodnotenia dlhodobých zadaní alebo časovo-ohraničeného skúšania (EDUPAGE testy, ústna odpoveď na online hodinách,...) alebo za ucelenú časť domácej prípravy (za min. 3 alternatívne hodnotenia).

**IX. ZÁVEREČNÉ USTANOVENIA**

1. Ustanovenia tohto pokynu boli prerokované v Pedagogickej rade dňa 22.04.2021 a je platný a účinný od 26.04.2021.
2. V súvislosti s vydaním tohto pokynu **naďalej platia aj zodpovedajúce ustanovenia**:

* *Vnútorného pokynu riaditeľa školy č. 13/2020 k podmienkam prevádzky školy a dodržania BOZP počas školského roka 2020/2021.*

1. V súvislosti s vydaním tohto pokynu **sa ruší:**

* *Vnútorný pokyn riaditeľa školy č. 14/2020 - Usmernenie ku kombinovanému vzdelávaniu počas trvania mimoriadnej situácie,*
* *Vnútorný pokyn riaditeľa školy č. 03/2021 O prezenčnom vyučovaní IV. ročníka od 12.04.2021*

1. Ustanovenia tohto pokynu môžu byť aktualizované v prípade vydania nových usmernení zo strany Ministerstva školstva, vedy, výskumu a športu alebo iných štátnych orgánov.

V Gelnici dňa 24.04.2021

RNDr. Dušan Andraško, v.r.